title: ফল সালাদ গাছ

text: এর ফল ২৫ সেঃমিঃ দৈর্ঘ্য বিশিষ্ট, ৩-৪ সেঃমিঃ ব্যাসার্ধের, ভুট্টার মোচার মত কিন্তু ষড়ভুজাকৃতির আঁশ দিয়ে আবৃত। আঁশগুলো ঝরে পড়তে শুরু করলে ফলটা পাকা আরম্ভ করে, তখন বেশ একটা ঝাঁঝালো গন্ধ নির্গত হয়, ফলটার ভেতরের শাস অনেকটা আনারসের মতন, এর স্বাদটা কাঁঠাল আর আনারসের মাঝামাঝি একটা স্বাদ।


title: দ্য মেটামরফোসিস

text: দ্য মেটামরফোসিস (, বাংলায় প্রায়ই রূপান্তর হিসাবে অনুবাদ হয়ে থাকে) ফ্রান্‌ৎস কাফকা রচিত একটি জার্মান ভাষার উপন্যাসিকা, যা ১৯১৫ সালে প্রথম জার্মানিতে প্রকাশিত হয়। এটি ২০শ শতকের জার্মান কথাসাহিত্যের আসামান্য কাজ হিসাবে উদ্ধৃত হয়ে থাকে এবং পশ্চিমা বিশ্বের কলেজ-বিশ্ববিদ্যালয়সমূহে গবেষণার বিষয়।


title: দ্য মেটামরফোসিস

text: গল্পের কাহিনি গ্রেগর সামসা নামের একজন ভ্রম্যমান বিক্রয়কর্মীর নিদ্রাভঙ্গের পর নিজেকে একটি পতঙ্গে রূপান্তরিত অবস্থায় আবিস্কারের বর্ণনার মধ্য দিয়ে শুরু হয়। যদিও গ্রেগরের এই আকস্মিক রূপান্তরের কারণ গল্পে অব্যাখ্যত থাকে।এই গল্পের বিভিন্ন চলচ্চিত্র সংস্করণ রয়েছে, যার বেশিরভাগ স্বল্পদৈর্ঘ্য চলচ্চিত্র:অনলাইন সংস্করণ


title: দ্য মেটামরফোসিস

text: ধারাভাষ্য


title: মধ্যপন্থা (বৌদ্ধধর্ম)

text: মধ্যপন্থা (; ; "Umélam"; ; ) হচ্ছে এমন একটি শব্দগুচ্ছ যা গৌতম বুদ্ধ মৌক্ষ লাভের পথ অষ্টাঙ্গিক মার্গের বৈশিষ্ট্য বর্ণনার সময় ব্যবহার করেছেন।


title: ২০১৫ নিউজিল্যান্ড ক্রিকেট দলের ইংল্যান্ড সফর

text: নিউজিল্যান্ড ক্রিকেট দল পূর্ব-নির্ধারিত সময়সূচী মোতাবেক ৮ মে থেকে ২৩ জুন, ২০১৫ তারিখ পর্যন্ত ইংল্যান্ড সফর করে। সফরে দলটি ইংল্যান্ড ক্রিকেট দলের বিপক্ষে ২টি টেস্ট, ৫টি ওডিআই এবং একটিমাত্র টি২০আই ক্রিকেটে অংশগ্রহণ করে। এছাড়াও নিউজিল্যান্ড দল প্রস্তুতিমূলক খেলা হিসেবে ইংল্যান্ডের কাউন্টি ক্রিকেট দল তিনটির বিরুদ্ধে দুটি চারদিনের এবং একটি একদিনের খেলায় অংশ নেয়।


text: ± আঘাতের কারণে অ্যাডাম মিলেনের পরিবর্তে মিচেল স্যান্টনার স্থলাভিষিক্ত হন।


text: † ২য় টেস্টের জন্য লিয়াম প্লাঙ্কেট অন্তর্ভুক্ত হন।


title: মাশরিক

text: মাশরিক () দ্বারা মিশর থেকে পূর্ব দিকের আরব দেশসমূহকে বোঝানো হয়। এর মধ্যে রয়েছে মিশর, লেবানন, ফিলিস্তিন, জর্ডান, ও সিরিয়া। শাব্দিকভাবে এর অর্থ “সূর্যোদয়ের স্থান”। নামটি "শারাকা" ( “আলোকিত করা”) ক্রিয়া থেকে উদ্ভব হয়েছে যা দ্বারা সূর্যোদয়ের দিক তথা পূর্বদিক নির্দেশ করা হয়।


title: মাশরিক

text: ভূমধ্যসাগর ও ইরানের মধ্যবর্তী স্থান মাশরিকের অন্তর্গত। অনুরূপ একটি পরিভাষা হল মাগরেব যা উত্তর আফ্রিকার পশ্চিমাংশ নিয়ে গঠিত। দেশসমূহের মধ্যে মিশর সাংস্কৃতিক, জাতিতাত্ত্বিক ও ভাষাগত দিক থেকে মাশরিক ও মাগরেবের মধ্যবর্তী স্থানে অবস্থিত। একারণে মিশর আরব বিশ্বের কেন্দ্রে অবস্থিত এবং আরব লীগের সদরদপ্তর মিশরের রাজধানী কায়রোতে অবস্থিত। তবে সাধারণত মিশর মাশরিকের অংশ বিবেচিত হয়। ঐতিহাসিকভাবে মিশর ও লেভান্ট অনেক সময় একই অঞ্চল হিসেবে শাসিত হয়েছে। এর মধ্যে রয়েছে প্রাচীন মিশরীয় রাজ্য, উমাইয়া, আব্বাসীয়, ফাতেমীয় খিলাফত, আইয়ুবী রাজবংশ, মামলুক ও মুহাম্মদ আলি পাশার অধীন কিছু সময়। মিশরীয় ও লেভান্টাইন ভাষার মধ্যে মিল রয়েছে।


title: মাশরিক

text: একইভাবে লিবিয়ার উপর মাশরিক ও মাগরেবের প্রভাব রয়েছে। এর পূর্ব অংশ মিশরের মাধ্যমে মাশরিকের সাথে সম্পর্কিত।


title: মাশরিক

text: এই ভৌগোলিক পরিভাষাটি মুসলিম সাম্রাজ্যের সম্প্রসারণের সময় থেকে ব্যবহার শুরু হয়। এই অঞ্চল বিলাদ আল শাম ও মেসোপটেমিয়া অঞ্চলের সমন্বয়ের অনুরূপ। মাশরিকে অনেক ধর্মীয় গুরুত্বপূর্ণ স্থান রয়েছে।


title: মাশরিক

text: ২০১৪ সালের হিসাব মতে মাশরিক পৃথিবীর জনসংখ্যার ১.৭%।


title: আলাউয়ি

text: আলাউয়ি ("ʿAlawīyyah" ) সিরিয়াকেন্দ্রিক একটি ধর্মীয় সম্প্রদায়। এটি দ্বাদশবাদি শিয়া মতের একটি শাখা। তবে তাদের বিশ্বাসে অন্যান্যদের সাথে ভিন্নতা রয়েছে। আলাউয়িরা আলি ইবনে আবি তালিবকে সম্মান করে এবং আলাউয়ি দ্বারা আলির অনুসারী বোঝানো হয়। ধারণা করা হয় যে ৯ম শতাব্দীতে ইবনে নুসাইর এই গোষ্ঠীর প্রতিষ্ঠা করেন। একারণে আলাউয়িদেরকে কখনো কখনো নুসাইরি ("" ) বলা হয়। বর্তমানে সিরিয়ার জনসংখ্যার ১২% আলাউয়ি সম্প্রদায়ের সদস্য। তুরস্ক ও উত্তর লেবাননে তারা উল্লেখযোগ্য সংখ্যালঘু হিসেবে রয়েছে। অধিকৃত গোলান মালভূমির গাজার গ্রামেও আলাউয়িদের বসতি রয়েছে। তুরস্কের শিয়া আলেভি সম্প্রদায় ও আলাউয়িদের একই ধরে অনেকে ভুল করে থাকে। সিরিয়ান উপকূল এবং উপকূলবর্তী শহরে আলাউয়িরা প্রধান ধর্মীয় গোষ্ঠী।


title: আলাউয়ি

text: ঐতিহাসিকভাবে আলাউয়িরা বহিরাগত ও অআলাউয়িদের কাছ থেকে তাদের বিশ্বাস গোপন করে রাখত। ফলে তাদের সম্পর্কে গুজব রটে। আলাউয়িদের সম্পর্কে আরবি বিবরণগুলোতে ভালো মন্দ উভয় লিখিত রয়েছে।


title: আলাউয়ি

text: সিরিয়ায় ফরাসি মেন্ডেট আলাউয়ি ইতিহাসের মোড় ঘুরিয়ে দেয়। এর মাধ্যমে ফরাসিরা তাদের সশস্ত্র বাহিনীর জন্য সিরিয়ানদের নিয়োগ দিতে থাকে এবং সংখ্যালঘুদের জন্য আলাদা অঞ্চল গঠন করে যার মধ্যে আলাউয়ি রাষ্ট্র অন্তর্গত ছিল। আলাউয়ি রাষ্ট্র পরে বিলুপ্ত করা হয়। তবে আলাউয়িরা সিরিয়ান সেনাবাহিনীর উল্লেখযোগ্য অংশ হিসেবে থেকে যায়। ১৯৭০ সালে হাফিজ আল আসাদ ক্ষমতায় গ্রহণের পর থেকে সরকার রাজনৈতিকভাবে প্রভাবশালী আলাউয়ি আল আসাদ পরিবার কর্তৃক নিয়ন্ত্রিত হতে শুরু করে। ১৯৭০ ও ১৯৮০ এর দশকে সিরিয়ায় ইসলামি উত্থানের সময় সরকার চাপের মুখে পড়ে এবং সংঘাত সিরিয়ান গৃহযুদ্ধ পর্যন্ত চলে আসে।


title: জিও এন্টারটেইন্টমেন্ট

text: জিও এন্টারটেইন্টমেন্ট অথবা জিও ড্রামা হল জিও টেলিভিশন নেটওয়ার্ক মালিকানাধীন ২০০২ সালের মে মাসে প্রতিষ্ঠিত একটি পাকিস্তানী সাধারণ বিনোদনমূলক টেলিভিশন চ্যানেল। চ্যানেলটির পরীক্ষামূলক সম্প্রচার পিএএস ১০ ডিজিটাল ফরমেটে ২০০২ সালে আগষ্টে শুরু করা হয় এবং পরবর্তীতে ২০০২ সালের ১লা অক্টোবরে জিও এন্টারটেইন্টমেন্ট নাম নিয়ে নিয়মিত সম্প্রচার শুরু করেছিল।


title: জিও এন্টারটেইন্টমেন্ট

text: জিও এন্টারটেইন্টমেন্টের চলমান অনুষ্ঠানমালার তালিকা:২০১৪ সালের মে মাসে জিও এন্টারটেইন্টমেন্টে সম্প্রচারিত সকালের অনুষ্ঠান "জাগো ওঠো পাকিস্তান" ধর্মহীন কন্টেন্টের জন্য পাকিস্তান ইলেক্ট্রনিক মিডিয়া রেগুলেটরি অথরিটি কর্তৃক নিষিদ্ধ করা হয়।


title: দর্শনা রেলওয়ে স্টেশন

text:
দর্শনা হল বাংলাদেশ এর একটি সীমান্তবর্তী রেলওয়ে স্টেশন, যেটি খুলনা বিভাগ-এর চুয়াডাঙ্গা জেলার দামুড়হুদা উপজেলায় দর্শনা শহর এ অবস্থিত। এটি হল একটি রেল ট্রানজিট পয়েন্ট এবং ভারত-বাংলাদেশ সীমান্তের একটি সীমান্তবর্তী চেকপয়েন্ট।১৮৭১ সালে ইস্টার্ন বেঙ্গল রেলওয়ের কলকাতা-গোয়ালন্দ ঘাট রেলপথ খোলা হলে দর্শনা স্টেশনটি চালু হয়। মৈত্রী এক্সপ্রেস এই স্টেশনের উপর দিয়ে যায়।
১৯৪৭ সালে ভারত বিভাগের জন্য বঙ্গ প্রদেশের রেল যোগাযোগ ক্ষতিগ্রস্ত হয় যাকে বিভক্ত করা হয় ভারতীয় রাষ্ট্র, পশ্চিমবঙ্গ এবং পূর্ব বাংলার পাকিস্তানের প্রদেশ (পরে ১৯৫৬ সালে যার নাম পরিবর্তন করে পূর্ব পাকিস্তান হয়) এর মধ্যে। অবিভক্ত ভারতের ওপর ব্রিটিশ শাসনের সময়, নিয়মিত রাত ব্যাপী ট্রেন চলাচল করত কলকাতা, গোয়ালন্দ, ঢাকা ও নারায়ণগঞ্জের মধ্যে। ইস্ট বেঙ্গল মেল, ইস্ট বেঙ্গল এক্সপ্রেস এবং বরিশাল এক্সপ্রেস - এই তিনটি ট্রেন, ১৯৬৫ পর্যন্ত দুই দেশের মধ্যে নিজেদের পরিষেবা অব্যাহত রেখেছিল যতক্ষণ না ভারত-পাকিস্তান সংঘাত চারিদিকে ছড়িয়ে সব যাত্রীবাহী ট্রেন লিঙ্ক এর অবসান ঘটায়|[৫] ১৯৭১ সালের বাংলাদেশের স্বাধীনতা যুদ্ধ ফল স্বরূপ হিসাবে পূর্ব পাকিস্তান স্বাধীন হয় জাতি-রাষ্ট্র বাংলাদেশ হিসাবে। উপরে উল্লিখিত ট্রেন গুলোর মধ্যে প্রথম দুটো ট্রেন মৈত্রী এক্সপ্রেস এর মতন একই রুট এ, গেদে এবং দর্শনা হয়ে চলাচল করত এবং বরিশাল এক্সপ্রেস, বনগাঁ ও যশোর এর মাধ্যমে চলাচল করত। সীমিত মালবাহী সেবা কয়েক বছরের জন্য বাংলাদেশ ও ভারতের মধ্যে চলাচল করে, কিন্তু যাত্রী পরিষেবা শুধুমাত্র ২০০৮ সালে পুনর্জাগরিত হয়, ২০০৭ সালের ফেব্রুয়ারি মাসে ভারতের বর্তমান রাষ্ট্রপতি এবং ভারতের তৎকালীন পররাষ্ট্রমন্ত্রী ও বর্তমান রাষ্ট্রপতি প্রণব মুখোপাধ্যায়ের ঢাকা ভ্রমনের পর। ২০০৭ সালের জুলাই মাসের ৮ তারিখ প্রথম ট্রেন (মৈত্রী এক্সপ্রেস) ভারতীয় সরকারি কর্মকর্তাদের বহন করে, একটি পরীক্ষা চালানোর মাধ্যমে কোলকাতা থেকে ঢাকা পর্যন্ত চলে।২০০৮ সালের ১৪ এপ্রিল, বাংলা পয়লা বৈশাখের দিন থেকে দ্বি-সাপ্তাহিক এই ট্রেন সাভিস চালু করা হয়। মৈত্রী এক্সপ্রেসের যাত্রীদের ভিসার জন্য আবেদন করার ক্ষেত্রে এটি "রেল-গেদে দ্বারা" (ভারতীয় ভিসার জন্য) বা "রেল-দর্শনা দ্বারা" (বাংলাদেশী ভিসার জন্য) হিসাবে এন্ট্রি পোর্ট উল্লেখ করার জন্য অপরিহার্য।


title: বরিশাল এক্সপ্রেস

text: বরিশাল এক্সপ্রেস ছিল একটি রেলওয়ে ট্রেন যেটি এখনকার ভারত-বাংলাদেশ (তখনকার পূর্ব পাকিস্তান) রেললাইন বরাবর চলাচল করত। ট্রেনটি ভারতের কলকাতার সাথে বাংলাদেশের খুলনা শহরের সংযোগ রক্ষা করত। ১৯৬৫ সালের ভারত-পাকিস্তান যুদ্ধ এর সময় এই রেলওয়ে সংযোগটি বন্ধ করে দেওয়া হয়।


title: বরিশাল এক্সপ্রেস

text:
বরিশাল এক্সপ্রেস ১৮৮৪ সালে চালু হয়। ট্রেনটি ভারতের কলকাতা শহরের সাথে বাংলাদেশের খুলনা শহরকে সংযুক্ত করত। ১৯৬৫ সালে ভারত-পাকিস্তান যুদ্ধের আগে পর্যন্ত তিনটি মালবাহী ও যাত্রীবাহী ট্রেন ভারত ও পূর্ব পাকিস্তানে চলাচল করত।
১৯৬৫ সালের ভারত-পাকিস্তান যুদ্ধ এর সময় এই রেলওয়ে সংযোগটি বন্ধ করে দেওয়া হয়। ১৯৭২ সালে, মালবাহী ট্রেন সেবার জন্য রুট ২ বছরের জন্য পুনরায় চালু হয়েছিল।


title: মিচেল স্যান্টনার

text: মিচেল জোসেফ স্যান্টনার (জন্ম: ৫ ফেব্রুয়ারি, ১৯৯২) ওয়াইকাতোর হ্যামিল্টনে জন্মগ্রহণকারী উদীয়মান নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। ঘরোয়া ক্রিকেটে নর্দার্ন ডিস্ট্রিক্টস ক্রিকেট দলে প্রতিনিধিত্ব করছেন। দলে তিনি মূলতঃ অল-রাউন্ডার হিসেবে খেলেন। মিচেল স্যান্টনার বামহাতে ব্যাটিংয়ের পাশাপাশি ধীরগতিতে বামহাতে অর্থোডক্স বোলিংয়ে পারদর্শী।


title: মিচেল স্যান্টনার

text: এপ্রিল, ২০১৫ সালে নিউজিল্যান্ডের একদিনের আন্তর্জাতিক ও টুয়েন্টি২০ আন্তর্জাতিক দলের সদস্যরূপে ইংল্যান্ড সফরে খেলার জন্য মনোনীত হন। দলের অন্যতম সদস্য অ্যাডাম মিলেন আঘাত পাওয়ায় তার পরিবর্তে মিচেল স্যান্টনার স্থলাভিষিক্ত হন।


title: মিচেল স্যান্টনার

text: ৯ জুলাই, ২০১৫ তারিখে জিম্বাবুয়ে সফরে দলের সদস্য হিসেবে তাকে অন্তর্ভুক্ত করা হয়। কিন্তু বৃদ্ধাঙ্গুলের আঘাতপ্রাপ্তির কারণে আগস্ট, ২০১৫ সালে জিম্বাবুয়ে সফর থেকে বাদ দেয়া হয় ও তার পরিবর্তে জর্জ ওয়ার্কারকে জিম্বাবুয়ের বিপক্ষে খেলার জন্য নিউজিল্যান্ড দলের সদস্য হিসেবে অন্তর্ভুক্ত করা হয়।


title: রড ল্যাথাম

text: রডনি টেরি রড ল্যাথাম (; জন্ম: ১২ জুন, ১৯৬১) ক্রাইস্টচার্চে জন্মগ্রহণকারী সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ অল-রাউন্ডার ছিলেন। ডানহাতে ব্যাটিংয়ের পাশাপাশি ডানহাতে মিডিয়াম বোলিং করতেন রড ল্যাথাম।


title: রড ল্যাথাম

text: এছাড়াও তিনি ক্যান্টারবারির পক্ষে রাগবি খেলেছেন। তাঁর সন্তান টম ল্যাথাম নিউজিল্যান্ড দলে প্রতিনিধিত্ব করছেন।


title: রড ল্যাথাম

text: স্বল্পকালীন খেলোয়াড়ী জীবনে তিনি মাত্র ৪ টেস্টে অংশ নিতে পেরেছেন। তন্মধ্যে ১৯৯২ সালে বুলাওয়েতে জিম্বাবুয়ের বিপক্ষে অনুষ্ঠিত টেস্টে একমাত্র সেঞ্চুরিটি (১১৯) করেছেন।


title: রড ল্যাথাম

text: তবে, অল-রাউন্ডার হিসেবে একদিনের আন্তর্জাতিকে প্রভূতঃ সফলতা লাভ করেছেন তিনি। ১৯৯২ সালের ক্রিকেট বিশ্বকাপ প্রতিযোগিতায় দলের ব্যাটিং উদ্বোধনে নেমেছেন। সমগ্র খেলোয়াড়ী জীবনে ৩৩টি একদিনের আন্তর্জাতিকে অংশগ্রহণ করেন। সর্বোচ্চ রান করেন ৬০। ২৮ মার্চ, ১৯৯৩ তারিখে অকল্যান্ডের ইডেন পার্কে অস্ট্রেলিয়ার বিপক্ষে তিনি তাঁর সেরা বোলিং পরিসংখ্যান গড়েন ৫/৩২।


title: পায়ুসঙ্গম

text: পায়ুসঙ্গম অথবা পায়ুকাম হচ্ছে সাধারণত একটি পুরুষের উত্থিত শিশ্ন অপর একজন পুরুষ বা নারীর পায়ুপথে প্রবেশ করানো। পায়ুসম্পর্কিত অন্যান্য যৌনক্রিয়াগুলোর মধ্যে রয়েছে পায়ুপথে অঙ্গুলিসঞ্চালন, পায়ুপথে কৃত্রিম শিশ্ন ঢোকানোসহ পায়ুলেহন এবং পেগিং। যদিও পায়ুসঙ্গম বলতে প্রধানত পায়ুপথে শিশ্নের অনুপ্রবেশকেই বোঝানো হয়, এবং পায়ুকাম শব্দটিও অনুরূপ ক্রিয়া বোঝাতে ব্যবহৃত হয়ে থাকে তবে আবার পায়ুকাম শব্দটি পায়ুদ্বারসম্পর্কিত অন্যান্য যৌনক্রিয়া বোঝাতেও ব্যবহৃত হয় শুধু 'স্বপায়ুমেহন' বা 'পায়ুপথে স্বঅঙ্গুলি প্রবেশ' ক্রিয়া ব্যতিত।


title: পায়ুসঙ্গম

text: পায়ুসঙ্গম সাধারণত পুরুষ-পুরুষ যৌনসংসর্গের জন্য সুপরিচিত যদিও বিষমকামিতায়ও পায়ুসঙ্গম প্রচলিত। নারী-নারী যৌনসংসর্গেও পায়ুসঙ্গম কৃত্রিম শিশ্ন দ্বারা করা হয়। যার পায়ুপথে শিশ্ন প্রবেশ করা হবে তিনি তার পায়ুর স্নায়ুতন্ত্রের কারণে ব্যথা কিংবা কষ্ট বা দুটোই পেতে পারেন, পুরুষের পায়ুপথে যৌনানন্দ আসতে পারে তাদের প্রোস্টেটের পরোক্ষ উদ্দীপনার মাধ্যমে আর একজন নারীর পায়ুতে যৌনানন্দ আসতে পারে তার ভগাঙ্কুর বা যোনিপথের কোনো একটা জায়গা (জি-স্পট) এর পরোক্ষ উদ্দীপনার মাধ্যমে, এছাড়াও নারীদের আরো সংবেদনশীল স্নায়ুতন্ত্রের কারণেও আনন্দ আসতে পারে। যদিও, পায়ুসঙ্গম অধিকাংশ ক্ষেত্রেই পায়ুতে ব্যথাদায়ক, কখনো কখনো এই ব্যথা তীব্রও হতে পারে, এটা প্রাথমিকভাবে কোনো কোনো ক্ষেত্রে মনস্তাত্ত্বিক কারণে হয়ে থাকে।


title: পায়ুসঙ্গম

text: অন্য সব যৌনক্রিয়ার চেয়ে পায়ুসঙ্গমে যৌনবাহিত রোগ হবার সম্ভাবনা বেশি হয়ে থাকে। পায়ুসঙ্গমকে সবচেয়ে ঝুঁকিপূর্ণ যৌনক্রিয়া বলা হয় পায়ুপথের সহজনশ্বরতার জন্য। পায়ুপথে যোনিপথের মত পিচ্ছিলতা না থাকায় পায়ুপথের টিস্যু সহজে ছিঁড়ে যায়, বিশেষ করে তখন যখন পায়ুপথে লুব্রিক্যান্ট না ব্যবহার করা হয়। কনডম ছাড়া পায়ুসঙ্গম ঝুঁকিপূর্ণ হিসেবে বিবেচিত হয়, এবং সেইজন্যে স্বাস্থ্য বিষয়ক সংস্থাসমূহ যেমন বিশ্ব স্বাস্থ্য সংস্থা পায়ুসঙ্গম করার ক্ষেত্রে নিরাপদ যৌনতা অবলম্বন করতে বলে।


title: পায়ুসঙ্গম

text: পায়ুসঙ্গম সম্পর্কে প্রায়শঃই শক্ত মতবাদ প্রকাশ করা হয়। বিভিন্ন সংস্কৃতিতে এটি বিতর্কিত বিশেষ করে ধর্মীয় আইনসমূহে। এটা সাধারণত এই কারণে যে পায়ুসঙ্গম বলতে সাধারণত দুইজন পুরুষের যৌনসঙ্গম বোঝায় এবং যৌনতার মূল অর্থ যেখানে শুধুই 'বাচ্চা জন্মদান' এর জন্য - এরকমটা শেখানো হয়। এটাকে ট্যাবু বা অপ্রাকৃতিক বলা হতে পারে, এবং কিছু কিছু রাষ্ট্রে আইনত দণ্ডনীয় অপরাধ, যেখানে নিতম্বে বেত্রাঘাত কিংবা মৃত্যুদণ্ডের মত বড় ধরণের শাস্তিও দেওয়া হতে পারে। অনেক মানুষ পায়ুসঙ্গমকে প্রাকৃতিক এবং যৌনমিলনের অন্যতম একটি আনন্দদায়ক মাধ্যম হিসেবে মনে করেন। তারা এটাকে তাদের যৌনজীবনের একটি বর্ধিত অংশ হিসেবেও মনে করেন।


title: পায়ুসঙ্গম

text: পায়ুপথের পেশি যোনির পেশির মত না হওয়াতে একজন পুরুষ যখন একজন নারীর পায়ুপথে তার শিশ্ন প্রবেশ করান তখন তার শিশ্ন সহজে ভেতরে ঢোকেনা এবং পুরুষটি তার শিশ্নে একটি চাপ অনুভব করে আনন্দ লাভ করেন। এছাড়া পুরুষেরা এক ধরণের মনস্তাত্ত্বিক কারণেও নারীর পায়ুপথে শিশ্ন ঢুকিয়ে মজা পেতে পারেন সেটা হচ্ছে পায়ুসঙ্গমে নারীর গর্ভে সন্তান আসেনা, তাছাড়া যে সমাজে পায়ুসঙ্গম গোপন এবং নিষিদ্ধ একটি বিষয় ঐ সমাজে পুরুষেরা পায়ুসঙ্গম করতে আগ্রহী হয়ে উঠতে পারেন এবং পায়ুসঙ্গমকালে এভাবেও মনস্তাত্ত্বিকভাবে আনন্দ পেতে পারেন যে একটা নিষিদ্ধ কাজ কত মজা। অথবা পুরুষেরা শিশ্ন ঢোকানোর একটি বিকল্প পথ মনে করেও আনন্দ পেতে পারেন।


title: পায়ুসঙ্গম

text: যেখানে কিছু নারী তাদের পায়ুতে শিশ্নের প্রবেশে ব্যথা এবং অস্বস্তি অনুভব করেন অথবা তার পুরুষসঙ্গীকে খুশী করার জন্য তার পায়ুতে শিশ্ন ঢোকাতে দেন আবার কিছু নারী এই যৌনক্রিয়ায় আনন্দ পান অথবা যোনিতে শিশ্ন গ্রহণের বিকল্প হিসেবে পায়ুতে শিশ্ন ঢোকাতে দেন।


title: পায়ুসঙ্গম

text: ২০১০ সালে বিষমকামিতার পায়ুসঙ্গম নিয়ে একটি ক্লিনিক্যাল রিভিউ আর্টিকেল বের করা হয়, ওখানে পায়ুসঙ্গম বলতে পায়ুতে শিশ্নের অনুপ্রবেশ এবং পায়ুকাম বলতে পায়ু বা মলদ্বারসংক্রান্ত অন্যান্য যৌনক্রিয়া নির্দেশ করা হয়। রিভিউতে বলা হয় যে পায়ুসঙ্গম অধিকাংশ ক্ষেত্রেই ব্যথাদায়ক এবং যেসব যুগল পায়ুসঙ্গম করেন তাদের সঙ্গীর পায়ুপথে সাধারণত ব্যথাই দিয়ে থাকেন।


title: পায়ুসঙ্গম

text: নারীদের ঋতুস্রাবচলাকালীন সময়ে অনেক পুরুষই যোনির পরিবর্তে পায়ুপথে শিশ্ন ঢোকাতে চাইতে পারেন। পায়ুসঙ্গমে গর্ভবতী হওয়ার কোনো সম্ভাবনা নেই যতক্ষণ না পর্যন্ত শিশ্ন থেকে বীর্য বেরিয়ে গড়িয়ে যোনিমুখে ঢুকে যায়। ঠিক এই কারণেই বহু পুরুষ পায়ুসঙ্গমকে জন্মনিয়ন্ত্রণ ব্যবস্থার একটি পদ্ধতি হিসেবে ব্যবহার করেন কনডমের অনুপস্থিতে।


title: পায়ুসঙ্গম

text:
কোনো নারী যদি তার প্রথম যৌনমিলন হিসেবে এই পায়ুসঙ্গম করেন এবং এর আগে যদি কখনো যৌনমিলন (যোনিতে শিশ্ন) না করে থাকেন তাহলে তিনি কুমারী নারী বিবেচিত হবেন কারণ যোনিচ্ছদ শিশ্ন দ্বারা ছেঁড়েনি। এটাকে কখনো কখনো কারিগরী কুমারীত্ব বলা হয়। কিছু কিছু বিষমকামী যুগল পায়ুসঙ্গমকে একটি শৃঙ্গার কর্ম হিসেবে দেখতে পারেন, লরা এম কার্পেন্টার বলেন যে ষোড়শ শতাব্দীর শেষের দিকে এই ধারণা প্রচলিত হয় যে এটা শৃঙ্গার এবং বিংশ শতাব্দীতে ধারণা সম্পূর্ণ বদলে পায়ুসঙ্গম একটি একক যৌনক্রিয়ার কাতারে পড়ে যায়।
যেহেতু পায়ুসঙ্গমের অধিকাংশ গবেষণাই পুরুষ-পুরুষ যৌনসংসর্গ নির্ভর সেহেতু বিষমকামী যুগলদের পায়ুসঙ্গম সম্পর্কিত তথ্য খুব কমই পাওয়া যায়।কিমবার্লি আর ম্যাকব্রাইডের ২০১০ সালের ক্লিনিক্যাল রিভিউ থেকে প্রাপ্ত তথ্য অনুযায়ী বিষমকামী পুরুষদের অধিকাংশ যারা পায়ুসংক্রান্ত যৌনক্রিয়া তাদের নারীসঙ্গীদের করেছেন তাদের খুব কমই পায়ুপথে শিশ্ন ঢুকিয়েছেন; অধিকাংশ পুরুষই মলদ্বারের গন্ধ শুঁকেছেন বা মলদ্বার চুষেছেন বা পায়ুপথে আঙ্গুল ঢুকিয়েছেন এবং মাত্র ২৩ শতাংশ পুরুষ পায়ুপথে শিশ্ন ঢুকিয়েছেন।


title: পায়ুসঙ্গম

text: ২০১০ সালের 'ন্যাশনাল সার্ভে অব সেক্সুয়াল হেলথ এ্যান্ড বিহেভিয়ার' এর পরিসংখ্যান বলে যে মাত্র ১৩ থেকে ১৫ শতাংশ পুরুষ তার নারীসঙ্গীর পায়ুতে শিশ্ন ঢুকিয়েছেন।


title: পায়ুসঙ্গম

text: সুদূর অতীতকাল থেকেই পায়ুসঙ্গমকে পুরুষ-পুরুষ যৌনসংসর্গের কাতারে ফেলা হচ্ছে। যদিও সব সমকামী পুরুষ পায়ুসঙ্গমে লিপ্ত হননা। যে পুরুষ শিশ্ন প্রবেশ করান তাকে 'টপ' এবং যার পায়ুপথে ঢোকানো হয় তাকে 'বটম' বলা হয়। যারা এই দুই ধরণের কাজই করেন তাদেরকে বলা হয় 'ভারস্যাটাইল'।


title: পায়ুসঙ্গম

text: যেসব পুরুষ অন্য পুরুষের পায়ুতে তাদের শিশ্ন ঢোকাতে চান তারা এটা নারীর বিকল্প হিসেবেই সাধারণত করে থাকেন। তারা মনে করেন যে যেহেতু বিষমকামিতায় একটি নারীর যোনি শিশ্ন দ্বারা বিদ্ধ করা হয় সেহেতু পুরুষ-পুরুষ যৌনতায়ও পায়ুপথ বিদ্ধ করা উচিৎ। যেসব পুরুষ তাদের পায়ুতে অন্য পুরুষের শিশ্ন নেন তাদের অনেকে আবার নিজেদেরকে পুরুষত্ব হারিয়েছেন বলে মনে করেন।


title: পায়ুসঙ্গম

text:
সমকামী পুরুষেরা সাধারণত পায়ুসঙ্গমের পরিবর্তে ফ্রট কর্মে লিপ্ত হন বা পারস্পরিক হস্তমৈথুন করেন যেটাকে তারা পায়ুসঙ্গমের চেয়ে বেশি আনন্দদায়ক বলে মনে করেন, এবং পায়ুসঙ্গমকে ব্যথাদায়ক এবং ক্ষতিকারক মনে করেন।
১৯৯৪ সালের একটি রিপোর্ট অনুযায়ী ৪৬ শতাংশ পুরুষ পায়ুসঙ্গম করেছেন এবং ৪৩ শতাংশ সমকামী পুরুষ তাদের পায়ুতে শিশ্ন নিয়েছেন। আরেকটি পরিসংখ্যানে বলা হয় যে তিন চতুর্থাংশ পুরুষই পায়ুসঙ্গম করেছেন বা করিয়েছেন। ২০১২ সালে যুক্তরাষ্ট্রের এনএসএসবি বলে যে, ৮৩ শতাংশ পুরুষ অপর পুরুষের সঙ্গে পায়ুসঙ্গম করেন সপ্তাহে অন্তঃত একবার।


title: পায়ুসঙ্গম

text: শিশ্নচোষণ এবং পারস্পরিক হস্তমৈথুন সমকামী পুরুষদের মধ্যে পায়ুসঙ্গমের সঙ্গে সঙ্গে বেশ জনপ্রিয়। উইটেন বলেন যে, বিষমকামী যুগলদের চেয়ে সমকামী যুগলদের মধ্যে পায়ুসঙ্গম বেশি জনপ্রিয়, কিন্তু এটা মুখকাম এবং পারস্পরিক হস্তমৈথুনের চেয়ে কম জনপ্রিয়। তিনি আরো বলেন যে, সমকামী পুরুষের একটা বড় অংশই পায়ুসঙ্গম করেননা।


title: পায়ুসঙ্গম

text: যদি একজন নারী বন্ধনীযুক্ত কৃত্রিম শিশ্ন পরিধান করে একজন পুরুষের পায়ুতে তা ঢোকান তবে সেটা পেগিং বলে গণ্য হবে। ১৯৯৯ সালের একটি পরিসংখ্যান অনুযায়ী ৭৮ শতাংশ পুরুষ তার নারীসঙ্গী দ্বারা তাদের পায়ুপথে কৃত্রিম শিশ্ন ঢুকাতে চেয়েছেন।


title: পায়ুসঙ্গম

text:
২০১০ সালের আরেকটি পরিসংখ্যান প্রকাশ করে যে ৯৪ শতাংশ পুরুষ এইরূপ পায়ুসঙ্গমে আগ্রহী।
যৌন ক্রিয়াকলাপের অন্যান্য রকমের মতো পায়ুসঙ্গমে যৌন সংক্রমণ রোগে সংক্রামিত হওয়ার ঝুঁকি থাকে। পায়ুসঙ্গম চর্চায় পায়ুপথ ও মলদ্বার ক্ষতিগ্রস্ত হবার সম্ভাবনা থাকায় এটি একটি প্রবল ঝুঁকি সম্পন্ন যৌনক্রিয়া হিসাবে বিবেচিত হয়ে থাকে। পায়ু এবং মলপথের টিস্যু স্বাভাবিকভাবে ভাগাঙ্কুরীয় তৈলাক্ততা প্রদান করে না, যদি না বাইরের থেকে লুব্রিক্যান্ট ব্যবহার না করা হয়। কনডম ব্যবহার ব্যতীত পায়ুসঙ্গম সর্বাপেক্ষা ঝুঁকিপূর্ণ যৌন কার্যকলাপ হিসেবে বিবেচিত, এবং যে কারণে বিশ্ব স্বাস্থ্য সংস্থার পায়ুসঙ্গম চর্চার জন্য নিরাপদ যৌনসঙ্গমের প্রস্তাব করে।


title: পায়ুসঙ্গম

text: পায়ুসঙ্গমে অংশগ্রহণকারীদের দুইটি প্রধান ঝুঁকির সম্ভাবনা রয়েছে: বিপুল সংখ্যক সংক্রামক জীবাণুর সংক্রমণ, যা শরীরের আর কোথাও খুঁজে পাওয়া যায় না এবং পায়ুপথ ও মলদ্বারের দূর্বল নমনীয়তার কারণে শারীরিক ক্ষতি। পায়ুপথে অরক্ষিত শিশ্নের অনুপ্রবেশ, মৌখিকভাবে "বেয়ারব্যাক" হিসেবে পরিচিত, যৌন সংক্রমণের উচ্চ ঝুকি বহন করে।


title: পায়ুসঙ্গম

text: (কোন এইচআইভি পজিটিভ সঙ্গীর সঙ্গে) অরক্ষিত পায়ুসঙ্গম করা হলে এইচআইভি সংক্রমণের সম্ভাবনা সবচেয়ে বেশী। অরক্ষিত পায়ুসঙ্গমের মধ্যমে সংক্রমণযোগ্য অন্যান্য সংক্রমণগুলো হল মানব প্যাপিলোমা ভাইরাস বা এইচপিভি (যা পায়ুপথের ক্যান্সার হওয়ার ঝুঁকি বাড়িয়ে দিতে পারে); টাইফয়েড জ্বর; আমাশয়; ক্ল্যামিডিয়া সংক্রমণ; ক্রিপ্টোস্পোরিডিয়োসিস; ই কোলি সংক্রমণ; গায়ারডিয়াসিস; গনেরিয়া; হেপাটাইটিস এ; হেপাটাইটিস; হেপাটাইটিস সি; হারপেস সিম্প্লেক্স; কাপেসি'র হারকোমা সম্পর্কিত হারপিসভাইরাস (HHV-8); লিম্ফোগ্র্যানুলোমা ভেনেরিয়াম; মাইকোপ্লাজমা হোমিনিজ; মাইকোপ্লাজমা জেনিটালিয়াম; পিউবিক উকুন; স্যালমনেলোসিস; শেইগেলা; সিফিলিস; যক্ষ্মা; এবং ইউরিপ্লাজমা ইউরিলিটিকাম।


title: পায়ুসঙ্গম

text: জরায়ুসঙ্গমের চেয়ে পায়ুসঙ্গমে এইচআইভি সংক্রমণের ঝুঁকি অনেক বেশী, জরায়ুসঙ্গমের তুলনায় পায়ুসঙ্গমের আঘাতপ্রাপ্তির সম্ভাবনা লক্ষণীয়ভাবে বেশী কারণ জরায়ুর টিস্যুর তুলনায় পায়ুপথের টিস্যুর দৃঢ়তা খুবই কম। পাশাপাশি, কোন পুরুষ যদি পায়ুসঙ্গমের পরপরই কনডম ছাড়া অথবা পূর্বের কনডম পরিবর্তন ছাড়াই জরায়ুঙ্গম করে তবে, তবে মলদ্বারে উপস্থিত ব্যাকটেরিয়ার কারণে জরায়ুতে সংক্রমণ হতে পারে; পায়ুপথে অঙ্গুলিচালনা বা যৌনখেলনা চালনা করার পরপর তা জরায়ুপথে চালনা করার মাধ্যমেও একইভাবে জরায়ুতে সংক্রমণ হতে পারে।


title: পায়ুসঙ্গম

text: পায়ুসঙ্গমের ফলে পায়ুপথের শিরা-উপশিরা ছিড়ে যেতে পারে এবং ফলশ্রুতিতে রক্তপাত হতে পারে; এছাড়াও, পায়ুসঙ্গম অর্শ্বরোগের সম্ভাবনা বাড়িয়ে তোলে। পায়ু টিস্যু বা রেক্টাল টিস্যু ছিঁড়ে গিয়ে (মলাশয়ে চিড় বা ছিদ্র হয়ে যাওয়া, যা একটি গুরুতর মেডিক্যাল ইস্যু এবং এটি ঘটলে রোগীকে তাৎক্ষণিকভাবে ডাক্তারী চিকিৎসা নিতে হয়। মলদ্বারে নমনীয়তা বা সংকোচন-প্রসারণ ক্ষমতার অভাব, পায়ুর মিউকাস পর্দা পাতলা হওয়া এবং মিউকাস পর্দার ঠিক নিচেই ছোট ছোট রক্তনালিকা অবস্থান করার কারণে, অন্তর্ভেদী পায়ুসঙ্গমে সাধারণত মলদ্বারের চামড়া ছিঁড়ে যায় এবং রক্তপাত হয়, যদিও এই রক্তপাত সাধারণত ছোট আকারে হওয়ার ফলে তা বাহির থেকে দেখা যায় না।


title: পায়ুসঙ্গম

text: পায়ুসঙ্গম করলে মলত্যাগ করার সময় পায়ুতে ব্যথা করে, কোষ্ঠকাঠিন্য হয়, পাইলস হয়, মল আসা পুরোপুরি বন্ধ হয়ে মানুষ মারা যেতে পারে ।


title: পায়ুসঙ্গম

text:
এছাড়া অতিরিক্ত পায়ুমৈথুনের ফলে পায়ুপথে ক্যান্সার হয়। উল্লেখ্য কনডম ব্যবহার পায়ু ক্যান্সার বা যৌনরোগ প্রতিরোধ করেনা । অর্থাৎ কনডম ব্যবহার করলেও পায়ুপথে ক্যান্সার হবার সম্ভাবনা থাকে ।
যদি রক্ষণশীল মতবাদ হয় তাহলে পায়ুকামের বিরোধিতাই করা হবে সাধারণত, আর যদি প্রগতিবাদী হয় তাহলে পায়ুকামের পক্ষে কথা বলা হবে (পুরুষদের পায়ুপথে নারীদের ডিলডো ঢোকানো সহ)। প্রগতিবাদী পুরুষতন্ত্রবাদী পুরুষেরা নারীদের পায়ুপথে শিশ্ন ঢুকাতে চাইলেও নারীদেরকে তাদের নিজেদের পায়ুপথে শিশ্ন প্রবেশের অনুমতি দেবেননা।


title: পায়ুসঙ্গম

text:
কেবলমাত্র ইসলাম আর খ্রিস্টীয় ধর্ম বাদে অন্য কোনো ধর্মে পায়ুকামের ক্ষেত্রে সরাসরি কোনো নিষেধাজ্ঞা নেই।
খ্রিষ্টান ধর্মের বিশ্বাস অনুযায়ী পায়ুকাম একটি প্রকৃতিবিরোধী কর্ম এবং আইন অনুযায়ী পুরুষ পায়ুকাম বা স্ত্রীর গুহ্যদ্বারে পুংলিঙ্গ প্রবেশ করানো শাস্তিযোগ্য অপরাধ, যার মাধ্যমে পুরুষটিকে একঘরে রাখা হয়। তাছাড়া পরকালে কোনো ক্ষমা নেই।


title: পায়ুসঙ্গম

text:
ইসলামী বিধান অনুযায়ী মানবদেহে পায়ুতে লিঙ্গ প্রবেশ হারাম বা নিষিদ্ধ। নিজ স্ত্রীর সঙ্গেও পায়ূমৈথুন হারাম। কোন পুরুষ তার স্ত্রীকে পায়ুসঙ্গমের প্রস্তাব স্ত্রীর কর্তব্য হল তা বাধা দেয়া, এবং স্বামী যদি জোর করে তবে স্ত্রী চাইলে বিবাহবিচ্ছেদের আবেদন করতে পারে। স্বামী স্ত্রীর পায়ুসঙ্গমে বিবাহ বাতিল না হলেও স্ত্রী যদি চায় এ অভিযোগে তালাকের আবেদন করতে পারবে। ইসলামী বিধান অনুসারে, পায়ুসঙ্গম কবিরা গুনাহ বা সর্বোচ্চ পাপসমূহের মধ্যে অন্তর্ভুক্ত। বর্তমানে, কিছু মুসলিম দেশে পায়ুমৈথুন বা সডোমি মৃত্যুদণ্ড-যোগ্য অপরাধ, যাদের অন্যতম হল সৌদি আরব, ইয়েমেন ও নাইজেরিয়ার শরিয়া আদালত।
সাধারণত হিন্দু ধর্মে পায়ুকামের বিরুদ্ধে কোনো উল্লেখ পাওয়া যায়না, এটাকে সরাসরিভাবে নিষিদ্ধও করা হয়নি আবার পক্ষেও কথা বলা হয়নি। হিন্দু সমাজে এই পায়ুকাম সবসময়ই একটা নিষিদ্ধ বিষয় বা ট্যাবু ছিলো। তবে প্রাচীন ভারতে অনেক মূর্তিতে পায়ুকামের চিত্রন করা হয়েছে।
ইহুদী ধর্মে বলা আছে যে, একজন পুরুষ তার স্ত্রীর সাথে যেভাবে ইচ্ছা সেভাবে সঙ্গম করতে পারবে। এই ধর্মে স্ত্রীর সঙ্গে পায়ুকামে লিপ্ত হওয়া যাবেনা এই ধরণের কোনো কথার উল্লেখই নেই।
বৌদ্ধ ধর্মেও পায়ুকামের ক্ষেত্রে কিছু বলা হয়নি।


title: রশিদ রিদা

text: মুহাম্মদ রশিদ রিদা (; transliteration, Muḥammad Rashīd Riḍāʾ; উসমানীয় সিরিয়া, ২৩ সেপ্টেম্বর ১৮৬৫–মিশর, ২২ আগস্ট ১৯৩৫) একজন মুসলিম সংস্কারক। তার ধারণাগুলো ইসলামি রাষ্ট্রের রাজনৈতিক দর্শন তৈরিতে ২০শ শতাব্দীর ইসলামি চিন্তাবিদদের উপর প্রভাব ফেলেছে। বলা হয় যে রশিদ রিদা তার প্রজন্মের সবচেয়ে প্রভাবশালী ও বিতর্কিত পন্ডিত। তিনি সালাফি আন্দোলন ও কায়রোতে মোহাম্মদ আবদুহ কর্তৃক প্রতিষ্ঠিত ইসলামি আধুনিকতাবাদ আন্দোলন দ্বারা প্রভাবিত ছিলেন।


title: রশিদ রিদা

text: রশিদ রিদা উসমানীয় সাম্রাজ্যের অন্তর্গত উসমানীয় সিরিয়ার ত্রিপলির নিকটবর্তী আল কালামুনের জন্মগ্রহণ করেন। তার প্রথমদিককার শিক্ষাজীবন প্রথামাফিক ইসলামি বিষয় দ্বারা সম্পন্ন হয়। ১৮৮৪-৫ সালে জামাল উদ্দিন আফগানি ও মোহাম্মদ আবদুহ কর্তৃক প্রকাশিত "আল উরওয়া আল উসকা" নামক পত্রিকায় প্রকাশ পান। ১৮৯৭ সালে আবদুহর সাথে কাজ করার জন্য তিনি কায়রোর উদ্দেশ্যে সিরিয়া ত্যাগ করেন। পরের বছর তারা "আল মানার" নামক সাপ্তাহিক (পরে মাসিক) প্রকাশ করেন। ১৯৩৫ সালে মৃত্যুর আগ পর্যন্ত তিনি এই পত্রিকায় কাজ করেছেন।


title: গোয়ালন্দ ঘাট

text: গোয়ালন্দ ঘাট বাংলাদেশের ঢাকা বিভাগের রাজবাড়ী জেলার গোয়ালন্দ উপজেলার অন্তর্গত একটি ক্ষুদ্র শহর এবং পৌরসভা। গোয়ালন্দ ঘাট এবং গোয়ালন্দ বাজারে দুটি রেলওয়ে স্টপ আছে। শহরটি ৪.৮২ বর্গকিলোমিটার এলাকা জুড়ে অবস্থিত এবং এর জনসংখ্যা প্রায় ২২,০০০ (২০০১ সালের গণনা অনুযায়ী)।


title: গোয়ালন্দ ঘাট

text: ইস্টার্ন বেঙ্গল রেলওয়ে ১৮৭১ সালে পদ্মার দক্ষিণ তীরে, কলকাতা থেকে গোয়ালন্দ পর্যন্ত রেল লাইন চালু করে। গোয়ালন্দ বহু বছর ধরে পূর্ববঙ্গ ও আসাম অংশে যাতায়াতের জন্য পরিবহনের একটি প্রধান কেন্দ্রবিন্দু ছিল।


title: গোয়ালন্দ ঘাট

text: এমনকি ১৯৪৭ সালে ভারত ভাগের পর, ইস্ট বেঙ্গল এক্সপ্রেস ১৯৬৪ সাল পর্যন্ত এখানে চলাচল করেছিল। এরপর গোয়ালন্দের ঘাট রেল সংযোগ শুধুমাত্র বাংলাদেশের অভ্যন্তরীণ ভ্রমণের জন্য ব্যবহার করা হয়েছে।


title: মহিমাগঞ্জ মহাবিদ্যালয়

text: মহিমাগঞ্জ মহাবিদ্যালয় () মহিমাগঞ্জ ইউনিয়ন এর প্রাণকেন্দ্রে অবস্থিত একটি উচ্চ মাধ্যমিক বিদ্যালয় । এটি গোবিন্দগঞ্জ উপজেলার অন্যতম শিক্ষা প্রতিষ্ঠান ।


title: মহিমাগঞ্জ মহাবিদ্যালয়

text: মহিমাগঞ্জ মহাবিদ্যালয় ১৯৭২ খ্রীষ্টাব্দে প্রতিষ্ঠা লাভ করে। গাইবান্ধা জেলার গোবিন্দগঞ্জ উপজেলার শিল্প এলাকা মহিমাগঞ্জ ইউনিয়ন। একসময় উচ্চ শিক্ষার তাগিদে মাধ্যমিক স্তর পেরিয়ে প্রায় ১২ কিলোমিটার দুরত্বে গোবিন্দগঞ্জ এ যেতে হতো উচ্চ মাধ্যমিক শিক্ষার জন্য। সে সময় শিক্ষা বিস্তার এতখানি প্রসার লাভ করেনি, এ কারণে অনেকে মাধ্যমিক স্তর পেরিয়ে উচ্চ শিক্ষার জন্য উপজেলা সদরে গিয়ে লেখাপড়ার প্রতি অনীহা আনে। ঝড়ে পড়ে অনেক শিক্ষার্থী। এলাকার শিক্ষানুরাগী ব্যক্তিগণ ঝড়ে পড়া শিক্ষার্থী রোধে প্রতিষ্ঠা করেন মহিমাগঞ্জ মহাবিদ্যালয়। পর্যায়ক্রমে প্রতিষ্ঠানটিতে ডিগ্রী পর্যায় পর্যন্ত উন্নীত করা হয়।


title: মহিমাগঞ্জ মহাবিদ্যালয়

text: কলেজটিতে মানবিক, বিজ্ঞান ও বাণিজ্য বিভাগ চালু আছে ।


title: অক্সিটোসিন

text: অক্সিটোসিন () হল স্তন্যপায়ী প্রাণীদের দেহে প্রাপ্ত একটি হরমোন। এটি স্তন্যপায়ীদের মস্তিষ্কে কাজ করে। মানবদেহে এটি নারীদের প্রজননের সময় নির্গত হয়, বিশেষ করে সন্তান প্রসবের সময় এবং প্রসবের পরে।


title: অক্সিটোসিন

text: ের অন্যান্য প্রতিক্রিয়াও রয়েছে। এটি সম্পর্কের বন্ধন তৈরিতে এবং পিতামাতার আচরণের বিকাশ ঘটাতে সহায়তা করে। এটি অর্গাজম বা রাগমোচনের সময় এবং এমনকি আলিঙ্গণের মত ঘনিষ্ঠ মুহূর্তগুলোতেও নিঃসৃত হয়ে থাকে। উক্ত কারণে একে প্রায়শই ভালোবাসার হরমোন নামে অভিহিত করা হয়।


title: অক্সিটোসিন

text: অদ্ভুত ব্যাপার হল, পিটুইটারি গ্রন্থি হতে নিঃসৃত এই অক্সিটোসিন মস্তিষ্কে পৌঁছাতে পারে না; এটি শরীরের অন্যান্য অংশে বিভিন্ন রকম প্রতিক্রিয়া সৃষ্টি করে। এর কারণ হল এখানে একটি ব্লাড ব্রেইন ব্যারিয়ার বা রক্ত মস্তিষ্ক প্রতিবন্ধক রয়েছে যা বড় আকারের অণুদেরকে মস্তিষ্কে প্রবেশে বাধা প্রদান করে। মস্তিষ্কে এই হরমোনটি এর পরিবর্তে মস্তিষ্কের অভ্যন্তরীণ বিশেষ স্নায়ু কোষ দ্বারা উৎপন্ন হয়।


title: অক্সিটোসিন

text: এমডিএমএ-র মত কিছু আনন্দদায়ক ড্রাগ এবং চিকিৎসকের পরামর্শকৃত মিচু অবসাদনাশক ওষুধ সেবনের ফলেও এই হরমোনটি নিঃসৃত হয়।


title: অক্সিটোসিন

text: অক্সিটোসিন হল প্রথম পলিপেপ্টাইড হরমোন যা ১৯৫৩ সালে ভিন্সেন্ট ডা ভেনদ এবং তাঁর সহকর্মীদের দ্বারা বিশ্লেষিত এবং সংশ্লেষিত হয়।


title: ইসলাম ও ধর্মনিরপেক্ষতাবাদ

text: ধর্মনিরপেক্ষতাবাদ প্রয়োগের সংজ্ঞায়, বিশেষ করে সমাজে ধর্মের অবস্থানের ক্ষেত্রে, অন্যান্য ইউরোপীয় দেশ এবং যুক্তরাষ্ট্রীয় দেশসমূহের মত ইসলামী রাষ্ট্রসমূহের মধ্যেও ভিন্নতা এবং পার্থক্য পরিলক্ষিত হয়। ধর্মনিরপেক্ষতাবাদকে প্রায়শই জনগণের জীবন এবং সরকারি বিষয়াবলী থেকে ধর্মীয় শিক্ষা এবং নির্দেশাবলীকে পৃথকীকরণ হিসেবে অথবা সহজভাবে ধর্ম ও রাজনীতি পৃথকীকরণ হিসেবে ব্যাখ্যা করা হয়। মুসলিম দেশসমূহে ধর্মনিরপেক্ষতাকে ইসলামবাদের বিপরীত হিসেবে দেখা হয়, এবং ধর্মনিরপেক্ষতাবাদীগণ ইসলামসহ যে কোন ধর্মীয় আদর্শের পরিবর্তে ধর্মনিরপেক্ষ রাজনৈতিক এবং সামাজিক মূল্যবোধ প্রচার ও প্রসারের অণুগামী হয়ে থাকেন। পাশ্চাত্য পণ্ডিতগণ এবং মুসলিম বুদ্ধিজীবীদের মধ্যে ধর্মনিরপেক্ষতাবাদ নিয়ে বেশ কিছু বিতর্ক আছে যার মধ্যে ইসলামী বিশ্বের রাজনৈতিক ও ধর্মীয় প্রশাসনিক ব্যবস্থা এবং রাষ্ট্রীয় আইন ব্যবস্থায় শরিয়াহ আইন প্রয়োগের প্রক্রিয়া ও পর্যায়সমূহ হল অন্যতম।


title: ইসলাম ও ধর্মনিরপেক্ষতাবাদ

text: মুসলিম বিশ্বের ধর্মনিরপেক্ষতাবাদীদের মধ্যে ধর্মনিরপেক্ষতার মতবাদ নিয়ে ভিন্নতা রয়েছে, ভিন্নতা রয়েছে ধর্মনিরপেক্ষকরণে চাপপ্রয়োগের বিরুদ্ধে মুসলিম বুদ্ধিজীবীদের প্রতিক্রিয়ার মাঝেও। একদিকে, কিছু মুসলিম বুদ্ধিজীবী যারা সরকারি কর্মকাণ্ডে ধর্মীয় প্রভাব অপসারণের প্রয়োজনীয়তা অণুভব করেন না তারা ধর্মনিরপেক্ষতাবাদকে দোষারোপ করে থাকেন। অন্যদিকে, বাকি বুদ্ধিজীবীরা ধর্মনিরপেক্ষতাবাদকে ইসলামের সাথে সঙ্গতিপূর্ণ হিসেবে দাবি করেন। উদাহরণস্বরূপ, কিছু মুসলিম পণ্ডিত ধর্মনিরপেক্ষতাবাদের চাহিদাকে উৎসাহিত করেছেন যারা দাবি করেন যে ধর্মনিরপেক্ষ সরকারই শরিয়া পর্যবেক্ষণের জন্য শ্রেষ্ঠ পন্থা; "বলপ্রয়োগের মাধ্যমে শরিয়ার প্রয়োগ হল শরিয়ার ধর্মীয় প্রকৃতি বিরোধী, কারণ তখন মুসলিমদেরকে রাষ্ট্রীয় নিয়মের অধীনে ধর্মীয় কর্ম পালন করতে হবে, এবং তারা স্বাধীন মুসলিম হিসেবে ধর্ম পালনে সক্ষম হবে না," বলেন আব্দুল্লাহি আহমেদ আন-নাইম, যিনি এমোরি বিশ্ববিদ্যালয়ের একজন আইনের অধ্যাপক এবং "Islam and the secular state : negotiating the future of Shariʻa" নামক বইয়ের লেখক। অধিকন্তু, কিছু পণ্ডিত দাবি করেন যে মধ্যযুগ থেকেই মুসলিম বিশ্বে ধর্মনিরপেক্ষ রাষ্ট্রব্যবস্থা বিদ্যমান ছিল।


title: ইসলাম ও ধর্মনিরপেক্ষতাবাদ

text: তবুও, অনেক মুসলিম সংখ্যাগরিষ্ঠ রাষ্ট্র নিজেদেরকে ধর্মনিরপেক্ষ হিসেবে সংজ্ঞায়িত করে, এবং তাদের অনেকেরই দ্বৈত প্রশাসন ব্যবস্থা রয়েছে যেখানে মুসলিমগণ স্বেচ্ছায় পারিবারিক এবং অর্থনৈতিক সমস্যা শরিয়া আদালতে পেশ করতে পারেন। এই সকল আদালতের প্রকৃত আইনি সীমারেখা বিভিন্ন দেশে বিভিন্ন রকম হয়ে থাকে, কিন্তু তাদের কিছু বিভাগীয় বিষয় প্রায়শই এক হয়, এগুলো হল বিয়ে, তালাক, উত্তরাধিকার এবং অভিভাবকত্ব।


title: ইসলামবাদ

text: ইসলামিজম বা ইসলামবাদ (; ; ) (রাজনৈতিক ইসলাম নামেও পরিচিত) হল মতাদর্শের একটি দলগোষ্ঠী যারা বলেন যে ইসলামি রাষ্ট্রসমূহ শরিয়া (ইসলামি আইন) দ্বারা পরিচালিত হওয়া উচিত। সাধারণত এটি এমন একটি মতবাদ যাতে বলা হয় সমাজ এবং রাজনীতি উভয়ই এবং জনগণের ব্যক্তিগত জীবন ইসলাম কর্তৃক নির্দেশিত হওয়া উচিত। ইসলামবাদী আন্দোলণকে বেগবানকারী কিছু গুরুত্বপূর্ণ ব্যক্তিত্ব হলেন ইউসুফ আল-কারযাভি, রশিদ রিদা এবংআল্লামা ইকবাল।


title: গিনি যুদ্ধ

text: ১৪৭৮ সালে পশ্চিম আফ্রিকার গিনি উপসাগরে পর্তুগিজ নৌবহর এবং ক্যাস্তিলিয়ান নৌবহর মধ্যে ক্যাস্তিলিয়ান উত্তরাধিকার যুদ্ধ এর প্রেক্ষাপটে গিনি যুদ্ধ সংঘটিত হয়।


title: গিনি যুদ্ধ

text: গিনে যুদ্ধের ফলাফল ছিল পর্তুগাল আটলান্টিক এবং আলকাকোভাস শান্তিচুক্তিতে (১৪৭৯) কাইস্টালের সাথে বিতর্কিত অঞ্চলগুলো ভাগ করে নেয়া। ক্যানারি দ্বীপপুঞ্জ ছাড়া অন্য সকল কিছু পর্তুগিজদের নিয়ন্ত্রণে থেকে যায় : গিনি, কেপ ভার্দে, মদিরা, এজোরস এবং ফেজ রাজ্য জয় করার একচেটিয়া অধিকার।


title: ক্যানানোর প্রথম যুদ্ধ

text: ক্যানানোর নৌবাহিনীর যুদ্ধ (১৫০১/১৫০২) ক্যানানোর প্রথম যুদ্ধ একটি নৌ সংশ্লিষ্ট যুদ্ধ যা জোয়া দা নোভা এ অধীনে পরিচালিত তৃতীয় পর্তুগিজ নৌবহর এবং কালিকট নৌবহরের মধ্যে সংঘটিত হয়।


title: ক্যানানোর প্রথম যুদ্ধ

text: যুদ্ধটি ডিসেম্বর ৩১, ১৫০১ -জানুয়ারী ২, ১৫০২ পর্যন্ত মোট দুই দিন ধরে চলে এবং এটি ছিল ভারত মহাসাগরে সংঘটিত নৌবহর সংশ্লীষ্ট প্রথম যুদ্ধ।


title: সালাফি আন্দোলন

text: সালাফি আন্দোলন () সুন্নি ইসলামের অন্তর্ভুক্ত একটি আন্দোলন। এটি সালাফিবাদ নামেও পরিচিত।


title: সালাফি আন্দোলন

text: সালাফি আন্দোলনকে এর বিপক্ষ দলগুলো ওয়াহাবিবাদ বলে। কারণ এই আন্দোলনে মুহাম্মাদ বিন আব্দুল ওয়াহহাবের বিশেষ অবদান আছে। সালাফিরা সাধারণত মাজারকেন্দ্রিক অনেক কর্মকান্ডের বিরোধীতা করে। সালাফিবাদকে ওয়াহাবিবাদ ও ১৯৬০ এর দশক পরবর্তী আন্দোলনের সমন্বয় বলে উল্লেখ করা হয়। সালাফিবাদে ইসলামের আক্ষরিক, কঠোর ও বিশুদ্ধ চর্চা এবং বিশেষত সালাফ তথা ইসলামের প্রথম যুগের চর্চার প্রতি গুরুত্বারোপ করা হয়। সালাফিবাদ অন্যতম প্রভাবশালী ও দ্রুত বর্ধনশীল ইসলামি মতাদর্শ। আইনি বিষয়ে সালাফিদের মধ্যে মতপার্থক্য রয়েছে। ২০১৫ সালে মিশরে মিশরীয় সরকার সালাফিদের নিষিদ্ধ ঘোষণা করে।


title: মাহমুদ আল-কাশগরি

text: মাহমুদ ইবনে হুসাইন ইবনে মুহাম্মদ আল কাশগরি (আরবি:محمود بن الحسين بن محمد الكاشغري - "Maḥmūd ibnu 'l-Ḥussayn ibn Muḥammad al-Kāšġarī"; তুর্কি: Kâşgarlı Mahmud; উইঘুর: مەھمۇد قەشقىرى) ছিলেন ১১শ শতাব্দীতে কাশগরের একজন তুর্কি বংশোদ্ভূত মুসলিম পন্ডিত, অভিধান প্রণেতা। তার বাবা হুসাইন বার্সগানের শাসক ছিলেন। এই শহরটি ইসিক কুল হ্রদের পূর্ব-দক্ষিণে অবস্থিত এবং কারাখানি রাজবংশের সাথে সম্পর্কিত।


title: মাহমুদ আল-কাশগরি

text: মাহমুদ আল কাশগরি তার সময়কার তুর্কীয় ভাষাগুলো অধ্যয়ন করেন এবং ১০৭২-৭৪ সালে দিওয়ান উল লুগাত আল তুর্ক নামক তুর্কীয় ভাষাগুলোর প্রথম অভিধান প্রণয়ন করেছিলেন। বাগদাদের খলিফার ব্যবহারের উদ্দেশ্যে এটি প্রণয়ন করা হয়। তার প্রণীত অভিধান পরবর্তীকালে তুর্কি ইতিহাসবিদ আলি আমিরি সম্পাদনা করেছেন। কাশগরির অভিধানে প্রাচীন তুর্কি কবিতার নমুনা রয়েছে। তার বইয়ে তুর্কীয় জাতিসমূহ অধ্যুষিত অঞ্চলের প্রথম মানচিত্র রয়েছে। এই মানচিত্র ইস্তানবুলের জাতীয় গ্রন্থাগারে রক্ষিত রয়েছে।


title: মাহমুদ আল-কাশগরি

text: কিছু গবেষকের মতে মাহমুদ আল কাশগরি ১১০২ সালে ৯৭ বছর বয়সে কাশগরের দক্ষিণ পশ্চিমে একটি ছোট শহর উপালে মারা যান এবং তাকে সেখানে দাফন করা হয়। সেখানে তার কবরের উপর মাজার নির্মাণ করা হয়েছে। কিন্তু কিছু আধুনিক গবেষক এই মত প্রত্যাখ্যান করে বলেন যে তার মৃত্যুর তারিখ অজ্ঞাত।


title: মাহমুদ আল-কাশগরি

text: উইঘুর, কিরগিজ ও উজবেকরা তাকে নিজেদের জাতির বলে দাবি করে। সোভিয়েত পরবর্তী কিরগিজস্তানে একটি বিশ্ববিদ্যালয়ের নাম তার নামে নামকরণ করা হয়েছে। ইউনেস্কো ২০০৮ সালকে মাহমুদ আল কাশগরি বর্ষ ঘোষণা করে।


title: শিল্পা শেঠী

text: শিল্পা শেঠী কুন্দ্রা (জন্মঃ জুন ৮, ১৯৭৫) হলেন একজন ভারতীয় চলচ্চিত্র অভিনেত্রী এবং মডেল। ১৯৯৩ সালের শাহরুখ খানের বিপরীতে বাজিগর চলচ্চিত্রে অভিনয়ের মাধ্যমে অভিষেকের পর থেকে প্রায় ৪০ টি বলিউড, তামিল, তেলেগু এবং কন্নড় চলচ্চিত্রে অভিনয় করেছেন। শিল্পা প্রথম প্রধান চরিত্রে অভিনয় করেন ১৯৯৪ সালের আগ ছবিতে। এছাড়াও তিনি "ধাড়কান" (২০০০) এবং "রিস্তে" (২০০২) চলচ্চিত্রে অসাধারণ অভিনয় নৌপুন্য প্রদর্শন করেন। ২০০৪ সালের "ফির মিলিঙ্গে" চলচ্চিত্রে একজন এইডস রোগী হিসেবে অভিনয় করে তিনি অনেক পুরস্কার লাভ করেন। তার ছোট বোন শমিতা শেঠীও একজন বলিউড চলচ্চিত্র অভিনেত্রী হিসেবে কাজ করছেন।


title: জিয়াউদ্দিন বারানি

text: জিয়াউদ্দিন বারানি (১২৮৫-১৩৫৭) ছিলেন সুলতান মোহাম্মদ বিন তুঘলক ও ফিরোজ শাহ তুঘলকের সময় দিল্লি সালতানাতের একজন মুসলিম ইতিহাসবিদ ও রাজনৈতিক চিন্তাবিদ। তার রচিত "তারিখ-ই-ফিরোজশাহী" বইয়ের জন্য তিনি অধিক পরিচিত। এটি মধ্যযুগের ভারতের অন্যতম প্রধান ঐতিহাসিক কর্ম। এতে গিয়াসউদ্দিন বলবনের সময় থেকে ফিরোজ শাহ তুঘলকের শাসনের প্রথম ছয় বছরের উল্লেখ রয়েছে। তার লেখা আরেকটি বই হল "ফতোয়া-ই-জাহানদারি" যাতে দক্ষিণ এশিয়ার মুসলিমদের সামাজিক শ্রেণীর উল্লেখ রয়েছে।


title: জিয়াউদ্দিন বারানি

text: জিয়াউদ্দিন বারানি ১২৮৫ সালে একটি অভিজাত মুসলিম পরিবারে জন্মগ্রহণ করেন। তার বাবা, চাচা ও দাদা সবাই দিল্লির সুলতানের সরকারের বিভিন্ন উচ্চপদে আসীন ছিলেন। তার পরিবার মেরুট ও বুলন্দশহরের স্থানীয় ছিল। তার নানা হুসামউদ্দিন ছিলেন গিয়াসউদ্দিন বলবনের একজন গুরুত্বপূর্ণ কর্মকর্তা এবং তারা বাবা মুয়াউয়িদ উল মুলক ছিলেন জালালউদ্দিন ফিরোজ খিলজির ছেলে আরকালি খানের নায়েব। তার চাচা কাজি আলা উল মুলক ছিলেন আলাউদ্দিন খিলজির শাসনামলে দিল্লির কোতোয়াল বা পুলিশ প্রধান। বারানি কোনো সরকারি দায়িত্বে ছিলেন না। তবে তিনি সতের বছর যাবত মোহাম্মদ বিন তুঘলকের নাদিম (সঙ্গী) ছিলেন। এসময় তিনি আমির খসরুর বেশ ঘনিষ্ঠ ছিলেন। তুঘলক ক্ষমতাচ্যুত হওয়ার পর তিনিও অনাদৃত হয়ে পড়েন। এসময় তিনি সরকার, ধর্ম ও ইতিহাসের উপর দুইটি রচনাকর্ম সম্পাদন করেন। ১৩৫৭ সালে জিয়াউদ্দিন বারানি মারা যান।


title: জিয়াউদ্দিন বারানি

text: "ফতোয়া-ই-জাহানদারি" বইয়ে ধর্মীয় মর্যাদা ও প্রজাদের সম্মান অর্জনের জন্য মুসলিম শাসকের বিভিন্ন দায়িত্ব সম্পর্কে উল্লেখ রয়েছে।


title: জিয়াউদ্দিন বারানি

text: "তারিখ-ই-ফিরোজশাহী" দিল্লি সালতানাতের ইতিহাসের উপর লিখিত। তার বিবরণ আধুনিক গবেষকদের কাছে প্রামাণ্য বলে বিবেচিত। মধ্যযুগের পরবর্তী ইতিহাসবিদগণ যেমন নিজামউদ্দিন আহমেদ, বাদাউনি, ফিরিশতা, হাজি উদ দাবির প্রমুখ তারিখ-ই-ফিরোজশাহীর উপর নির্ভর করেছেন।


title: ক্লজ ফন স্টফেনবার্গ

text: ক্লজ ফিলিপ মারিয়া শেঙ্ক গ্রাফ ফন স্টফেনবার্গ () (জন্ম: ১৫ নভেম্বর, ১৯০৭ - মৃত্যু: ২১ জুলাই, ১৯৪৪) জেটিনজেন এলাকায় জন্মগ্রহণকারী বিখ্যাত জার্মান সামরিক কর্মকর্তা ও ক্যাথলিক অভিজাত সম্প্রদায়ভূক্ত ব্যক্তি ছিলেন। ১৯৪৪ সালে ২০ জুলাই রূপরেখা অনুযায়ী জার্মান স্বৈরশাসক আডলফ হিটলারকে হত্যাসহ নাজি জার্মানি থেকে নাজি পার্টিকে উচ্ছেদের ব্যর্থ পরিকল্পনার অন্যতম ও শীর্ষস্থানীয় সদস্য ছিলেন ক্লজ ফন স্টফেনবার্গ।


title: ক্লজ ফন স্টফেনবার্গ

text: হেনিং ফন ট্রেস্কো ও হ্যান্স অস্টারের সাথে তিনিও জার্মানির একীভূত সামরিক বাহিনীতে অবস্থান করে জার্মানিতে অস্থিতিশীল পরিবেশ সৃষ্টিতে কেন্দ্রীয় চরিত্রদের অন্যতম ছিলেন। অপারেশন ভলকুর নামে পরিচিত এ আন্দোলনের সাথে সংশ্লিষ্ট থাকার কারণে তাঁকে ২১ জুলাই, ১৯৪৪ তারিখে ফায়ারিং স্কোয়াডে হত্যা করা হয়।


title: ক্লজ ফন স্টফেনবার্গ

text: যৌবনে তিনি ও তাঁর ভাইয়েরা জার্মান স্কাউট সংস্থা ‘নিউফাদফাইন্ডার’ ও জার্মান যুব আন্দোলনের সদস্য ছিলেন। তাঁরা যত্ন সহকারে শিক্ষা লাভ করেন ও সাহিত্যের দিকে আগ্রহী হয়ে উঠেন। কিন্তু ঘটনাক্রমে সামরিক জীবনকে পেশা হিসেবে গ্রহণ করেন। ১৯২৬ সালে ব্যামবার্গের ১৭তম ক্যাভালরি রেজিম্যান্টে যোগ দেন।


title: ক্লজ ফন স্টফেনবার্গ

text: ১৯৩০ সালে লেফট্যানেন্ট পদে কমিশনড হন। বার্লিন-মোয়াবিটের ক্রিগসাকাদেমিতে আধুনিক অস্ত্র বিষয়ে অধ্যয়ন করেন। কিন্তু পরবর্তীতে দ্বিতীয় বিশ্বযুদ্ধের ন্যায় আধুনিক যুদ্ধকালীন সময়ে মালামাল পরিবহণে ঘোড়ার ব্যবহারের দিকে ধাবিত হন। তাঁর রেজিম্যান্টটি জেনারেল এরিখ হোপনারের রেজিম্যান্টের অংশ ছিল।


title: ক্লজ ফন স্টফেনবার্গ

text: নাজি পার্টির জাতীয়তাবাদী ধারণার কিছু বিষয়ে ঐকমত্য পোষণ করলেও এর ধ্যান-ধারণা থেকে বিচ্যুতির দিকে নজর পড়ে তাঁর। ফলে তিনি কখনও পার্টির সদস্য হননি। এছাড়াও স্টফেনবার্গ ক্যাথলিক ধর্মচর্চা অব্যাহত রাখেন। হিটলারের নীতিকে তিনি ব্যক্তিগতভাবে পছন্দ করতেন না। পাশাপাশি ইহুদিদের উপর নিপীড়ন ক্যাথলিক নীতি ও বিচারের বিপক্ষে স্টফেনবার্গের অবস্থান ছিল।


title: ক্লজ ফন স্টফেনবার্গ

text: ১৯৩৯ সালে দ্বিতীয় বিশ্বযুদ্ধ ছড়িয়ে পড়লে স্টফেনবার্গ ও তাঁর রেজিম্যান্ট পোল্যান্ড আক্রমণে অংশগ্রহণ করে। তিনি পোল্যান্ড অধিগ্রহণে তিনি তাঁর সমর্থন ব্যক্ত করেন ও নাজি রাজত্ব কায়েমে অংশ নেন। এছাড়াও জার্মান সমৃদ্ধি অর্জনে পোলীয়দের দাসশ্রমিক হিসেবে ব্যবহার করেন।


title: ক্লজ ফন স্টফেনবার্গ

text: কিন্তু তাঁর কাকা নিকোলাস গ্রাফ ফন আক্সকাল-গাইলেনব্যান্ড হিটলারের শাসন আমলের বিরুদ্ধাচরণ করে অসহযোগ আন্দোলনে যোগ দিতে তাঁকে আমন্ত্রণ জানান। পোল্যান্ড আক্রমণের পরপরই তিনি তা বুঝতে আরম্ভ করেন। তৎকালীন সুপ্রিম সেনা কমান্ডার ওয়ালদার ফন ব্রচিতশ হিটলারের বিপক্ষে অভ্যুত্থানে অংশগ্রহণে তাঁকে আদেশ করলেই তিনি ঐ সময়ে তা অস্বীকার করেন।


title: ক্লজ ফন স্টফেনবার্গ

text: ১৯৪০ সালে স্টফেনবার্গের দলটি ৬ষ্ঠ প্যাঞ্জার ডিভিশনের সাথে যুক্ত হয়। স্টাফ অফিসার হিসেবে পোল্যান্ড ও উত্তর ফ্রান্সের যুদ্ধে তিনি কর্মকর্তার ভূমিকায় অবতীর্ণ হন। এরফলে তিনি আয়রন ক্রস ফার্স্ট ক্লাস পদকে ভূষিত হন। অন্যান্যদের ন্যায় স্টফেনবার্গও সেনা সফলতায় উজ্জ্বীবিত হন।


title: ক্লজ ফন স্টফেনবার্গ

text: এরপর তিনি সোভিয়েত ইউনিয়নের যুদ্ধক্ষেত্রে স্থানান্তরিত হন। কিন্তু জার্মান অধিগ্রহণে স্ল্যাভ ও ইহুদিদের প্রতি নিষ্ঠুরতম নীতির সাথে একমত পোষণ করেননি। তাঁর নিজস্ব অনুরোধে পরবর্তীতে তিনি উত্তর আফ্রিকায় সেনা দলের সাথে যোগ দনে। সেখানেও প্যাঞ্জার ডিভিশনের স্টাফ অফিসার ছিলেন। ঐ সময় তিনি গুরুতর আহত হন। এপ্রিল, ১৯৪৩ সালে বাম চোখ ক্ষতিগ্রস্তসহ ডান হাত ও বামহাতে দুইটি আঙ্গুল হারান তিনি। আহত অবস্থা থেকে উত্তোরণ শেষে স্টফেনবার্গ হিটলারকে খতম করার সিদ্ধান্ত নেন। এ সিদ্ধান্তকে বাস্তবায়নকল্পে তিনি গুরুত্বপূর্ণ ভূমিকা নেন। কর্নেল পদে উত্তোরণের পর জুলাই, ১৯৪৪ সালে তাঁর এ সুযোগ ঘটে। রিজার্ভ আর্মি কমান্ডের চিফ অব স্টাফরূপে হিটলারের সম্মেলন কক্ষে প্রবেশের সুযোগ লাভ করেন। ২০ জুলাই, ১৯৪৪ তারিখে দুইবার প্রচেষ্টার পর রাস্টেনবার্গে হিটলারের সদর দফতরে বোমা রাখতে সফল হন। কিন্তু তাঁর এ প্রচেষ্টা ব্যর্থতায় পর্যবসিত হয়। পরিকল্পনামাফিক বার্লিনে অভুত্থান ব্যর্থ হয় ও স্টফেনবার্গ ও তাঁর কিছুসংখ্যক অনুসারীকে ঐ রাতেই ধরা হয়। পরদিন তাঁদেরকে হত্যা করা হয়।


title: ইলন মাস্ক

text:
SF
ইলন রিভ মাস্ক () একজন দক্ষিণ আফ্রিকান বিনিয়োগকারী, প্রকৌশলী ও আবিষ্কারক। তিনি মহাকাশ ভ্রমণ সংস্থা স্পেসএক্সের সিইও এবং সিটিও, বৈদ্যুতিক গাড়ির প্রস্তুতকারী প্রতিষ্ঠান টেসলা মোটরসের সিইও ও পণ্য প্রকৌশলী, সোলারসিটির চেয়ারম্যান ও পেপ্যালের একজন সহ-প্রতিষ্ঠাতা। এছাড়াও তিনি হাইপারলুপ নামক কল্পিত উচ্চ গতিসম্পন্ন পরিবহন ব্যবস্থার উদ্ভাবক।


title: ইসরার আহমেদ

text: ইসরার আহমেদ (, ; ২৬ এপ্রিল ১৯৩২ – ১৪ এপ্রিল ২০১০; এমএসসি, এমবিবিএস) হলেন একজন প্রয়াত বিশিষ্ট পাকিস্তানি ইসলামী ধর্মতাত্ত্বিক, philosopher, এবং দক্ষিণ এশিয়া সহ দক্ষিণ এশিয়ার বাইরে মধ্যপ্রাচ্য, পশ্চিম ইউরোপ এবং উত্তর আমেরিকার মধ্যে একজন অন্যতম উল্লেখযোগ্য ইসলামী পণ্ডিত।


title: ইসরার আহমেদ

text: তিনি তাঞ্জিম-এ-ইসলামী নামক প্রতিষ্ঠানের প্রতিষ্ঠাতা এবং পাকিস্তান জামায়াত-এ-ইসলামীর একজন নিষ্ক্রিয় সমর্থক ইসরার আহমেদ ইসলামের এবংধর্মীয় বিভিন্ন দৃষ্টিভঙ্গি সম্পর্কিত ৬০ টি গ্রন্থ রচনা করেন, যার মধ্যে ৯ টি বই ইংরেজি ভাষায় অনূদিত হয়। এর পূর্বে, তিনি একজন টেলিভিশন ব্যক্তিত্ব ছিলেন এবং পিস টিভিতে একটি প্রতিদিনের ধর্মীয় অনুষ্ঠান সঞ্চালনা করতেন।


title: রবীন্দ্র বিশ্ববিদ্যালয়

text: রবীন্দ্র বিশ্ববিদ্যালয় বাংলাদেশের একটি পাবলিক বিশ্ববিদ্যালয়। এটি সিরাজগঞ্জের শাহজাদপুর উপজেলায় অবস্থিত। ২০১৭-২০১৮ শিক্ষাবর্ষে ৩ টি বিভাগে ১০৫ জন শিক্ষার্থী নিয়ে এই বিশ্ববিদ্যালয়ে কার্যক্রম চালু হয়। ২০১৫ সালের ৮ মে প্রধানমন্ত্রী শেখ হাসিনা বিশ্ববিদ্যালয়ের ভিত্তিপ্রস্তর স্থাপন করেন।


title: রবীন্দ্র বিশ্ববিদ্যালয়

text: বিশ্বকবি রবীন্দ্রনাথ ঠাকুরের নামানুসারে বিশ্ববিদ্যালয়ের নামকরণ করা হয়।


title: রবীন্দ্র বিশ্ববিদ্যালয়

text: ২০১০ সালের ৮ মে ঢাকার ওসমানী স্মৃতি মিলনায়তনে রবীন্দ্রজয়ন্তী অনুষ্ঠানে "রবীন্দ্র বিশ্ববিদ্যালয়" প্রতিষ্ঠার উদ্যাগ গ্রহণ করেন প্রধানমন্ত্রী শেখ হাসিনা। কুষ্টিয়া অভিবাসী তাদের এলাকায় বিশ্ববিদ্যালয়টি প্রতিষ্ঠার দাবি জানালেও বর্তমানে সেখানে ইসলামী বিশ্ববিদ্যালয় থাকায় পরবর্তী সময়ে আঞ্চলিক বিবেচনায় শাহজাদপুরে বিশ্ববিদ্যালয় স্থাপনের সিদ্ধান্ত গ্রহণ করা হয়। ভারতের শান্তিনিকেতন ও বিশ্বভারতীর আদলে সিরাজগঞ্জের শাহজাদপুরে এটি প্রতিষ্ঠিত হয়। ২৫ বৈশাখ কবির ১৫৪তম জন্মবার্ষিকীতে ২০১৫ সালের ৮ মে প্রধানমন্ত্রী শেখ হাসিনা বিশ্ববিদ্যালয়ের ভিত্তিপ্রস্তর স্থাপন করেন। প্রধানমন্ত্রী শেখ হাসিনার সভাপতিত্বে ১১ মে ২০১৫ মন্ত্রী সভার বৈঠকে 'রবীন্দ্র বিশ্ববিদ্যালয়,বাংলাদেশ আইন,২০১৫'-এর খসড়া অনুমোদন দেওয়া হয়। ৮ ফেব্রুয়ারি ২০১৭ বিল টি সংসদে উত্থাপন করার পর পরীক্ষা করে রিপোর্ট দেওয়ার জন্য শিক্ষা মন্ত্রণালয় সম্পর্কিত সংসদীয় স্থায়ী কমিটিতে পাঠানো হয়। পরবর্তীতে জুলাই ২০১৭ তে 'রবীন্দ্র বিশ্ববিদ্যালয়-বাংলাদেশ বিল-২০১৬’ সংসদে পাসের প্রস্তাব করেন শিক্ষামন্ত্রী নুরুল ইসলাম নাহিদ। পরে বিলটি কণ্ঠভোটে পাস হয়। রবীন্দ্র বিশ্ববিদ্যালয় ২০১৭-১৮ শিক্ষাবর্ষে অনার্স (স্নাতক) প্রথম বর্ষে ২টি অনুষদের অন্তর্ভুক্ত মোট ৩টি বিভাগে ১০৫ জন ছাত্রছাত্রী নিয়ে যাত্রা শুরু করে। । সিরাজগঞ্জের শাহজাদপুর উপজেলার পৌর সদরের বিসিক বাসস্ট্যান্ডের পাশে অবস্থিত শাহজাদপুর মহিলা ডিগ্রি কলেজের নবনির্মিত ভবনে রবীন্দ্র বিশ্ববিদ্যালয়ের অস্থায়ী ক্যাম্পাস হিসেবে ব্যবহারের সিদ্ধান্ত নেয়া হয়।


title: রবীন্দ্র বিশ্ববিদ্যালয়

text: অধ্যাপক বিশ্বজিৎ ঘোষ- ১১ জুলাই ২০১৭ সালে রবীন্দ্র বিশ্ববিদ্যালয়ের প্রথম উপাচার্য হিসেবে ঢাকা বিশ্ববিদ্যালয়ের বাংলা বিভাগের অধ্যাপক বিশ্বজিৎ ঘোষকে নিয়োগ দেওয়া হয়েছে।


title: রবীন্দ্র বিশ্ববিদ্যালয়

text: ২০১৭-২০১৮ শিক্ষাবর্ষ এ কলা অনুষদের অধীনে রবীন্দ্র অধ্যায়ন, সাংস্কৃতিক ঐতিহ্য ও বাংলাদেশ অধ্যায়ন এবং সামাজিক বিজ্ঞান অনুষদের অধীনে অর্থনীতি বিভাগ চালু হয়। প্রতি বিভাগে ৩৫ জন করে মোট ১০৫ জন শিক্ষার্থী নিয়ে এই বিশ্ববিদ্যালয়ে কার্যক্রম শুরু করা হয়। ২০১৮-১৯ শিক্ষাবর্ষে ব্যবসা শিক্ষা অনুষদের অধীনে ৩৫ জন শিক্ষার্থী নিয়ে ম্যানেজমেন্ট স্টাডিস বিভাগ শুরু হয়।


title: রবীন্দ্র বিশ্ববিদ্যালয়

text: পরবর্তীতে নিমোক্ত অনুষদের কার্যক্রম পরিচালিত হবেঃ


title: ইয়ান চ্যাটফিল্ড

text: ইয়ান জন চ্যাটফিল্ড (; জন্ম: ৩ জুলাই, ১৯৫০) ড্যানেভির্কে এলাকায় জন্মগ্রহণকারী প্রথিতযশা ও সাবেক নিউজিল্যান্ডীয় আন্তর্জাতিক ক্রিকেটার। নিউজিল্যান্ড ক্রিকেট দলের পক্ষে টেস্ট ও একদিনের আন্তর্জাতিকে অংশগ্রহণ করেছেন। দলে তিনি মূলতঃ মিডিয়াম-পেস বোলার ছিলেন। নিখুঁত নিশানায় বল প্রেরণ, মিতব্যয়ী বোলিং তাঁর প্রধান অস্ত্র ছিল। তবে, সীমিত ওভারের ক্রিকেটে নিখুঁত লক্ষ্য ও নিশানার ভিন্নতার দরুণ শেষদিকে বোলিং করে যথেষ্ট ক্ষতিগ্রস্ত হয়েছেন ইয়ান চ্যাটফিল্ড।


title: ইয়ান চ্যাটফিল্ড

text: ফেব্রুয়ারি, ১৯৮০ সালে ওয়েলিংটনের পক্ষে তিন-দিনের খেলায় প্রায় একাকী সফরকারী ওয়েস্ট ইন্ডিজ ক্রিকেট দলকে পরাজিত করেছিলেন তিনি। প্রথম ইনিংসে ছয় ও দ্বিতীয় ইনিংসে সাত উইকেট পান চ্যাটফিল্ড। হক কাপে হাট ভ্যালি দলের পক্ষে খেলেন। ১৯৮৪ সালে প্রথম ব্যক্তি হিসেবে হাট সিটি বর্ষসেরা ক্রীড়াব্যক্তিত্ব পুরস্কারে ভূষিত হন তিনি।


title: ইয়ান চ্যাটফিল্ড

text: সমগ্র খেলোয়াড়ী জীবনে ৪৩ টেস্ট ও ১১৪টি একদিনের আন্তর্জাতিকে নিউজিল্যান্ড দলের প্রতিনিধিত্ব করেন। ১৯৭৪-৭৫ মৌসুমে ইংল্যান্ডের বিপক্ষে অনুষ্ঠিত টেস্টে মাঠে ব্যাটিংরত অবস্থায় মাথায় প্রচণ্ড আঘাত পান। দলের একাদশ ব্যাটসম্যান হিসেবে জিওফ হাওয়ার্থের সাথে শেষ উইকেট জুটি গড়েন। ইংরেজ ফাস্ট বোলার পিটার লিভার চ্যাটফিল্ডকে বাউন্সার দিলে ঐ সময়ে হেলমেটের প্রচলন না থাকায় বলটি তাঁর মাথায় সরাসরি আঘাত হানে। ১৯৮৪-৮৫ মৌসুমে তৎকালীন বিশ্বের শীর্ষস্থানীয় দল ওয়েস্ট ইন্ডিজের বিপক্ষে বল হাতে নিয়ে নিজেকে তুলে ধরেন। ঐ একই মৌসুমে জেরেমি কোনি’র সাথে জুটি গড়ে পাকিস্তানের বিপক্ষে দলকে টেস্ট সিরিজ জয় করতে প্রভূতঃ সহায়তা করেন। খেলায় তিনি তাঁর সর্বোচ্চ অপরাজিত ২১* করেন। এ রান করতে তিনি ৮৪ বল মোকাবেলা করেন যাতে জেরেমি কোনি’র অংশগ্রহণ ছিল ৪৮* রান। পরবর্তীতে ১৯৮৬-৮৭ মৌসুমে নিজ দেশে অনুষ্ঠিত টেস্ট সিরিজ ড্র করতে বাধ্য করান। ইংল্যান্ড ও অস্ট্রেলিয়ার বিপক্ষে দেশে-বিদেশে প্রথম টেস্ট সিরিজ জয়ী দলের অন্যতম সদস্য ছিলেন তিনি। স্যার রিচার্ড হ্যাডলি’র সাথে খেলোয়াড়ী জীবনের অধিকাংশ সময় বোলিংয়ে জুটি গড়েন।


title: ইয়ান চ্যাটফিল্ড

text: প্রথম-শ্রেণীর ক্রিকেট থেকে অবসর নিয়ে চ্যাটফিল্ড বিভিন্ন ধরনের কাজের সাথে জড়িয়ে পড়েন। তন্মধ্যে ওয়েলিংটনের সাথে একীভূত হবার পূর্ব-মুহূর্ত পর্যন্ত হাট ভ্যালি অ্যাসোসিয়েশনে কোচের দায়িত্বে ছিলেন। এরপর চিপ শপ, কুরিয়ারসহ খামারে ভ্যান ড্রাইভারের দায়িত্বে থাকেন। ২০০৯ সালে ওয়েলিংটনে ট্যাক্সি ড্রাইভার হিসেবে কর্মজীবন অতিবাহিত করেন।


title: পারা

text: পারা বা জুজ (, বহুবচন اجزاء "আজজা", আক্ষরিক অর্থে "খন্ড") কুরআনের ত্রিশ খন্ডের প্রত্যেকটিকে বলা হয়। এই ত্রিশ খন্ড ত্রিশ পারা বলে পরিচিত। আরবিতে একে বলা হয় জুজ। দক্ষিণ এশিয়ার মুসলিমদের মধ্যে পারা শব্দটি প্রচলিত। কুরআনের এসব খন্ডের সাথে অর্থের তারতম্য হয় না। সমান সংখ্যক অংশ নিয়ে একেকটি পারা গঠিত। মূলত তিলাওয়াতের সুবিধার জন্য এসব পারা তথা খন্ড গঠন করা হয়েছে।


title: আবদুল্লাহ ইবনে উমর

text: আবদুল্লাহ ইবনে উমর () (আনুমানিক ৬১৪ – ৬৯৩) একজন সাহাবি এবং দ্বিতীয় খলিফা উমর ইবনুল খাত্তাবের ছেলে। তিনি হাদিস ও ফিকহের একজন বড় পন্ডিত ছিলেন। প্রথম ফিতনার সময় তিনি নিরপেক্ষ ভূমিকা পালন করেছিলেন।


title: আবদুল্লাহ ইবনে উমর

text: আবদুল্লাহ ইবনে উমর ৬১৪ সালের দিকে জন্মগ্রহণ করেন। তিনি খুব অল্প বয়সে ইসলাম গ্রহণ করেছিলেন। তবে পনের বছর বয়স পর্যন্ত তিনি মুহাম্মদ (সা) এর সাথে কোনো যুদ্ধে অংশগ্রহণের অনুমতি পাননি। খন্দকের যুদ্ধে আবু সুফিয়ানের বাহিনীর বিরুদ্ধে প্রথম অংশগ্রহণ করেছেন।


title: আবদুল্লাহ ইবনে উমর

text: হাসান ইবনে আলি খলিফার পদ ত্যাগ করার পর মুয়াবিয়া খলিফা হন। আবদুল্লাহ ইবনে উমর মুয়াবিয়াকে খলিফা হিসেবে মেনে নিয়েছিলেন।


title: আবদুল্লাহ ইবনে উমর

text: দ্বিতীয় ফিতনার সময় আবদুল্লাহ ইবনুল জুবায়ের, আবদুল্লাহ ইবনে উমর ও আবদুল্লাহ ইবনে আব্বাস হুসাইন ইবনে আলির মক্কা ত্যাগের বিরোধিতা করেন। তবে হুসাইন কুফা যাওয়ার উদ্দেশ্যে মক্কা ত্যাগ করেছিলেন।


title: আবদুল্লাহ ইবনে উমর

text: আবদুল্লাহ ইবনে উমরের ছেলেদের মধ্যে ছিলেন আবদুর রহমান ইবনে আবদুল্লাহ ও সালিম ইবনে আবদুল্লাহ। তার এক বোন হাফসা বিনতে উমর ছিলেন মুহাম্মদ (সা) এর স্ত্রী।


title: এফিড

text: এফিড () হল রস-চোষক ক্ষুদ্র এক প্রকার পোকা যা উদ্ভিদের উকুন, গ্রীনফ্লাইস, ব্ল্যাকফ্লাইস, বা হোয়াইটফ্লাইজ হিসেবেও পরিচিত। এরা নাতিশীতোষ্ণ অঞ্চলের আবাদ করা গাছপালার সংহারক পোকাদের মধ্যে অন্যতম। প্রাণিবিদ্যার দৃষ্টিকোণ থেকে খুবই সফল একদল প্রাণী হওয়া সত্ত্বেও প্রভূত ক্ষতি সাধনকারী হিসেবে বিশ্বজুড়ে কৃষক ও মালীদের কাছে এরা মূর্তিমান আতঙ্ক। কয়েকটি প্রজাতির অযৌন প্রজননের সক্ষমতা, এদের সফলতার পেছনের বড় একটি কারণ।


title: এফিড

text: এফিডদের মধ্যে প্রায় ৪,৪০০ টি প্রজাতি রয়েছে যাদের সবগুলোই এফিডিডা গোত্রের অন্তর্ভুক্ত। বলা যায়, এদের ২৫০ টি প্রজাতি কৃষি ও বনবিদ্যার ভয়ানক বালাই, এছাড়া উদ্যানপালকদের বিষম জ্বালাতনের কারণ। দৈর্ঘ্যে এরা ১ থেকে ১০ মিলিমিটার পর্যন্ত হতে পারে।


title: এফিড

text: এফিড পোকাদের প্রাকৃতিক শত্রুদের মধ্যে রয়েছে শিকারী লেডিবার্ড পোকা, হোভারফ্লাইয়ের শূককীট, পরজীবী বোলতা, এফিড মিজ শূককীট, ক্র‍্যাব স্পাইডার বা কাঁকড়া মাকড়শা, লেইসউইং পোকা, এবং এন্টোমোপ্যাথজেনিক বা পোকাবিধ্বংসী ছত্রাক।


title: এফিড

text: পৃথিবীজুড়ে এসব পোকা ছড়িয়ে-ছিটিয়ে থাকলেও, নাতিশীতোষ্ণ অঞ্চলেই এদেরকে সবচেয়ে বেশি দেখতে পাওয়া যায়। অন্যান্য প্রাণীদলের প্রজাতির বৈচিত্র ক্রান্তীয় অঞ্চলে বেশি থাকলেও এফিডদের ক্ষেত্রে বিষয়টি ব্যাতিক্রম। নিষ্ক্রিয় পদ্ধতিতে, যেমন বাতাসে ভেসে, এরা এক স্থান থেকে অন্য স্থানে প্রব্রজন করে থাকে। বলা হয়ে থাকে, "নাসোনোভিয়া রিবিসনিগ্রি" নামক এক প্রজাতির এফিড, নিউজিল্যান্ড থেকে তাসমানিয়াতে বাতাসে ভেসে ছড়িয়ে পড়েছিল। আক্রান্ত উদ্ভিদ-উপাদানে ভর করে মানুষের মাধ্যমেও এরা পৃথিবীর নানা প্রান্তে ছড়িয়ে পড়ে।


title: এফিড

text: এফিডপোকা নিয়ন্ত্রণের জন্য অনেক ধরণের কীটনাশক রয়েছে। রাসায়নিক কীটনাশকের পাশাপাশি উদ্ভিদের নির্যাস ও উদ্ভিদজাত বস্তুও পরিবেশ-বান্ধব উপায়ে এফিডের বিনাশ করে থাকে। নিম ও লান্টানা উদ্ভিদজাত দ্রব্য দিয়ে গাছকে এফিডের হাত থেকে রক্ষা করা যায়। বাড়ির উঠোনের বাগানে সাধারণ আক্রমণের ক্ষেত্রে ওয়াটারজেট দিয়ে ভালোভাবে কয়েকদিন পানিপ্রবাহ দিলে গোলাপ ও অন্যান্য গাছকে এসব পোকা থেকে দূরে রাখা যায়।


title: এফিড

text: কীটনাশক সাবানের দ্রবণ দিয়ে বাসাবাড়িতে এফিড অথবা অন্যান্য নরম দেহবিশিষ্ট কীটের প্রতিকার করা যায়। শুধুমাত্র স্পর্শের মাধ্যমেই এটি এফিডকে হত্যা করতে পারে। অতিরিক্ত মাত্রায় অথবা ৩২ ডিগ্রী সেলসিয়াস তাপমাত্রার উপরের অবস্থায় ব্যবহার করলে সাবানের স্প্রে উদ্ভিদের ক্ষতি সাধন করতে পারে।


title: এফিড

text: কয়েক ধরণের ছত্রাক প্রজাতি, যেমন "লেকানিচিলিয়ুম লেকানি" বা "বিউভেরিয়া বাসসিয়ানা" বা "পিচিলোমিচেস ফুমোসোরোসেউস", জৈবিক কীটনাশক হিসেবে ব্যবহার করার মাধ্যমে নানান ধরণের এফিডপোকার সমণ্বিত বালাই ব্যবস্থাপনা করা সম্ভব।


title: এফিড

text: লেডি বিটলের মতো প্রাকৃতিক শত্রু অবমুক্ত করার মাধ্যমেও এফিডের নিয়ন্ত্রণ করা যায়। এক্ষেত্রে অধিক সফলতার জন্য পরপর অধিক পরিমাণে এই শত্রুপোকা অবমুক্ত করা উচিত। উদাহরণস্বরূপ, অধিকমাত্রায় আক্রান্ত একটি গোলাপের ঝোপের জন্য দুই কিস্তিতে ১৫০০ গুবরে পোকা অবমুক্ত করা লাগবে।


title: কলিন মানরো

text: কলিন মানরো (জন্ম: ১১ মার্চ, ১৯৮৭) দক্ষিণ আফ্রিকার ডারবানে জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য তিনি। দলে তিনি মূলতঃ বামহাতি ব্যাটসম্যান হিসেবে অন্তর্ভুক্ত হয়েছেন। এছাড়াও তিনি ডানহাতে মিডিয়াম-ফাস্ট বোলিংয়ে পারদর্শী। এর পূর্ব তিনি নিউজিল্যান্ডের অনূর্ধ্ব-১৯ দলে খেলেন। বর্তমানে ঘরোয়া ক্রিকেটে অকল্যান্ড ক্রিকেট দলে খেলছেন।


title: কলিন মানরো

text: টংগাটের মেইডস্টোন প্রাইমারী স্কুলে অধ্যয়ন করেন। পরবর্তীতে নিউজিল্যান্ডে স্থানান্তরিত হন। সেখানে পাকুরাঙ্গা কলেজে পড়াশোনা করেন। ঐ কলেজের প্রথম একাদশ দলের পক্ষে খেলেন। ২০০৬ সালে শ্রীলঙ্কায় অনুষ্ঠিত আইসিসি অনূর্ধ্ব-১৯ ক্রিকটে বিশ্বকাপে নিউজিল্যান্ড দলের প্রতিনিধিত্ব করেন তিনি।


title: কলিন মানরো

text: ২০১২-১৩ মৌসুমে প্লাঙ্কেট শিল্ড প্রতিযোগিতায় ওয়েলিংটন ফায়ারবার্ডস দলের বিপক্ষ ষষ্ঠ উইকেট জুটিতে ক্রেগ কাচোপা’র সাথে ৩৭৭ রানের জুটি গড়েন। কিন্তু দুই রানের জন্য নতুন রেকর্ড গড়া থেকে বঞ্চিত হন। অকল্যান্ড এইসের পক্ষে ২৭ চার ও ১৪ ছক্কা সহযোগে অপরাজিত ২৬৯ করেন। দ্বিতীয় সর্বোচ্চ রানের অধিকারী হন। এরফলে ১৯৩৬-৩৭ মৌসুমে বিল কারসনের গড়া রেকর্ডের পর দ্বিতীয় স্থানে অবস্থান করেন।


title: কলিন মানরো

text: দক্ষিণ আফ্রিকা সফরে অনুষ্ঠিত দ্বিতীয় টেস্টে আঘাতপ্রাপ্ত জেমস ফ্রাঙ্কলিনের স্থলাভিষিক্ত হন ও নিউজিল্যান্ডের ২৫৮তম টেস্ট ক্রিকেটার হিসেবে অভিষেক ঘটে তার।


title: হাফসা বিনতে উমর

text: হাফসা বিনতে উমর () (আনুমানিক ৬০৫-৬৬৫) শেষনবী মুহাম্মদ (সা) এর স্ত্রী। একারণে তাকে উম্মুল মুমিনিন হিসেবে সম্মান করা হয়।


title: হাফসা বিনতে উমর

text: হাফসা ছিলেন দ্বিতীয় খলিফা উমর ইবনুল খাত্তাবের মেয়ে। ৬০৫ খ্রিষ্টাব্দের দিকে তিনি জন্মগ্রহণ করেন। এই বছর কুরাইশরা কাবা পুনর্নির্মাণ করেছিল।


title: হাফসা বিনতে উমর

text: প্রথমে খুনাইস ইবনে হুজাইফার সাথে হাফসার বিয়ে হয়। তবে পরে তিনি বিধবা হন। তার ইদ্দত সমাপ্ত হওয়ার পর তার বাবা উমর প্রথমে উসমান ইবনে আফফান ও পরে আবু বকরকে তার মেয়ের বিয়ের প্রস্তাব দেন। তবে তারা দুজনেই প্রস্তাব ফিরিয়ে দিয়েছিলেন। এরপর মুহাম্মদ (সা) কে বিয়ের প্রস্তাব দেয়া হলে তিনি তা গ্রহণ করেন। এর ফলে উমর ইবনুল খাত্তাবের সাথে তার সম্পর্ক আরো শক্ত হয়।


title: হাফসা বিনতে উমর

text: আবু বকরের খিলাফতের সময় সাহাবি জায়েদ ইবনে সাবিতকে কুরআনকে গ্রন্থাকারে সংকলনের দায়িত্ব দেয়া হয়। সংকলিত কুরআনটি হাফসা বিনতে উমরের নিকট সংরক্ষণের জন্য রাখা হয়েছিল। উসমান ইবনে আফফান খলিফা হওয়ার পর হাফসার নিকট রক্ষিত কুরআনটিকে প্রামাণ্য ধরে আরো কপি তৈরি করা হয়। এছাড়া হাফসা বিনতে উমরের বর্ণিত হাদিসও রয়েছে।


title: হাফসা বিনতে উমর

text: হিজরি ৪৫ সালের শাবান (অক্টোবর/নভেম্বর ৬৬৫) মাসে হাফসা মারা যান। মদিনার জান্নাতুল বাকি কবরস্থানে তাকে দাফন করা হয়।


title: জায়েদ ইবনে সাবিত

text: জায়েদ ইবনে সাবিত (আরবি: زيد بن ثابت) ছিলেন একজন সাহাবি। তিনি ওহী লেখক সাহাবিদের অন্যতম।


title: জায়েদ ইবনে সাবিত

text: জায়েদের ছয় বছর বয়সে তার বাবা বুয়াসের যুদ্ধে মারা যান। বদরের যুদ্ধের সময় তার বয়স ছিল ১৩ বছর। অল্প বয়স্ক হওয়ায় তার ইচ্ছা সত্ত্বেও তাকে এই যুদ্ধে নেয়া হয়নি। পরে তাকে বিভিন্ন চিঠিপত্র লেখা ও কুরআনের আয়াত নাজিল হওয়ার পর তা লিপিবদ্ধ করার দায়িত্ব দেয়া হয়। তিনি ও অন্য কয়েকজন সাহাবি কুরআন লিবিবদ্ধ করার দায়িত্বপালন করতেন।


title: জায়েদ ইবনে সাবিত

text: মুহাম্মদ (সা) এর জীবদ্দশায় জায়েদ ইবনে সাবিত কুরআন লিপিবদ্ধ করতেন। কুরআনের কোনো অংশ অবতীর্ণ হওয়ার পর তিনি তা লিখে রাখতেন।


title: জায়েদ ইবনে সাবিত

text: ইয়ামামার যুদ্ধে অনেক হাফেজ শহীদ হওয়ার পর কুরআন গ্রন্থাকারে সংকলনের প্রয়োজনীয়তা অনুভূত হয়। উমর ইবনুল খাত্তাব এ বিষয়ে আবু বকরকে প্রস্তাব দেন। গ্রন্থাকারে কুরআনের প্রথা মুহাম্মদ (সা) এর সময় ছিল না বলে আবু বকর প্রথমে তাতে রাজি ছিলেন না। উমর তাকে রাজি করাতে সক্ষম হন এবং জায়েদ ইবনে সাবিতকে এই দায়িত্ব প্রদান করা। বিভিন্ন স্থানে লিখিত কুরআনের পান্ডুলিপিগুলোকে একত্রিতভাবে লিপিবদ্ধ করে জায়েদ এই দায়িত্ব সম্পন্ন করেন।


title: জায়েদ ইবনে সাবিত

text: উসমান ইবনে আফফানের খিলাফতকালে ইসলাম ব্যাপক অঞ্চলে ছড়িয়ে পড়েছিল। এসময় কুরআন তিলাওয়াতের ক্ষেত্রে বিভিন্ন প্রকার আঞ্চলিক আরবির ব্যবহার শুরু হয়। ইরাকে অবস্থানরত সাহাবি হুজাইফা ইবনুল ইয়ামান এসময় উসমান ইবনে আফফানের কাছে এসে এই সমস্যার বিষয়ে অবহিত করেন।


title: জায়েদ ইবনে সাবিত

text: আবু বকরের সময় সংকলিত কুরআনের কপি এসময় হাফসা বিনতে উমরের নিকট রক্ষিত ছিল। উসমান এই কপি থেকে আরো কপি তৈরির জন্য জায়েদ ইবনে সাবিত ও আরো কিছু সাহাবিকে দায়িত্ব দেন। জায়েদকে তাদের প্রধান করা হয়।


title: জায়েদ ইবনে সাবিত

text: জায়েদ ও অন্যান্যরা মিলে কুরআনের পাঁচ থেকে সাতটি কপি তৈরি করেন। এগুলো বিভিন্ন মুসলিম প্রদেশে পাঠানো হয় এবং সেসাথে কুরআনের আয়াত লেখা অন্যান্য সকল পান্ডুলিপিগুলো পুড়িয়ে ফেলার আদেশ দেয়া হয়। আদেশ মোতাবেক মুসলিমরা এই কপিগুলো প্রামাণ্য হিসেবে নিয়ে পুরনো কপিগুলো পুড়িয়ে ফেলে। কুরআনের বিশুদ্ধতা রক্ষার জন্য এই পদক্ষেপ প্রয়োজন ছিল। উসমান একটি কপি নিজের কাছে রাখেন এবং আবু বকরের সময়ের মূল কপিটি হাফসা বিনতে উমরের কাছে ফিরিয়ে দেয়া হয়।


title: জায়েদ ইবনে সাবিত

text: বর্তমানে টিকে থাকা কিছু প্রাচীন কুরআনের কপিকে উসমানের সময়ের কুরআন বলে দাবি করা হয়। তবে বিষয়টি প্রমাণিত নয়।


title: জায়েদ ইবনে সাবিত

text: জায়েদ ইবনে সাবিত ৬৬০ সালে মারা যান।


title: আত্মা (দর্শন)

text: আত্মা হল কোন জীবের অংশ যা কোন শরীর নয়। দেহ যখন জীবিত থাকে, তখন এর ভেতরে একটি আত্মা থাকে। আর মৃত্যুর সময় আত্মা দেহ থেকে বেরিয়ে যায়।


title: আত্মা (দর্শন)

text: খ্রিস্টানরা বিশ্বাস করে যে, স্বর্গে এবং নরকে আত্মা বাস করে।(দেখুন ১ তিমোথি ৩:১৬, ৪:১)


title: আত্মা (দর্শন)

text: আধ্যাত্মিক বিশেষজ্ঞগণ বিশ্বাস করেন যে, আত্মা মানুষের সাথে কথা বলতে পারে এবং পৃথিবীর যে কোন জিনিসকে বদলে দিতে পারে। অনেক ধর্ম এ ধরনের আত্মার সাথে সকল অবস্থায় যোগাযোগ করতে নিষেধ করে (দেখুন লেভিটিকাস ১৯:৩১) কিন্তু কিছু ধর্ম আবার একে তাদের রীতিনীতির অংশ হিসেবে চর্চা করে।


title: আত্মা (দর্শন)

text:
হিন্দু বিশ্বাসমতে "আত্মা" হল চিৎকণা, যাহা মানুষ, পশুু, উদ্ভিদ, জল, স্থল, অন্তরীক্ষ সর্বত্র পরিব্যাপ্ত । এই আত্মার অপর নাম পরমাত্মা বা পরমেশ্বর নয় । পরমাত্মা হল পরমেশ্বর ভগবানের এক বিশেষ রূপ । প্রতিটি জীবের হৃদয়ে জীবাত্মা(আত্মা) ও পরমাত্মা উভয়ই বতর্মান । পরমাত্মার ক্ষুদ্র ক্ষুদ্র অংশ এসে জীবাত্মায় যখন প্রোথিত হয় তখন জীব তার জীবন লাভ করে । আবার জীবের মৃত্যুর পর সে আত্মা আবার পরমাত্মার কাছে চলে যায় এবং পরমাত্মার সাথে বিলীন হয় । এটি হল সাযুজ্য মুক্তি । এতে কোনো আনন্দ নেই ।
কিন্তু, আত্মা যদি তার জীবিত অবস্হায় ধর্ম বা পাপ অর্জন করে, তখন সে তার কর্মফল ভোগ করার জন্য স্বর্গ অথবা নরক ভোগ করে, অথবা, যোনী ভ্রমন করে পশু যোণী বা উদ্ভিদ যোণী প্রাপ্ত হয়, কিছু সময়ের জন্য। ঐ সময়ে সে তার পূর্ব জন্ম-অর্জিত পূণ্য বা পাপ বিনষ্ট করে আবার পবিত্র হয়ে ষায়, এবং পরমাত্মার কাছে গিয়ে তার সহিত বিলীন হয়ে যায়।
পরমাত্মা, দেবাত্মা, মানবআত্মা অর্থাৎ জীবাত্মা, প্রেতাত্মা (ভূত) - এই চারি প্রকার আত্মার মধ্যে দেবাত্মা হল পরমাত্মা দ্বারা নিযোজিত শক্তি। যাহারা এক একটি সময়ে অাসেন এবং আবার ফিরে পরমাত্মার কাছে চলে যান। অন্যদিকে, প্রেতাত্মা হল এমন একটি আত্মা যাহা পরমাত্মা এর কাছে ফিরে যাবার পথ খুজে পাচ্ছে না বা কর্মফল জনিত কারনে দীর্ঘ সময়ের সাজা ভুগছে। কখনও কখনও সে নিজে ঈশ্বর হবার প্রয়াস করে মনুষ্যগনকে অলৈকিক কিছু দেখিয়ে তার ভজন, নাম কীত্তন করাতে তার ধর্ম গ্রহনে মানুষকে প্ররোচিত করে। এবং পরমাত্মার কাছে মানুষ যাতে যেতে না পারে, এবং তার নিজের তৈরী স্বর্গেতে নিয়ে যাবার প্রযত্ন করে। এভাবে সে কম শক্তিশালী মানবদেরকে ঈশ্বরের রাস্তা থেকে বিচ্যুত করতে প্রযত্ন করে।


title: আত্মা (দর্শন)

text: জীবাত্মা ও পরমাত্মার সম্বন্ধে সঠিক জানতে ধর্মীয় বই পড়ুন। হিদু ধর্ম হিসেবে, জীবনের একমাত্র উদ্দেশ্য হল প্রভুপ্রেম লাভ করা ।


title: মক্খলি গোসাল

text: মক্খলি গোসাল () বা মস্করিন গোশাল () বা জৈন সূত্রানুসারে মঙ্খলিপুত্ত গোসাল () গৌতম বুদ্ধের সমসাময়িক একজন ভারতীয় অকর্মণ্যতাবাদী দার্শনিক ছিলেন।


title: মক্খলি গোসাল

text: মক্খলি গোসালের জীবন সম্বন্ধে বৌদ্ধ ও জৈন সূত্রগুলিতে উল্লেখ রয়েছে। জৈন ধর্মাবলম্বীদের ভগবতী সূত্র অনুসারে, মঙ্খলিপুত্ত গোসাল বা মঙ্খলির পুত্র গোসাল সাবত্থীর নিকটবর্তী সরবণ নামক স্থানে একজন ব্রাহ্মণের গোশালায় জন্মগ্রহণ করেন। পিতার বৃত্তি গ্রহণ করে প্রথম জীবনে গোসাল চিত্রবিক্রেতা হিসেবে জীবিকা নির্বাহ করেন। যদিও সুমঙ্গলবিলাসিনী নামক বৌদ্ধ শাস্ত্রে উল্লিখিত আছে যে, মক্খলি গোসাল প্রথম জীবনে একজন পরিচারক ছিলেন এবং তাঁর মনিবের একটি তৈলপাত্র ভেঙে ফেলায় শাসনের ভয়ে উলঙ্গ অবস্থায় পলায়ন করেন।


title: মক্খলি গোসাল

text: ভগবতী সূত্র অনুসারে, তিনি জৈন তীর্থঙ্কর মহাবীরের শিষ্যত্ব গ্রহণ করেন, কিন্তু বিভিন্ন বিষয়ে তাঁর সঙ্গে বিরোধ উপস্থিত হয়। তাঁর দর্শনের সঙ্গে মহাবীর সহমত পোষণ না করায় ও জৈন সম্প্রদায়ের বিরাগভাজন হওয়ায় মক্খলি গোসাল সম্প্রদায় থেকে বহিষ্কৃত হন। এরপর তিনি আজীবিক নামক এক নতুন সম্প্রদায়ের প্রতিষ্ঠা করেন। বৌদ্ধ সূত্রগুলিতে মক্খলি গোসালকে গৌতম বুদ্ধের সমসাময়িক ছয়জন প্রসিদ্ধ আচার্য্যের একজন বলে উল্লেখ করা হয়ে থাকে।


title: মক্খলি গোসাল

text: পালি ভাষায় মক্খলি (= মা খালি) শব্দের অর্থ যার পতন নেই। কিন্তু পাণিনির অষ্ট্যাধ্যায়ী অনুসারে, মক্খলি শব্দটি সংস্কৃত মস্করিন থেকে উদ্ভূত হয়েছে। যে সমস্ত ব্যক্তিরা বংশদন্ড বহন করতেন, তাঁদের মস্করিন বলা হত। পাতঞ্জলির মহাভাষ্য অনুসারে মস্করিন বলতে নিয়তিবাদী একদল পরিব্রাজক সম্প্রদায়কে বোঝানো হত।


title: মক্খলি গোসাল

text: সামঞ্ঞফলসুত্ত অনুসারে, মক্খলি গোসাল অহেতুবাদের প্রচারক ছিলেন। তাঁর মতে, অহেতুক বা অকারণে জীবের সুখ বা দুঃখ ঘটে থাকে। সকল জীব বল-বীর্য ছাড়াই ভবিতব্যতার বশবর্তী হয়ে সুখ বা দুঃখের অনুভব করে। তাঁর মতে সুতোর গোলাকে গড়িয়ে দিলে যেমন ঘুরতে ঘুরতে খোলে, মূর্খ বা পণ্ডিত ঠিক তেমনই সুখের সন্ধান করতে করতে দুঃখের পরিসমাপ্তি করে থাকেন। অহেতুবাদী এই দার্শনিক সম্পূর্ণ রূপে নিয়তিবাদ বা ভাগ্যবাদের প্রচারক ছিলেন।


title: জায়েদ ইবনুল খাত্তাব

text: জায়েদ ইবনুল খাত্তাব (আরবি:زيد بن الخطاب) ছিলেন একজন সাহাবি এবং ইসলামের দ্বিতীয় খলিফা উমর ইবনুল খাত্তাবের বড় ভাই।


title: জায়েদ ইবনুল খাত্তাব

text: মুসায়লিমার বিরুদ্ধে মুসলিমদের যুদ্ধে জায়েদ অংশগ্রহণ করেছিলেন। এই যুদ্ধে তিনি শহীদ হন। রিয়াদের উত্তরে তার কবর ছিল বলে প্রচলিত রয়েছে। ১৮শ শতাব্দীতে মুহাম্মদ ইবনে আবদুল ওয়াহাবের কিছু অনুসারি তা ধ্বংস করে দেয়। তার কবর শিরকের বস্তু হয়ে পড়ছে বলে তাদের দাবি ছিল।


title: বনু আবদ শামস

text: বনু আবদ শামস () মক্কার কুরাইশ বংশের একটি শাখা গোত্র। আবদ মানাফ ইবনে কুসাইয়ের ছেলে আবদ শামস ইবনে আবদ মানাফের নামে গোত্রের নামকরণ করা হয়। আবদ শামস ছিলেন মুহাম্মদ (সা) এর প্রপিতামহ হাশিম ইবনে আবদ মানাফের ভাই।


title: বনু আবদ শামস

text: ইসলাম পূর্ব যুগে বনু আবদ শামসের নেতা উতবা ইবনে রাবিয়ার মেয়ে হিন্দ বিনতে উতবার সাথে উমাইয়া নেতা আবু সুফিয়ানের বিয়ে হয়েছিল।


title: বনু সাহম

text: বনু সাহম () কুরাইশের একটি শাখা গোত্র।


title: বনু জুমাহ

text: বনু জুমাহ () মক্কার কুরাইশ বংশের একটি শাখা গোত্র। শিয়াদের মতানুযায়ী উটের যুদ্ধে বনু জুমাহ গোত্রের একটি দল আয়িশার পক্ষে লড়াই করেছিল।


title: জিওস্মিন

text: জিওস্মিন হল সুনির্দিষ্ট মেটে স্বাদ ও সৌরভময় একটি জৈব যৌগ যা এক ধরণের এক্টিনোব্যাকটেরিয়া থেকে উৎপাদিত হয় এবং বীটগাছের মেটে স্বাদের জন্য দায়ী, তাছাড়া গরমকালের প্রচন্ড তাপদাহে এক পশলা বৃষ্টির পর মাটি থেকে যে সোঁদা গন্ধ এসে মানুষের নাকে লাগে সেই তীব্র গন্ধ এর জন্যই সৃষ্টি হয়।রসায়নের পরিভাষায়, এটি একটি দ্বিচাক্রিক এলকোহল যার সংকেত হল CHO, এবং ডেকালিন নামক দ্রাবক থেকে জাত। গ্রীক ভাষার শব্দদ্বয় γεω- "মৃত্তিকা" এবং ὀσμή "গন্ধ" থেকে এই শব্দটি সৃষ্টি করা হয়েছে।


title: জিওস্মিন

text: এক্টিনোমিচেটালেস বর্গের অন্তর্গত "স্ট্রেপটোমিচেস" নামের গ্রাম-পজিটিভ এক্টিনোব্যাকটেরিয়ার একটি গণের থেকে জিওস্মিন উৎপাদিত হয় এবং এসব অণুজীবের জীবনাবসানে এই যৌগটি বিমুক্ত হয়। এসব ব্যাকটেরিয়া হঠাৎ করে যখন অধিক হারে মৃত্যুবরণ করে, তাদের মৃত কোষ থেকে জিওস্মিন তৈরী হয়ে স্থানীয় পানি সরবরাহে মিশে যায়, যার ফলে ভূপৃষ্টের সেই পানি সর্বরাহের উপর নির্ভরশীল জনগোষ্ঠী মাঝেমাঝেই পানিতে উৎকট স্বাদ পেয়ে থাকেন। অম্লীয় দশায়, জিওস্মিন বিশ্লেষিত হয়ে গন্ধহীন পদার্থে পরিণত হয়।


title: জিওস্মিন

text: ২০০৬ সালে, একটি দ্বৈত ক্রিয়ামূলক "স্ট্রেপটোমিচেস সিলিকোলোর" উৎসেচকের মাধ্যমে জিওস্মিনের জৈব সংশ্লেষণের পদ্ধতি উন্মোচন করা হয়। জিওস্মিন সিনথেজ নামের একক একটি উৎসেচক, ফার্নেসিল ডাইফসফেট কে দুই ধাপের বিক্রিয়ায় জিওস্মিনে পরিণত করে। গবেষণাগারে উৎসেচকটির রাসায়নিক কিছু পরিবর্তন করে জিওস্মিন তৈরী করার ক্ষমতা কেড়ে নেয়া সম্ভব হয়েছে।


title: জিওস্মিন

text: "স্ট্রেপটোমিচেস সিলিকোলোর" হল জটিল জীবনচক্র সম্বলিত, মাইসেলিয়ামের বৃদ্ধি ও বীজগুটি উৎপাদনশীলতার গুণসম্পন্ন, মাটিতে বসবাসকারি একদল ব্যাকটেরিয়ার প্রতিমান প্রতিনিধি। বাষ্পীয় জিওস্মিন উৎপাদনের পাশাপাশি, এই ব্যাকটেরিয়া ঔষধ উৎপাদন সংক্রান্ত আরো অনেক জটিল অণু প্রস্তুত করে থাকে। স্যাঙ্গার ইনস্টিটিউটে এই ব্যাকটেরিয়ার জিনোম বিন্যাস সংরক্ষিত রয়েছে।


title: জিওস্মিন

text: মানুষের নাক জিওস্মিনের প্রতি চরমভাবে সংবেদনশীল। বাতাসে এর পরিমাণ এক ট্রিলিয়নের পাঁচ ভাগ উপস্থিত থাকলেও মানুষের নাক এর গন্ধ টের পায়।


title: জিওস্মিন

text: স্বাদুপানির অনেক মাছে, যেমন কার্প ও মাগুর, যে কর্দমাক্ত গন্ধ পাওয়া যায় তা এই জিওস্মিন থেকেই সৃষ্ট। যেহেতু অম্লীয় অবস্থায় জিওস্মিন ভেঙে যায়, মাছ দিয়ে তৈরী খাবারে এই গন্ধ দূর করতে তাই সির্কা এবং অন্যান্য অম্লীয় উপাদান ব্যবহার করা হয়।


title: দেবদাস (দ্ব্যর্থতা নিরসন)

text: দেবদাস শরৎচন্দ্র চট্টোপাধ্যায় রচিত একটি বিখ্যাত উপন্যাস। দেবদাস বলতে নিচের বিষয়গুলিকে বোঝাতে পারে।


title: বনু তাইম

text: বনু তাইম (আরবি:بنو_تيم) মক্কার কুরাইশ বংশের একটি শাখা গোত্র। তাইম ইবনে মুররাহ থেকে বনু তাইমের উৎপত্তি হয়।


title: এডি পেন্টার

text: এডওয়ার্ড এডি পেন্টার (; জন্ম: ৫ নভেম্বর, ১৯০১ - মৃত্যু: ৫ ফেব্রুয়ারি, ১৯৭৯) ল্যাঙ্কাশায়ারের অসওয়াল্ডটুইসল এলাকায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ডের টেস্ট ক্রিকেট দলের অন্যতম সদস্য ছিলেন এডি পেন্টার। দলে তিনি আক্রমণধর্মী বামহাতি ব্যাটসম্যান ও ফিল্ডার হিসেবে সবিশেষ নিপুণতা দেখিয়েছেন। কাউন্টি ক্রিকেটে ল্যাঙ্কাশায়ারের প্রতিনিধিত্ব করেন।


title: এডি পেন্টার

text: জুলাই ১৯২৬ সালে ল্যাঙ্কাশায়ার ক্রিকেট দলের পক্ষে প্রথম-শ্রেণীর কাউন্টি ক্রিকেটে অভিষেক ঘটে তাঁর। খেলোয়াড়ী জীবনের শুরুতে বেশ ধীরলয়ে যাত্রা শুরু করেন তিনি। এরফলে ১৯৩০ সাল পর্যন্ত দলের মূল একাদশে খেলার জন্য অপেক্ষা করতে হয়। পরের বছরের জুলাই মাসে নিজ ৪৮তম প্রথম-শ্রেণীর ক্রিকেট খেলায় ওয়ারউইকশায়ারের বিপক্ষে তিনি তাঁর প্রথম শতরান করেন। এর পরপরই সফরকারী নিউজিল্যান্ড একাদশের বিপক্ষে ১০২ রান তোলেন। ১৯৩৭ সালে নিজ কাউন্টির পক্ষে ২,৯০৪ রান তোলেন। তন্মধ্যে সাসেক্সের বিপক্ষে পাঁচ ঘন্টা সময় নিয়ে ত্রি-শতক হাঁকান।


title: এডি পেন্টার

text: ১৫ আগস্ট, ১৯৩১ তারিখে নিউজিল্যান্ড দলের বিপক্ষে তাঁর টেস্ট অভিষেক ঘটে। কিন্তু নির্ধারিত ৩-দিনের টেস্টের প্রথম দুইদিন বৃষ্টির কারণে খেলা অনুষ্ঠিত হতে পারেনি। একমাত্র ইনিংসে তিনি মাত্র ৩ রান তোলেন। ১৯৩২-৩৩ মৌসুমে অস্ট্রেলিয়ায় বডিলাইন সফরে অনুষ্ঠিত টেস্টে অংশগ্রহণ করে সবিশেষ খ্যাতি অর্জন করেন। ব্রিসবেনে অবস্থানকালে টনসিলে আক্রান্ত হওয়ায় তাঁকে হাসপাতালে যেতে হয়েছিল। ঐ সময় অস্ট্রেলিয়ার ৩৪০ রানের জবাবে ইংল্যান্ড ২১৬/৬ থাকাবস্থায় ব্যাটিংয়ে নামেন। হাসপাতালে রাত কাটিয়ে ৮৩ রান করলে ইংল্যান্ড প্রথম ইনিংসে এগিয়ে যায়। এছাড়াও তিনি কয়েক ঘন্টা ফিল্ডিং করেন। দ্বিতীয় ইনিংসে ব্যাটিংয়ে নেমে স্ট্যান ম্যাককাবে’র বলে ছক্কা হাঁকিয়ে জয়সূচক রান করেন। এ সফরে তিনি ৫ ইনিংসে ৬১.৩৩ গড়ে রান তোলেন।


title: এডি পেন্টার

text: এরপর সংক্ষিপ্ত সময়ের জন্য দল থেকে বাদ পড়েন। কিন্তু কাউন্টি ক্রিকেটে সফলতার ফলে তাঁকে পুণরায় দলে অন্তর্ভুক্ত করা হয় ও নিউজিল্যান্ডের বিপক্ষে অংশগ্রহণ করেন। ১৯৩৮ সালে অস্ট্রেলিয়ার বিপক্ষে অনুষ্ঠিত টেস্ট সিরিজে ১০১.৭৫ গড়ে চমৎকার ফলাফল লাভ করেন। তন্মধ্যে নটিংহামে অপরাজিত ২১৬* তোলেন যা ইংল্যান্ডে অনুষ্ঠিত অ্যাশেজ টেস্টে ঐ সময়ের সর্বাধিক রানের রেকর্ড ছিল। এছাড়াও লর্ডসে আঘাতপ্রাপ্ত উইকেট-রক্ষক লেস অ্যামিসের পরিবর্তে উইকেট-রক্ষকের দায়িত্ব পালন করেন। পরের মৌসুমে দক্ষিণ আফ্রিকার বিপক্ষেও নিজেকে মেলে ধরেন। ঐ সিরিজে তিন শতক ও দুই অর্ধ-শতকসহ মোট আট ইনিংসে ৮১.৬২ গড়ে রান সংগ্রহ করেন। তন্মধ্যে, ডারবানে সর্বোচ্চ ২৪৩ তোলেন।


title: এডি পেন্টার

text: তাঁর টেস্ট ব্যাটিং গড় ছিল ৫৯.২৩ যা সর্বকালের সেরাদের তালিকায় ৫ম ও বর্তমানে ৬ষ্ঠ। ইংরেজ ক্রিকেটারদের মধ্যে হার্বার্ট সাটক্লিফের পর তাঁর অবস্থান দ্বিতীয়। কেবলমাত্র অস্ট্রেলিয়ার বিপক্ষেই তাঁর ব্যাটিং গড় ছিল ৮৪.৪২।


title: এডি পেন্টার

text: ১৯৩৮ সালে উইজডেন কর্তৃক বর্ষসেরা ক্রিকেটার হিসেবে মনোনীত হন পেন্টার।


title: এডি পেন্টার

text: দ্বিতীয় বিশ্বযুদ্ধের কারণে প্রতিশ্রুতিশীল খেলোয়াড়ী জীবনের সমাপ্তি ঘটে তাঁর। যুদ্ধ পরবর্তীকালে তিনি কয়েকটি অনানুষ্ঠানিক খেলায় অংশগ্রহণ করেছেন। ১৯৫০-৫১ মৌসুমে কমনওয়েলথ একাদশের পক্ষে বোম্বে গভর্নর একাদশের বিপক্ষে সর্বশেষ প্রথম-শ্রেণীর ইনিংসে অংশ নেন। ১৯৫১ সালে এক মৌসুমের জন্য প্রথম-শ্রেণীর ক্রিকেটে আম্পায়ারেরও দায়িত্ব পালন করেছেন।


title: এডি পেন্টার

text: ৭৭ বছর বয়সে ইয়র্কশায়ারের কেইলতে তাঁর দেহাবসান ঘটে।


title: বনু মাখজুম

text: বনু মাখজুম () মক্কার কুরাইশ বংশের একটি সম্পদশালী শাখা গোত্র। মক্কার প্রভাবশালী তিন গোত্রের মধ্যে বনু মাখজুম ছিল অন্যতম। অন্য দুটি গোত্র ছিল বনু হাশিম ও বনু উমাইয়া।


title: জগন্নাথ মন্দির, পুরী

text: পুরীর জগন্নাথ মন্দির (Sanskrit: jagannath mandir; ওড়িয়া: ଶ୍ରୀ ଜଗନ୍ନାଥ ମନ୍ଦିର Sri Jagannāth Mandir) একটি বিখ্যাত হিন্দু মন্দির। এই মন্দিরটি ওড়িশা বা উড়িষ্যার পুরী পূর্ব সমুদ্র সৈকতে অবস্থিত।


title: জগন্নাথ মন্দির, পুরী

text: এই মন্দিরটি একটি বিখ্যাত হিন্দু তীর্থক্ষেত্র বিশেষ করে বিষ্ণু ও কৃষ্ণ উপাসকদের নিকট। এটি চারধামের অন্যতম যেখানে সকল ধার্মিক হিন্দুদের জীবনে অন্তত একবার যেতে চান।


title: জগন্নাথ মন্দির, পুরী

text:
মন্দিরের গোপন কক্ষে সাতটি ঘর আছে। সেই ঘরগুলিই হল রত্নভাণ্ডার। ৩৪ বছর আগে মাত্র তিনটি ঘরের তালা খুলতে সক্ষম হয়েছিলেন কর্মকর্তারা। বাকি ঘরগুলিতে কী আছে, তা আজও রহস্যই রয়ে গিয়েছে। শ্রীজগন্নাথের ‘ব্রহ্মবস্তু’র মতোই রত্নভাণ্ডারের রহস্য অধরাই রয়ে গিয়েছে। যে কক্ষগুলি খোলা সম্ভব হয়েছিল, সেখান থেকে উদ্ধার হয় ১৮০ রকমের মণিমুক্তো খচিত স্বর্ণ অলঙ্কার। যার মধ্যে আছে মুক্তো, প্রবালের মতো অত্যন্ত দামী পাথর। এছাড়া, ১৪৬ রকমের রৌপ্য অলঙ্কার। তবে, এই সবই ‘ভিতর রত্নভাণ্ডার’-এর কথা। ‘বাহার ভাণ্ডার’-এর চিত্র কিছুটা অন্যরকম। পুরী শ্রীজগন্নাথ মন্দির আইন, ১৯৫২ অনুযায়ী রেকর্ড জানার অধিকারে ১৯৭৮ সালে তালিকা তৈরি হয়। সেই তালিকা অনুযায়ী, বাহার ভাণ্ডারে ১৫০ রকমের স্বর্ণ অলঙ্কার আছে। যার মধ্যে তিনটি স্বর্ণহার আছে। যার এক একটির ওজন প্রায় দেড় কেজি। শ্রীজগন্নাথ এবং বলভদ্রের স্বর্ণ শ্রীভুজ ও শ্রীপায়রের ওজন যথাক্রমে সাড়ে ৯ কেজি এবং সাড়ে ৮ কেজি। জগন্নাথ, বলভদ্র এবং সুভদ্রার স্বর্ণ মুকুটের ওজন ৭ কেজি, ৫ কেজি এবং ৩ কেজি। ১৯৭৮ সালের ১৩ থেকে ২৩ মে’র মধ্যে পুরী মন্দির প্রশাসনের তৈরি হিসেব অনুযায়ী, মণিমুক্তো খচিত ১২০ কেজি ৮৩১ গ্রাম স্বর্ণ অলঙ্কার, ২২০ কেজি ১৫৩ গ্রাম রৌপ্য অলঙ্কার, রুপোর বাসনপত্র সহ বিভিন্ন দামী বস্তু রত্নভাণ্ডারে পাওয়া গিয়েছে।
প্রতি বিজয়াদশমী, কার্তিক পূর্ণিমা, পৌষ পূর্ণিমা এবং মাঘী পূর্ণিমার দিন শ্রীক্ষেত্রে ভক্তদের সামনে রাজবেশে দর্শন দেন মহাপ্রভু। তাঁর সেই সজ্জা দেখে ভক্তরা ধন্য ধন্য করেন। যে সব অলঙ্কারে জগন্নাথদেবকে সাজানো হয়, সেগুলি হল, শ্রীচরণে শ্রীপায়র, হাতে শ্রীভুজ, কর্ণে কীরিটি, ওড়না, সূর্যচন্দ্র, কানা, আড়াকানি, ঘাগরা, মালি, কদম্বমালি, তালিকচন্দ্রিকা, অলকাতিলকা, ঘোবা কণ্ঠী, স্বর্ণচন্দ্র, রৌপ্য শঙ্খ, হরিদা, সেবতী মালি। দাদা বলভদ্রের অঙ্গে থাকে শ্রীপায়র, শ্রীভুজ, শ্রীকীরিটি, অধ্যয়নী কুণ্ডর, সূর্যচন্দ্র, আড়াকানি, কদম্বমালি, তিলক চন্দ্রিকা, হল, মুষল, বহড়া মালি। সুভদ্রার অঙ্গে থাকে শ্রীপায়র, শ্রীভুজ, কীরিটি, ওড়না মালি, ঘাগরা মালি, কানা মালি, সূর্যচন্দ্র, আদাকানি, সেবতী মালি তড়াগি ইত্যাদি।


title: জগন্নাথ মন্দির, পুরী

text: পুরীর জগন্নাথ মন্দিরে অফিসিয়াল ওয়েবসাইট


title: বনু আদি

text: বনু আদি মক্কার কুরাইশ বংশের একটি শাখা গোত্র। খলিফা উমর ইবনুল খাত্তাব এই গোত্রের সদস্য ছিলেন।


title: বনু আবদ আদ-দার

text: বনু আবদ আদ দার () মক্কার কুরাইশ বংশের একটি শাখা গোত্র। আবদ আদ দার থেকে এই গোত্র উদ্ভব হয়। ঐতিহাসিকভাবে এই গোত্র যুদ্ধের সময় ব্যানার বহন করত।


title: চিতা লিলি

text: চিতা লিলি (বৈজ্ঞানিক নাম: Iris domestica) () হচ্ছে ইরিডাসি পরিবারের একটি আলংকারিক উদ্ভিদ। ২০০৫ সালে ডিএনএ পরীক্ষার পর এটিকে "আইরিস" গণে নেওয়া হয়েছে এবং এর নতুন নামকরণ হয়েছে "আইরিস ডমেস্টিকা"। এই প্রজাতির আগের নাম ছিলো "Belamcanda chinensis"। এদের ফুলের পাপড়ি সংখ্যা ৬টি। হলুদ বা কমলা পাপড়িতে লালরঙ্গা ছোপ থাকে, এ যেন রং বাহারী আল্পনা। কন্দমূলীয় এ গাছটি মূলত চীনের প্রজাতি। গাছটির পাতাগুলো ছুরির মত, উর্ধমূখী, আগা চোখা। ফুল ফোটে বর্ষা থেকে শরৎ পর্যন্ত।


title: বনু জুহরাহ

text: বনু জুহরাহ () কুরাইশ বংশের একটি শাখা গোত্র।


title: বনু জুহরাহ

text: বদরের যুদ্ধের জন্য অগ্রসর হওয়া সেনাবাহিনীতে বনু জুহরাহ গোত্রের লোকেরা ছিল। তবে ক্যারাভান সুরক্ষিত আছে জানতে পেরে তারা বাহিনী ছেড়ে চলে যায়।


title: বনু উমাইয়া

text: বনু উমাইয়া () মক্কার কুরাইশ বংশের একটি শাখা গোত্র। এটি উমাইয়া ইবনে আবদ শামস থেকে উৎপত্তি লাভ করেছে। বনু উমাইয়ার সাথে মক্কার আরেক গোত্র বনু হাশিমের দীর্ঘদিনের দ্বন্দ্ব ছিল।


title: বনু উমাইয়া

text: রাশিদুন খিলাফতের পরবর্তী উমাইয়া খিলাফত বনু উমাইয়ার সদস্য সাহাবি মুয়াবিয়া কর্তৃক প্রতিষ্ঠিত হয়।


title: বাংলাদেশে গ্রন্থাগারের তালিকা

text: এটি বাংলাদেশে গ্রন্থাগারের তালিকা।


title: পোড়াদহ মেলা

text: পোড়াদহ মেলা বাংলাদেশের উত্তরাঞ্চলের একটি প্রাচীন লোকজ মেলা। বগুড়া জেলা শহর হতে ১১ কিলোমিটার পূর্বদিকে ইছামতি নদীর তীরে পোড়াদহ নামক স্থানে প্রতি বছর যে মেলা বসে তাই “পোড়াদহ মেলা” নামে পরিচিত। বাংলাদেশে যে কয়টি গ্রাম্য মেলা পুরাতন জৌলুষ নিয়ে সগর্বে টিকে আছে তার মধ্যে বগুড়ার 'পোড়াদহ মেলা' অন্যতম। প্রায় চার শত বছর পূর্বে শুরু হওয়া মেলাটি আজও তার পুরাতন ঐতিহ্য ধরে রেখেছে।


title: পোড়াদহ মেলা

text: পোড়াদহ মেলা, যাকে বলা হয় ঐতিহাসিক পোড়াদহ মেলা শুরুর সঠিক সাল জানা যায় না। তবে বলা হয় বর্তমান সময় থেকে প্রায় চারশত বছর পূর্বে কোন এক সময়ে মেলা সংগঠনের স্থানে একটি বিশাল বটবৃক্ষ ছিল। একদিন হঠাৎ করে সেখানে এক সন্ন্যাসীর আবির্ভাব হয়। তারপর সেখানে দলে দলে সন্ন্যাসীরা এসে একটি আশ্রম তৈরি করে। এলাকার হিন্দু সম্প্রদায়েরর কাছে সেটি একটি পূণ্য স্থানে পরিনত হয়। হিন্দু সম্প্রদায়ের লোকজন সেখানে প্রতিবছর মাঘ মাসের শেষ দিনের কাছের (শেষ দিনের পূর্বের অথবা শেষ দিনের পরের বুধবার) সন্ন্যাসী পূজার আয়োজন করে। দুরদুরান্ত থেকে ভক্তরা প্রতি বছর সেই দিনটিতে এসে সমাগত হতে থাকে। দিন গড়ানোর সাথে সাথে প্রতিবছর লোকসমাগম বাড়তে থাকে। আস্তে আস্তে পূজার দিনটিতে একটি গ্রাম্য মেলার গোড়াপত্তন হয়। এক সময় সন্ন্যাসীরা স্থানটি ত্যাগ করে চলে গেলেও হিন্দু সম্প্রদায় সন্ন্যাসী পুজাটি বন্ধ করে দেয়নি। ধীরে ধীরে মেলাটির পরিচিতি বাড়তে থাকে। দুর দুরান্ত থেকে মেলা দেখতে লোকজন আসে। পুজা পার্বণ মুলত হিন্দু সম্প্রদায়ের উৎসব হলেও এই মেলা ধর্মের গন্ডি পেরিয়ে সব ধর্মের মানুষকে উৎসবে একত্র করে। এখন সন্ন্যাসী পুজাটি চালু থাকলেও সকল ধর্মের হাজার হাজার মানুষ মেলাতে এসে উপস্থিত হয়।


title: পোড়াদহ মেলা

text: সন্ন্যাসী পুজা উপলক্ষে মেলাটি শুরু হয়েছিল তাই এর নাম প্রথম অবস্থায় ছিল সন্ন্যাসী মেলা। মেলাটি পোড়াদহ নামক স্থানে সংগঠিত হয়। লোক মুখে স্থানের নাম অনুসারে পোড়াদহর মেলা হিসাবে চলতে চলতে এক সময় এর নাম পোড়াদহ মেলা হিসাবে প্রচলিত হয়ে যায়। মেলা উপলক্ষে আশেপাশের গ্রামের যেসব মেয়েদের বিয়ে হয়ে গেছে তারা জামাই নিয়ে বাপের বাড়িতে হাজির হয় বলে অনেকে একে 'জামাই মেলা' হিসাবে সম্মোধন করেন। আবার মেলায় বড় বড় হরেক প্রজাতির মাছ পাওয়া যায় বলে কিছু লোক একে 'মাছের মেলা' বলে ডেকে থাকেন। বিভিন্ন জন বিভিন্ন নামে সম্মোধন করলেও এটি মূলত 'পোড়াদহ মেলা' নামেই সবার কাছে পরিচিত।


title: পোড়াদহ মেলা

text: মেলায় যাবার জন্য বগুড়া জেলা সদরের চেলোপাড়ায় গোলাবাড়ি সি এন জি স্ট্যান্ডে সি এন জি অথবা অটোতে উঠলেই যাত্রীদের মেলায় পৌছে দেয়।


title: পোড়াদহ মেলা

text: মেলা মূলত প্রতি বঙ্গাব্দের মাঘ মাসের শেষ তিন দিনের মধ্যে আগত বুধবার। সেদিন দুর দুরান্তের মানুষ মেলায় আসে। তবে একদিনের মেলা হলেও স্থানীয়ভাবে সপ্তাহব্যাপী উৎসব লেগে থাকে। মেলা উপলক্ষে প্রতিটি বাড়িতে আত্বীয় স্বজনরা এসে জড়ো হয়। চারিদিকে উৎসব মুখোর অবস্থা বিরাজ করে। মূল মেলার পরদিন বৃহস্পতিবার একই স্থানে এবং আশেপাশের গ্রামে গ্রামে চলে ছোট আকারের বউ মেলা। মূল মেলাটি সরকারী তত্বাবধানে আয়োজন করা হলেও বউ মেলা স্থানীয় গ্রামবাসীর উদ্যোগে আয়োজন করা হয়। গ্রামের যেসব মহিলা কাজের চাপে অথবা রক্ষনশীল মনমানসিকতার কারনে মূল মেলায় যেতে পারেনা তাদের জন্যই বিশেষ করে এই আয়োজন করা হয়। বউ মেলার একটি বিশেষত্ব হলো এখানে বিবাহিত (নিজ নিজ স্বামীর সঙ্গে) এবং অবিবাহিত নারীরা প্রবেশ করতে এবং কেনাকাটা করতে পারে।


title: পোড়াদহ মেলা

text: পোড়াদহ মেলার প্রধান আকর্ষণ মাছ। মেলায় পাওয়া যায় বিভিন্ন প্রজাতির হরেক রকমের বড় বড় মাছ। বড় বড় মাছ গুলো প্রথমে ভোর বেলায় মেলায় স্থাপিত অস্থায়ী আড়ৎগুলোতে এসে জমা হয়। সেখান থেকে খুচরা ব্যবসায়ীরা মাছগুলো কিনে মেলার নিজ নিজ দোকানে নিয়ে যায়। দোকানগুলোতে দিনভর কেনাকাটা চলতে থাকে। মেলায় আসা বিভিন্ন প্রজাতির মাছের মধ্যে উল্লেখযোগ্য হলো রুই, কাতলা, মৃগেল, বোয়াল, সিলভার কার্প, কালবাউশ, পাঙ্গাস মাছ ইত্যাদি। মেলায় সবচেয়ে বেশি বিক্রয় হয় 'বাঘা আইড়' মাছ স্থানীয় ভাবে যাকে 'বাগাইড়' মাছ বলা হয়। মেলায় দুই মন থেকে আড়াই মণ ওজনের বাঘা আইড় পাওয়া যায়। এছাড়া পনের থেকে বিশ কেজি ওজনের রুই কাৎলা পাঙ্গাস মাছ পাওয়া যায়।


title: পোড়াদহ মেলা

text: মেলায় কাঠের, স্টিল ও লোহার বিভিন্ন ডিজাইনের আসববাপত্র যেগুলো অনেক সূলভ মূল্যে পাওয়া যায়।


title: পোড়াদহ মেলা

text: মেলায় বিভন্ন জেলা হতে লোকজন উন্নতমানের কসমেটিক, খেলনা, গিফট সামগ্রী এর দোকান দেয়। সাধারণত শিশু এবং মহিলাদের ভিড় লেগে থাকে। আছে চুড়ি, কানের দুল, মালা, কাজল, মেকাপ বক্স সহ সকল সাজার জিনিস। খেলনার মধ্যে থাকে ব্যাট, বল ভিডিও গেমস ইত্যাদি।


title: পোড়াদহ মেলা

text: পোড়াদহ মেলার অন্যতম আকর্ষন মিষ্টি। রসগোল্লা, সন্দেশ, জিলাপী, নিমকি, তিলের নাড়ু, খই, শুকনা মিষ্টি। আরও আকর্ষণীয় হল বড় বড় আকারের মিষ্টি। একেকটি মিষ্টি দেড় থেকে দুই কেজি ওজনের হয়ে থাকে।


title: পোড়াদহ মেলা

text: মেলায় লোকজনের খাওয়া দাওয়ার জন্য বসানো হয় অস্থায়ী হোটেল, আছে ফুচকা চটপটি, ভাজা-পোড়া ও আইসক্রিমের দোকান।


title: পোড়াদহ মেলা

text: মেলা উপলক্ষে দৈনন্দিন জিনিসের বাজার বসে। মাংস, কাঁচাবাজার, মসলা, গৃহস্থালীর দৈনন্দিন জিনিস পত্র যেমন ছুরি, দা, বটি এগুলোও পাওয়া যায়।


title: পোড়াদহ মেলা

text: মেলায় কেনাকাটার পাশাপাশি রয়েছে বিনোদনের পর্যাপ্ত ব্যবস্থা। ছোট থেকে বড় সকলের জন্য রয়েছে পর্যাপ্ত বিনোদনের ব্যবস্থা। ছোটদের জন্য আছে নাগড়দোলা, মিনি ট্রেন, ঘোড়ার গাড়ি, সার্কাস। বড়দের জন্য রয়েছে মটর সাইকেল খেলা, যাত্রাপালা, সাংস্কৃতিক অনুষ্ঠান।


title: পোড়াদহ মেলা

text: মেলায় জেলা ও উপজেলা প্রশাসন, পুলিশ প্রশাসনের পক্ষ থেকে পর্যাপ্ত নিরাপত্তা নিশ্চিত করে। তিনদিন ধরে পুলিশ প্রশাসনের লোকজন মেলা প্রাঙ্গনে দায়িত্ব পালন করে।


title: মৌলভীবাজার পলিটেকনিক ইনস্টিটিউট

text: মৌলভীবাজার পলিটেকনিক ইনস্টিটিউট বাংলাদেশের একটি আধুনিক মানগত পলিটেকনিক ইনস্টিটিউট। বাংলাদেশ কারিগরি শিক্ষা বোর্ডের অধিনে পরিচালিত একটি সরকারি কারিগরি শিক্ষা প্রতিষ্ঠান। চার বছর মেয়াদি ডিপ্লোমা কোর্সে সুযোগ রয়েছে চারটি ভিন্ন ট্রেড বা পাঠ্য বিষয়।


title: মৌলভীবাজার পলিটেকনিক ইনস্টিটিউট

text:
হযরত শাহ মোস্তফা (রহঃ) সহ অগনিত আউলিয়াদের পুণ্যভূমি মৌলভীবাজার জেলার মাতারকাপন – এ চার একর জমির ওপর মৌলভীবাজার পলিটেকনিক ইন্সটিটিউট অবস্থিত। চারদিকে সবুজ প্রাকৃতিক পরিবেশের মাঝে প্রতিষ্ঠানটি মাথা উঁচু করে তার অবস্থান জানান দিচ্ছে ।
কারিগরি শিক্ষায় পিছিয়ে পরা জনপদ হিসেবে এ শিক্ষা প্রসারের লক্ষে গণপ্রজাতন্ত্রী বাংলাদেশ সরকারের সাবেক অর্থ ও পরিকল্পনা মন্ত্রনালয়ের মাননীয় মন্ত্রী মরহুম জনাব এম. সাইফুর রহমান, এম.পি, ৬ ফাল্গুন ১৪১২, মোতাবেক ১৮ ফেব্রুয়ারি ২০০৬ সালে মৌলভীবাজার পলিটেকনিক ইন্সটিটিউটের ভিত্তি প্রস্তর স্থাপন করেন।
১৩ অক্টোবর ২০১০ সালে কর্মস্থল পরিবর্তনে ১ জন শিক্ষককে ভারপ্রাপ্ত অধ্যক্ষের দায়িত্ব প্রদানের মাধ্যমে প্রতিষ্ঠানটির আনুষ্ঠানিক প্রশাসনিক কার্যক্রম আরম্ভ হয় এবং পরবর্তীতে কম্পিউটার এবং ইলেকট্রনিক্স টেকনোলজিতে ১ জন করে শিক্ষককে একই প্রক্রিয়ায় পদায়ন করা হয়।
শিক্ষাকার্যক্রম ও শিক্ষার্থী পরিসংখ্যানঃ ২৩-১০-২০১০ সাল থেকে ২০১০-২০১১ শিক্ষা সনে কম্পিউটার এবং ইলেকট্রনিক্স টেকনোলজিতে যথাক্রমে ১ম শিফট ও ২য় শিফটে (৯১+৯৫) জন মোট ১৮৬ জন শিক্ষার্থী ভর্তির মাধ্যমে শিক্ষা কার্যক্রমের যাত্রা আরম্ভ হয়।
এবং পরে আরো ২টি টেকনোলজি চালু করা হয়৷


title: মৌলভীবাজার পলিটেকনিক ইনস্টিটিউট

text:
আরএসি টেকনোলজিতে ১ম ও ২য় শিফটে(৪৮+৪৮)= ৯৬ জন শিক্ষার্থী ভর্তি হয়৷
হোস্টেল সুবিধাঃ শুধুমাত্র ৯৬ জন ছাত্র ধারণক্ষম ৪ তলা বিশিষ্ট একটিমাত্র বিল্ডিং আছে । জুলাই ২০১২ থেকে ৯৬ জন ছাত্রকে সীট বরাদ্দের মাধ্যমে হোস্টেল কার্যক্রম শুরু হয়েছে।


title: মৌলভীবাজার পলিটেকনিক ইনস্টিটিউট

text: এটি মৌলভীবাজার শহর থেকে শমসের নগর রোডের, মাথারকাপন এলাকায় অবস্থিত।


title: মৌলভীবাজার পলিটেকনিক ইনস্টিটিউট

text: মূল ক্যাম্পাসে পাঁচতলা বিশিষ্ট তিনটি ভবন, এদের দুইটি প্রাতিষ্ঠানিক ভবন ও একটি প্রশাসনিক ভবন। এছাড়া ওয়ার্কশপ কক্ষ, অফিস, লাইব্রেরী, ল্যবরেটরী, একটি ৫০০ ধারণ ক্ষমতা সম্পন্ন অডিটোরিয়াম,হার্ডওয়্যার ল্যাব, সফটওয়্যার ল্যাব এবং ফ্রী ওয়াই-ফাই সহ একটি মাল্টিমিডিয়া নেটওয়ার্কিং ল্যাব । এছাড়া প্রতিষ্টানের মূল গেইট সংলগ্ন একটি শহীদ মিনার।


title: মৌলভীবাজার পলিটেকনিক ইনস্টিটিউট

text: বর্তমানে এখানে চারটি বিভাগ চালু আছে। যথা:


title: মৌলভীবাজার পলিটেকনিক ইনস্টিটিউট

text: পলিটেকনিক স্টুডেন্ট এসোসিয়েশন, মৌলভীবাজার পলিটেকনিক শাখা।


title: মধ্যযুগ

text: মধ্যযুগ () হল ইউরোপীয় ইতিহাসের একটি সময়কাল। এটি ৪৭৬ খ্রিস্টাব্দ থেকে শুরু হয়েছে, যে সময়ে রোমান সাম্রাজ্যের সমাপ্তি ঘটেছিল, এবং১৪৯২ সালে ক্রিস্টোফার কলম্বাসের নবজগত আবিষ্কারের পূর্বও পর্যন্ত গিয়ে শেষ হয়েছে। একে মধ্যযুগ বলার কারণ হল এটি সেই সময় যখন কিনা সাম্রাজ্যবাদী রোমের পতন ঘটে এবং প্রাচীন আধুনিক ইউরোপের সূচনা হয়। এই সময়কালকে মধ্যযুগীয় সময় (Medieval Age), অন্ধকারের যুগ (the Dark Ages) এবং (ইসলাম এবং খ্রিস্টধর্মের উত্থানের কারণে ) আধ্যাত্মিক বিশ্বাসের যুগও (the Age of Faith) বলা হয়। সঙ্কীর্ণভাবে ব্যবহৃত হলে, অন্ধকারের যুগ বলতে ৪৭৬ থেকে ৮০০ খ্রিস্টাব্দকে বোঝানো হয়, যে সময়ে চার্লিম্যাগ্নি সিংহাসনে আরোহণ করেছিলেন।


title: মৃত্যু-পূর্ব অভিজ্ঞতা

text:
মৃত্যু-পূর্ব অভিজ্ঞতা (NDE) হল একরকম ব্যক্তিগত অভিজ্ঞতা যা মৃত্যুর সঙ্গে সম্পর্কিত; বহুবিধ অনুভব যেমন দেহ থেকে মুক্ত হওয়ার অনুভূতি, গুরুভার দেহ হালকা হওয়ার অনুভূতি, পূর্ণ প্রশান্তি, নিরাপদ অবস্থা, মৃদুতাপের অনুভব, চরম
শিথিলতার অভিজ্ঞতা এবং আলোর উপস্থিতি। আমেরিকার ৩৮%- ৫০% প্রান্তবয়স্ক মানুষ দৈহিক মৃত্যুর সময় মৃত্যু-পূর্ব অভিজ্ঞতার সম্মুখীন হয়েছেন।
মৃত্যু-পূর্ব অভিজ্ঞতাকে বৃহত্তর ভাগে ব্যাখ্যা করা যায়, যথা - মনোবৈজ্ঞানিক, শারীরবৃত্তীয় এবং অতিপ্রাকৃত ভাবে।


title: অপাং নপাত্

text: অপাং নপাত্ হলেন ইন্দো-ইরানীয় দেবতাদের মধ্যে একজন মহান ব্যক্তিত্ব। ঋগ্বেদে, অপাং নপাত্ হলেন সৃষ্টির আদি দেবতা। তিনি সকল নিত্যবস্তুর সৃষ্টিকর্তা (ঋগ্বেদ ২.৩৫.২ )। জরথুষ্ট্রপন্থীদের মতে, অপাং নপাত্ হলেন জলের দেবতা, বুর্জ।


title: অপাং নপাত্

text:
সংস্কৃত ও আবেস্তীয় ভাষায় অপাং নপাত্-এর অর্থ "জলেদের পুত্র" ('অপ্' অর্থে জল)। সংস্কৃত ও আবেস্তীয় নপাত্ ("পৌত্র"), ল্যাটিন নেপোস্ (nepos) এবং ইংরেজি নেফিউ (nephew) শব্দগুলি সমোদ্ভব। কিন্তু, অপাং নপাত্ নামটিকে এট্রুস্কান নাথুন্স্ (Etruscan Nethuns), সেলটিক নেচান (Celtic Nechtan) এবং রোমান নেপচুন
(Roman Neptune) এর সাথেও তুলনা করা হয়।


title: অপাং নপাত্

text: আবেস্তার উনিশ যস্তে, অপাং নপাত্ "মানবজাতির সৃষ্টিকর্তা" রূপে আবির্ভূত হয়েছেন। এখানে সার্বভৌমত্বের গৌরব ভারেনাহ্ (Khvarenah)-এর সাথে অপাং নপাত্ এর সুস্পষ্ট যোগ রয়েছে কেননা ইনি ইরানীয় রাজাদের রাজকীয় গৌরব ভারেনাহ্ (Khvarenah)-এর সৃষ্টিকর্তা। ঋগ্বেদ ২.৩৫.২-এ, অপাং নপাত্ কে "আদি সৃষ্টিকর্তা" হিসাবে বর্ণনা করা হয়েছে যিনি বিশ্বজাগতিক জলের মধ্যে উৎপত্তিলাভ করেছেন।


title: যৌনাসন

text: যৌনাসন বা যৌন অবস্থান হল এমন ধরণের আসন বা অবস্থানসমূহ যা মানুষ যৌনসঙ্গমের বা অন্যান্য যৌন ক্রিয়াকলাপের উদ্দেশ্যে বা সঙ্গমকালীন সময়ে গ্রহণ করে থাকে। যৌন ক্রিয়াকলাপ সাধারণত অংশগ্রহণকারীদের ক্রিয়া সম্পাদন করার জন্য অবলম্বনকৃত অবস্থানসমূহ বর্ণনা করে থাকে। যদিও যৌনসঙ্গম সাধারণত একজন কর্তৃক অন্যজনের শরীরে অনুপ্রবেশের মধ্যে জড়িত, এবং যৌন অবস্থান সাধারণত অন্তর্ভেদী বা অ-অন্তর্ভেদী যৌন কার্যক্রমে জড়িত।


title: যৌনাসন

text: প্রাথমিকভাবে পরিচিত ইউরোপীয় মধ্যযুগীয় লিপিতে যৌনাসন "স্প্যাকুলাম আল ফোডেরি" হিসেবে প্রকাশ করে, যা প্রায়ই "দ্য মিরর অব কোইটাস" বা "মৈথুনের আয়না" অথবা আক্ষরিক অর্থে "সঙ্গমকারীর জন্য আয়না" হিসেবে পরিচিত; যেটি ১৯৭০ সালে আবিষ্কৃত একটি ১৫ শতকের কাতালান লিপি।


title: যৌনাসন

text: এই আসনগুলি ভগাঙ্কুর, পায়ুপথ বা মুখের ভেতরে উত্থিত বস্তুর (যেমন, শিশ্ন, স্ট্রাপ-অন-ডিলডো, প্লাগ বা অন্যান্য নীরন্ধ্র বস্তুসমূহ) অন্তর্নিবেশের সাথে জড়িত।


title: যৌনাসন

text: সর্বাধিক প্রচলিত যৌনাসন হল মিশনারি আসন। এই আসনে, সঙ্গীরা একে অপরের মুখোমুখি অবস্থান নেয়। এতে গ্রহণকারী সঙ্গী চিৎ অবস্থায় পা ছাড়িয়ে শায়িত থাকে এবং নিবিষ্টকারী সঙ্গী তার উপর। এই আসন এবং নিম্নলিখিত বৈচিত্র যোনিপথ সংক্রান্ত বা পায়ুসঙ্গমের ক্ষেত্রে ব্যবহার হয়ে থাকে।


title: শুঁটকি মাছ

text: সংরক্ষণের ব্যবস্থা না থাকলে তাজা মাছ সহজেই পচে যায়। খাদ্য সংরক্ষনের এক প্রাচীন পদ্ধতি হল খাদ্য শুকানো। শুঁটকি বা মাছকে রোদে শুকিয়ে সংরক্ষন তেমনই একটি পদ্ধতি যাতে মাছকে রোদে রাখা হয় পানি অপসারণের জন্য। কারণ পানির কারণেই বিভিন্ন ক্ষুদ্রাতিক্ষুদ্র অনুজীব বেঁচে থাকে এবং মাছকে পঁচতে সহায়তা করে। খোলা জায়গায় বাতাস এবং রোদ ব্যবহার করে মাছকে শুকানোর প্রথা অনেক প্রাচীন কাল থেকেই চলে আসছে। সাধারণত পানিকে বাতাস, রোদ, ধোঁয়া ইত্যাদির সাহায্যে শুকানো হয় কিন্তু বরফ দ্বারা শুকানো পদ্ধতিতে খাদ্যকে প্রথমে বরফ করা হয় তারপর জল বের করা হয়। ব্যাকটেরিয়া, ইষ্ট এবং মোল্ড বেড়ে উঠার জন্য পানি প্রয়োজন এবং জলকে পরিপূর্ণ রূপে শুকানো হলে খাদ্য সংরক্ষণ করা সম্ভব।


title: শুঁটকি মাছ

text: মাছকে এভাবে সংরক্ষন করার জন্য শুকানো, ধোঁয়ার ব্যবহার এবং লবন পদ্ধতি ব্যবহার করা হয়। সবচেয়ে পুরনো এবং সহজ পদ্ধতি হল মাছকে বাতাস ও রোদে শুকানো। শুকনো মাছের আয়ুষ্কাল কয়েক বছর পর্যন্ত হতে পারে। এই পদ্ধতি সবচেয়ে সহজ, কমদামি এবং কার্যকর হয় অনুকূল আবহাওয়াতে। জেলে বা তার পরিবারের সদস্যরা এই কাজ সাধারণত করে থাকে এবং তা সহজেই বাজারজাত করতে পারা যায়।


title: শুঁটকি মাছ

text: বাংলাদেশের উপকূলীয় এলাকার প্রায় ৭.৩ মিলিয়ন লোক  প্রত্যক্ষভাবে বা পরোক্ষভাবে সামুদ্রিক মৎস্য আহরণ ও প্রক্রিয়াজাতকরণ কাজ করে জীবিকা নির্বাহ করে। খাদ্য থেকে প্রাপ্ত প্রাণীজ আমিষের প্রায় ৬০% আসে মৎস্য ও মৎস্যজাত খাদ্য থেকে। দেশের মানুষের বার্ষিক জনপ্রতি মাছের চাহিদা ২০.৪৪ কেজি। চাহিদার বিপরীতে বার্ষিক জনপ্রতি খাদ্য হিসাবে মাছ গ্রহন ১৮.৯৪ কেজি অর্থাৎ ১.৫০ কেজি ঘাটতি থাকে। এই গ্রহণকৃত মাছের প্রায় ৫% আসে শুটকি থেকে। বছরে প্রায় ৫.৪৬ লক্ষ মেট্রিক টন মৎস্য আহরিত হয় সমুদ্র থেকে যার ২০% শুটকি হিসাবে প্রক্রিয়াজাতকরণ করা হয়। বাংলাদেশ থেকে (২০১১-১২) অর্থ বছরে প্রায় ৬২৩ মেট্রিক টন শুটকি বিদেশে রপ্তানি করা হয়। আমাদের দেশে (৮-১০) প্রজাতির সামুদ্রিক মাছ থেকে বাণিজ্যিকভাবে শুটকি তৈরি হয়। ১ কেজি শুটকি মাছ তৈরিতে প্রজাতিভেদে প্রায় (৩-৫) কেজি কাঁচা মাছ প্রয়োজন। উপকূলীয় জেলে সম্প্রদায়ের লোকজন সমুদ্র থেকে মাছ সংগ্রহ করে। আমাদের দেশে মূলত শীতকালে শুটকির প্রক্রিয়াজাতকরণ করা হয়। সাধরণত অক্টোরব থেকে এপ্রিল পর্যন্ত আমাদের দেশে শুটকি শুকানো হয়। উৎপাদিত শুটকি ১৫টি বিভিন্ন চ্যানেলের মাধ্যমে মূ্ল্য সংযোজিত হয়ে (৩-৬) ধাপ অতিক্রম করে ভোক্তার কাছে পৌঁছে । আমাদের দেশের উৎপাদিত সামুদ্রিক শুটকির সবচেয়ে বড় অংশই তৈরী হয় কক্সবাজারে।


title: শুঁটকি মাছ

text: উৎপাদিত শুটকির প্রায় ৮০% তৈরী হয় সদর উপজেলার কুতুবদিয়া পাড়া এলাকার নাজিরারটেকে। নাজিরারটেকের শুটকি উৎপাদনকারী উদ্যোক্ত, শ্রমিক ও বিপণন কাজে জড়িত লোকের সংখ্যা প্রায় (৮,৫০০-৯,০০০) জন। প্রচলিত নিয়মে সুর্যালোক ব্যবহার করে শুটকি শুকানো হচ্ছে। দীর্ঘমেয়াদে সংরক্ষণের জন্য শুটকির প্রক্রিয়াজাতকরণ কালে বিভিন্ন প্রকার ক্ষতিকর কেমিক্যাল বা কীটনাশক ব্যবহার করে। আর জেনে বা না জেনে এই শুটকি খাদ্য ̈হিসেবে গ্রহণ করলে মানুষের শরীরে খুবই ক্ষতিকর রোগের সৃষ্টি করে।


title: কেন ব্যারিংটন

text: কেনেথ ফ্রাঙ্ক ব্যারিংটন (; জন্ম: ২৪ নভেম্বর, ১৯৩০ - মৃত্যু: ১৪ মার্চ, ১৯৮১) বার্কশায়ারে জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। তবে, কেন ব্যারিংটন নামে ক্রিকেট বিশ্বে অধিক পরিচিত ছিলেন তিনি। ইংল্যান্ড ক্রিকেট দলের অন্যতম সদস্য ছিলেন তিনি। দলে তিনি মূলতঃ ডানহাতি ব্যাটসম্যান হিসেবে অবস্থান করলেও মাঝে-মধ্যে লেগ-স্পিন বোলিংয়ে পারদর্শী ছিলেন। এছাড়াও, কাউন্টি ক্রিকেটে সারে দলের পক্ষে খেলেন।


title: কেন ব্যারিংটন

text: পার্সি ও উইনিফ্রেড দম্পতির জ্যেষ্ঠ সন্তান ছিলেন কেন ব্যারিংটন। রয় ও কলিন নামে তাঁর দুই ভাই এবং শিলা নাম্নী এক বোন ছিল। ব্রিটিশ সেনাবাহিনীতে সৈনিক হিসেবে ২৮ বছর কর্মজীবন অতিবাহিত করেন পার্সি ব্যারিংটন। তন্মধ্যে রয়্যাল বার্কশায়ার রেজিম্যান্টে ২৪ বছর কাজ করেন। প্রথম বিশ্বযুদ্ধসহ সমগ্র কর্মজীবনে অনেকগুলো পদক লাভ করেন পার্সি। পার্সি ক্রিকেটার হিসেবেও পরিচিত ছিলেন। বার্কশায়ারের রিডিং এলাকায় অবস্থিত ব্রোক ব্যারাকে অফিসারদের মেসে থাকা অবস্থায় কেন ব্যারিংটন জন্মগ্রহণ করেন। রেজিম্যান্টাল ক্রিকেট দলের পক্ষে অল-রাউন্ডার হিসেবে অংশগ্রহণ করতেন। সন্তানদেরকে শৈশবকালেই এক টুকরো কাঠ দিয়ে ব্যাট তৈরি করে ক্রিকেট খেলা শেখাতেন। পেশাদার ক্রিকেটার থাকা অবস্থায় তিনি নিয়মিতভাবে তাঁর খেলা দেখার জন্য টিকেট দিতেন।


title: কেন ব্যারিংটন

text: ক্রিকেট খেলার প্রতি সুগভীর একাগ্রতা পোষণ ও রক্ষণাত্মক ইনিংস খেলার জন্য দরুণভাবে পরিচিতি পেয়েছেন। ১৯৫০-এর দশক থেকে ১৯৬০-এর দশক পর্যন্ত প্রথম-শ্রেণীর ক্রিকেটে সারে কাউন্টি ক্রিকেট ক্লাবের প্রতিনিধিত্ব করেন। তবে, ক্রিকেটের বিভিন্ন স্তরে তাঁর ব্যাটিং গড়ে বৈচিত্র্যতা লক্ষ্য করা যায়। কাউন্টি চ্যাম্পিয়নশীপে ৩৯.৯৭, প্রথম-শ্রেণীর ক্রিকেটে ৪৫.৬৩, টেস্ট ক্রিকেটে ৫৮.৬৭ এবং অস্ট্রেলিয়ার বিপক্ষে তাঁর ব্যাটিং গড় ৬৩.৯৬। বিশ্বযুদ্ধ পরবর্তীকালে যে-কোন ইংরেজ ব্যাটসম্যানের তুলনায় শীর্ষে।


title: কেন ব্যারিংটন

text: ১৯৬০ সালে বার্বাডোসের ব্রিজটাউনে ওয়েস্ট ইন্ডিজের বিরুদ্ধে নিজের প্রথম শতরান করেন। ১৯৬৪ সালে ওল্ড ট্রাফোর্ডে অনুষ্ঠিত চতুর্থ টেস্টে ২৫৬ রান তোলেন যা বিশ্বযুদ্ধোত্তর অস্ট্রেলিয়ার বিপক্ষে সর্বোচ্চ। প্রথম ইংরেজ ক্রিকেটার হিসেবে ওল্ড ট্রাফোর্ড, এজবাস্টন, হেডিংলি, লর্ডস, ট্রেন্ট ব্রিজ ও ওভালে শতক লাভ করেছেন।


title: কেন ব্যারিংটন

text: অস্ট্রেলিয়া সফরে ১৯৬৮ সালে হৃদযন্ত্রের ক্রিয়ায় আক্রান্ত হবার ফলে টেস্ট ক্রিকেট থেকে নিজেকে বিরত রাখেন। এরপর ১৯৭৫ থেকে ১৯৮১ সালের মধ্যে ইংল্যান্ড দল নির্বাচকসহ সফরে নিয়মিতভাবে দলীয় ম্যানেজার ছিলেন। ১৪ মার্চ, ১৯৮১ তারিখে ওয়েস্ট ইন্ডিজ সফরে দ্বিতীয়বারের মতো হৃদযন্ত্রের ক্রিয়ায় আক্রান্ত হয়ে দেহাবসান ঘটে তাঁর।


title: ছানি

text: ছানি () হলো চোখের এমন একটি সমস্যা বা অসুখ যেখানে চোখের লেন্স অস্বচ্ছ বা ঘোলা (Opaque) হয়ে যায়, ফলে দেখতে অসুবিধা হয়।


title: ছানি

text: চোখে ছানি প্রধানত চারটি কারণে হতে পারে :


title: ছানি

text:
বয়স বৃদ্ধির সাথে সাথে মানুষের শরীরে বিভিন্ন জটিল জৈব-রাসায়নিক পরিবর্তন হতে থাকে। এর প্রভাবে চোখের লেন্স আস্তে আস্তে অস্বচ্ছ হয়ে দৃষ্টিতে প্রতিবন্ধকতা সৃষ্টি করে। দৃষ্টি শক্তির এই অসুবিধা যদি স্বল্প পরিমানে থাকে, তবে চশমা ব্যবহারের মাধ্যমে কিছুদিন চালিয়ে নেয়া যেতে পারে। ছানি ধীরে ধীরে পরিপক্ক হতে থাকে এবং একটা নির্দিষ্ট সময় পর অপারেশনের মাধ্যমে ছানি অপসারন করতে হয়।
ছানি কতটা পরিপক্ক তার উপর ভিত্তি করে একে তিনভাগে ভাগ করা হয় :


title: ছানি

text: শরীরের যেসব অসুখের প্রভাবে চোখে ছানি পড়তে পারে :


title: ছানি

text: মূল অসুখটাও চোখে, যার প্রভাবে পরবর্তীতে ছানি পড়তে শুরু করে :


title: ছানি

text: যে চোখে আঘত লেগেছে, সেই চোখেই ছানি পড়ার সম্ভাবনা থাকে। তাই একচোখে ছানি পড়ার এটা অন্যতম কারণ। চোখের ভেতরে কিছু ঢুকে গেলে, ভারী কোন বস্তুর দ্বারা আঘাত পেলে, অবলোহিত রশ্মি (Infrared radiation-IR) বা অন্য কোন বিকিরনের (X-ray) ফলে এধরনের ছানি পড়তে পারে।


title: ছানি

text:
ছানি পড়ার কারণ যাই থাকুক, চশমা দিয়ে যদি দৈনন্দিন কাজ করা না যায় তাহলে অপারেশন করে ছানি অপসারন করতে হবে। প্রধানত তিন ধরনের অপারেশন করা হয়ে থাকে :
এটা সর্বাধুনিক প্রযুক্তি, এখানে খুবই ছোট ছিদ্রের মাধ্যমে ছানি অপসারন করা হয়। এরপর কৃত্রিম লেন্স (Foldable Intra-Ocular Lens) সংযোজন করা হয়। এই পদ্ধতির সুবিধা হল : চোখে সেলাই দেবার প্রয়োজন সাধারনত পড়ে না, রোগী দ্রুত আরোগ্য লাভ করে এবং অপারেশন পরবর্তী জটিলতা হওয়ার সম্ভাবনা খুবই কম। অত্যন্ত দামী ফ্যাকো মেশিন এবং এটা চালানোর জন্য প্রশিক্ষন ও দক্ষতা প্রয়োজন, তাই এই অপারেশন কিছুটা ব্যয়বহুল।
এই পদ্ধতিতে চোখের সাদা অংশে বিশেষভাবে কেটে সেই পথে ছানি বের করে আনা হয়। তারপর কৃত্রিম লেন্স (Foldable or Rigid Intra-Ocular Lens) সংযোজন করা হয়। কাটা স্থানটি খুবই ছোট হওয়ায় এবং কাটার সময় বিশেষভাবে ভালবের মত ব্যবস্তা রাখা হয় বলে কাটা স্থানে সেলাই দেয়ার প্রয়োজন পড়ে না।
এক্ষেত্রে চোখের স্বচ্ছ কর্নিয়া ও সাদা অংশ (Sclera) এর মাঝ বরাবর কেটে ছানি বের করে আনা হয়। তারপর কৃত্রিম লেন্স (Foldable or Rigid Intra-Ocular Lens) সংযোজন করা হয়। কাটা স্থানটি সেলােই দিয়ে আটকে দেয়া হয়।


title: ফিলিস্তিনে ব্রিটিশ মেন্ডেট

text: ফিলিস্তিনে ব্রিটিশ মেন্ডেট ছিল একটি আইনি অনুমোদন। এটি মুড্রোসের যুদ্ধবিরতির পূর্বের উসমানীয় সাম্রাজ্যের নাবলুস, এক্রে সানজাক, বৈরুত ভিলায়েতের দক্ষিণ অংশ এবং জেরুজালেম মুতাশরিফাতের প্রশাসনের জন্য প্রণীত হয়। ১৯২২ সালের ২৪ জুলাই লীগ অব নেশনসের কাউন্সিলে মেন্ডেটের খসড়া অনুমোদিত হয়। সম্পূরক হিসেবে ১৯২২ সালের ১৬ সেপ্টেম্বর ট্রান্সজর্ডান মেমোরেন্ডাম প্রণীত হয়েছিল। লুসানের চুক্তি কার্যকর হওয়ার পর ১৯২৩ সালের ২৯ সেপ্টেম্বর এটি কার্যকর হয়। ১৯৪৮ সালের ১৪ মে মধ্যরাতে এই মেন্ডেট সমাপ্ত হয়।


title: ফিলিস্তিনে ব্রিটিশ মেন্ডেট

text: কোভেনেন্ট অব দ্য লীগ অব নেশনসের ২২ অনুচ্ছেদ ও সান রেমো প্রস্তাবের উপর ভিত্তি করে এই দলিল প্রস্তুত করা হয়। এই মেন্ডেটের মাধ্যমে উসমানীয় সিরিয়ার দক্ষিণ অংশে ব্রিটিশ শাসন আনুষ্ঠানিক করা হয়।


title: ফিলিস্তিনে ব্রিটিশ মেন্ডেট

text: নিজেদের পায়ে দাড়ানোর আগ পর্যন্ত ১৬ শতাব্দী থেকে উসমানীয় সাম্রাজ্যের শাসনাধীন মধ্যপ্রাচ্যের অঞ্চলগুলো পরিচালনার জন্য লীগ অব নেশনসের মেন্ডেটসমূহ গঠন করা হয়েছিল। মেন্ডেটের অধীনে ইহুদিদের জাতীয় আবাসভূমির জন্য ফিলিস্তিন এবং ব্রিটিশদের অধীন হাশেমি পরিবার শাসিত আধা-স্বায়ত্তশাসিত ট্রান্সজর্ডান গঠন করা হয়।


title: যৌন আসক্তি

text:
যৌন আসক্তি (), হল নেতিবাচক ফলশ্রুতি সত্ত্বেও যৌন কর্মকাণ্ডে বাধ্যতামূলকভাবে যুক্ত থাকা। ডাক্তারি রোগ নির্ণয়ের ক্ষেত্রে, আসক্তিকে ভুলবশত যৌন নির্ভরশীলতা বলা হয়ে থাকে, এবং উপরন্তু এটি একটি মতবাদনির্ভর বিষয়কে নির্দেশ করে যেটি সেসব লোকদেরকে বোঝাতে ব্যবহৃত হয়, যারা তাদের যৌন বাসনা, আচরণ এবং এ সম্পর্কিত চিন্তাচেতনাকে নিয়ন্ত্রণ করতে অক্ষম। যৌন আসক্তি সম্পর্কিত অন্যান্য রোগ নির্ণায়ক যৌন আচরণসমূহ হলঃ হাইপারসেক্সুয়ালিটি, সমস্যাপ্রবণ ইন্টারনেট পর্নোগ্রাফি ব্যবহার, ইরোটোম্যানিয়া, নিম্ফোম্যানিয়া, স্যাটাইরিয়াসিস, ডন জুয়ানিজম বা ডন জুয়ানিটিজম এবং প্যারাফিলিয়া-সম্পর্কিত সমস্যাসমূহ।
দ্য ইউরোপিয়ান পাবলিক হেলথ এ্যাসোসিয়েশনের মতে, যৌনমিলনে সামর্থ্যবান পূর্ণবয়স্ক সুস্থ কোন ব্যক্তি যদি সপ্তাহে ৭ বারের অধিক যৌন কর্মকাণ্ডে সক্রিয়ভাবে সম্পৃক্ত হয় তবে তার উক্ত যৌন চাহিদা যৌন আসক্তি বলে গণ্য হবে।


title: ইরোটিকা

text: ইরোটিকা ( থেকে, "eros" "desire") হল প্রকৃতপক্ষে যৌনউত্তেজকভাবে উদ্দীপনামূলক বা যৌন উদ্রেককারী বিষয়ের যে কোন শৈল্পিক কাজ। পেইন্টিং, ভাস্কর্য, ফটোগ্রাফি, নাটক, চলচ্চিত্র, সঙ্গীত অথবা সাহিত্য ইত্যাদি শিল্পের সকল ধারাই যৌনউত্তেজক বিষয়বস্তু চিত্রিত করতে সক্ষম। ইরোটিকার উচ্চ-শিল্প আকাঙ্খা রয়েছে, যদিও বাণিজ্যিক পর্নোগ্রাফির সঙে এর বৈশিষ্ঠগত পার্থক্য বিদ্যমান। আরেকটি বিভাগ হল অপেশাদার পর্নোগ্রাফি, যা অ-বাণিজ্যিক কাজের অর্ন্তভূক্ত।


title: ইরোটিকা

text: প্রায়ই ইরোটিকা ও পর্নোগ্রাফির মধ্যে পার্থক্য দেখা যায়, যদিও কিছুসংখ্যক দুইটির মধ্যে পার্থক্য নির্দেশ করে না।


title: অজাতশত্রু

text: অজাতশত্রু () বা অজাতসত্তু () হর্য্যঙ্ক রাজবংশের রাজা ছিলেন, যিনি ৪৯২ খ্রিস্টপূর্বাব্দ থেকে ৪৬০ খ্রিস্টপূর্বাব্দ পর্যন্ত মগধ শাসন করেন। তাঁর শাসনকালে হর্য্যঙ্ক রাজবংশের শাসন সর্বাধিক বিস্তৃত হয়।


title: অজাতশত্রু

text:
অজাতশত্রু হর্য্যঙ্ক রাজবংশের রাজা বিম্বিসার ও কোশল রাজকন্যা চেলেনার পুত্র ছিলেন।
৯২ খ্রিস্টপূর্বাব্দে গৌতম বুদ্ধের প্রতি ঈর্ষাপরায়ণ বৌদ্ধ ভিক্ষু দেবদত্তের প্ররোচনায় অজাতশত্রু বুদ্ধ ও বৌদ্ধ ধর্মের পৃষ্ঠপোষক বিম্বিসারকে হত্যার চেষ্টা করেন। বুদ্ধের মতাদর্শে বিশ্বাসী বিম্বিসার এই ঘটনায় তাঁর পুত্রকে ক্ষমা করে দেন। কিন্তু পুনরায় দেবদত্তের প্ররোচনায় অজাতশত্রু বিম্বিসার ও তাঁর উপদেষ্টামণ্ডলীকে গৃহবন্দী করে নিজেকে মগধের শাসক হিসেবে ঘোষণা করেন। ৪৯১ খ্রিস্টপূর্বাব্দে গৃহবন্দী অবস্থায় বিম্বিসারের মৃত্যু ঘটে। এই সময় দেবদত্তের প্ররোচনায় তিনি গৌতম বুদ্ধকে হত্যার চেষ্টা করেন। পিতার মৃত্যুর পর অনুশোচনায় দগ্ধ অজাতশত্রু শান্তিলাভের আশায় বিভিন্ন ধর্ম উপদেষ্টা ও দার্শনিকের শরণাপন্ন হন। কিন্তু তাঁদের উপদেশে শান্তিলাভে ব্যর্থ হয়ে রাজবৈদ্য জীবকের উপদেশে গৌতম বুদ্ধের শরণাপন্ন হলে বুদ্ধ তাঁকে সামঞ্ঞফলসুত্ত ব্যাখ্যা করেন।


title: অজাতশত্রু

text: বিম্বিসারের বন্দীত্ব ও মৃত্যুর ঘটনায় ক্রুদ্ধ কোশল রাজ পসেনদি একদা উপহার হিসেবে প্রদত্ত কাশী রাজ্য পুনরায় নিজের অধীনে নিয়ে নিলে অজাতশত্রু কোশল রাজ্যের বিরুদ্ধে যুদ্ধ ঘোষণা করেন। প্রথম যুদ্ধে তিনি বিজয়ী হলেও পরের যুদ্ধে পরাজিত হন। কিন্তু গৌতম বুদ্ধের মতাদর্শে বিশ্বাসী পসেনদি তাঁকে মুক্ত করে তাঁর কন্যা বজিরাকে তাঁর সাথে বিবাহ দিয়ে যৌতুক হিসেবে কাশী রাজ্য ফিরিয়ে দেন।


title: অজাতশত্রু

text: বুদ্ধঘোষের বর্ণনা অণুযায়ী, গঙ্গা নদীর তীরবর্তী একটি বন্দর এলাকার অর্ধেক অংশ অজাতশত্রুর অধিকারে এবং অর্ধেক অংশ বৃজি মহজনপদের অধিকারে ছিল। এই বন্দরের নিকটবর্তী একটি পাহাড়ে প্রাপ্ত গন্ধভাণ্ড নামক এক ধরনের সুগন্ধী দ্রব্যের অধিকার নিয়ে মগধ ও বৃজি মহজনপদের মধ্যে বিবাদ শুরু হয়। বেশ কয়েক বার অজাতশত্রুর পূর্বেই লিচ্ছবিরা সম্পূর্ণ গন্ধভাণ্ড অধিকার করে নিজের দেশে চলে গেলে অজাতশত্রু প্রতিশোধ নেওয়ার শপথ করেন। দীঘনিকায়ের মহাপরিনিব্বানসুত্ত অনুসারে, তিনি তাঁর মন্ত্রী বস্সকারকে গৌতম বুদ্ধের নিকট প্রেরণ করে লিচ্ছবিদের পরাজিত করার উপায়ের সন্ধান করতে বলেন। গৌতম বুদ্ধ মত দেন যে, যতদিন লিচ্ছবিরা যতদিন সম্মিলিত ভাবে রাজনৈতিক পরিস্থিতি সম্বন্ধে আলোচনা করে একত্রিত ভাবে মতগ্রহণ করবেন, নিজের দেশের আইন ও জৈষ্ঠ্যদের উপদেশ মেনে চলবেন, নারীদের বিরুদ্ধে কোন হিংসামূলক অপরাধে জড়িত থাকবেন না, ধর্মস্থান ও অর্হতদের সম্মান করবেন,। ততদিন কোন বৈদেশিক শক্তি তাঁদের কোন ক্ষতি করতে পারবে না। এই উপদেশের ফলে অজাতশত্রু এরপর সামরিক শক্তির বদলে লিচ্ছবিদের মধ্যে বিভেদ সৃষ্টির চেষ্টা করে সফল হন এবং মগধের সেনা বৃজি মহজনপদ অধিকার করতে সক্ষম হয়।


title: বৌদ্ধ ধর্মগ্রন্থ

text: বৌদ্ধ ধর্মগ্রন্থগুলিকে বিভিন্ন শ্রেণীতে ভাগ করা যায়। পাশ্চাত্য গবেষকরা "শাস্ত্র" (scripture) ও "আনুশাসনিক" (canonical) শব্দদুটি বৌদ্ধধর্মের ক্ষেত্রে বিভিন্নভাবে প্রয়োগ করেছেন। যেমন, কেউ কেউ দুটি ভাগ করেছেন - “শাস্ত্র ও আনুশাসনিক গ্রন্থাবলি”। আবার কেউ কেউ তিনটি শ্রেণীতে ভাগ করেছেন - আনুশাসনিক, বাণিজ্যিক ও ছদ্ম-আনুশাসনিক। অপর একটি মতে বৌদ্ধ ধর্মগ্রন্থগুলিকে দুটি শ্রেণীতে ভাগ করা হয়েছে। যথা: (১) বুদ্ধবচন বা গৌতম বুদ্ধের বাণী ও (২) অন্যান্য ধর্মগ্রন্থ।


title: বৌদ্ধ ধর্মগ্রন্থ

text: বৌদ্ধ ধর্মগ্রন্থগুলি বিভিন্ন ভাষায় রচিত এবং বিভিন্ন লিপিতে লিখিত হয়েছে। বৌদ্ধধর্মে এগুলি মুখস্ত রাখা ও আবৃত্তি করার ঐতিহ্য আছে। তাই মুদ্রণশিল্পের উন্নতির পরেও বৌদ্ধরা তাঁদের এই পুরনো অভ্যাস বজায় রেখেছেন।


title: বৌদ্ধ ধর্মগ্রন্থ

text: ড্যানিয়েল লোপেজের মতে, ঐতিহাসিক গৌতম বুদ্ধ ধর্ম বলতে যা বুঝিয়েছিলেন এবং বৌদ্ধধর্মের ইতিহাসের আদিযুগে সেই সব কথার যতটুকু লিপিবদ্ধ করা হয়েছিল, সেইটুকুকেই ‘বুদ্ধবচন’ হিসেবে ধরা উচিত। মহাসাংঘিক ও মূলসর্বাস্তিবাদ সম্প্রদায় বুদ্ধের কথোপকথন এবং বুদ্ধশিষ্যদের কথোপকথন – দুইই বুদ্ধবচন হিসেবে ধরে থাকে। বৌদ্ধরা বিশ্বাস করে, বুদ্ধগণ, বুদ্ধশিষ্যগণ, ঋষিগণ ও দেবগণ হলেন বুদ্ধবচনের প্রেরক। এঁদের বক্তব্যকে সূত্রগুলির বক্তব্যের সঙ্গে মিলিয়ে নিয়ে, “বিনয়ে”র সঙ্গে তুলনা করে এবং ধর্মের প্রকৃতির সঙ্গে বিচার করে তবে বুদ্ধবচনের স্বীকৃতি দেওয়া উচিত। এই বিচারের পর কোনো বুদ্ধ বা এক সংঘ বা এক প্রবীণ গোষ্ঠী অথবা একটি প্রাজ্ঞ প্রবীণ গোষ্ঠী এই প্রেরিত বাণীকে বুদ্ধবচনের স্বীকৃতি দেন।


title: বৌদ্ধ ধর্মগ্রন্থ

text: থেরবাদী বৌদ্ধধর্মে, প্রামাণ্য বুদ্ধবচন হল তিপিটক।


title: বৌদ্ধ ধর্মগ্রন্থ

text: কোনো কোনো গবেষক মনে করেন, তিপিটক ও বৌদ্ধ আগমের কিছু অংসে বুদ্ধের ঐতিহাসিক শিক্ষার (এবং সম্ভবত যথাযথ বাক্যগুলিরও) যথার্থ সারাংশ লিপিবদ্ধ হয়েছে।


title: বৌদ্ধ ধর্মগ্রন্থ

text: পূর্ব এশীয় বৌদ্ধধর্মে যা বুদ্ধবচন বলে ধরা হয় তা সংকলিত হয়েছে চীনা বৌদ্ধ আনুশাসনিক গ্রন্থাবলিতে। এই গ্রন্থাবলির সবচেয়ে সুলভ সংস্করণটি হল তাইশো ত্রিপিটক।


title: বৌদ্ধ ধর্মগ্রন্থ

text: চৈনিক বৌদ্ধ প্রবীণ সুয়ান হুয়ার মতে, পাঁচটি সত্ত্বা বৌদ্ধধর্মের সূত্রগুলি বলতে পারেন: একজন বুদ্ধ, বুদ্ধের একজন শিষ্য, একজন দেব, একজন ঋষি বা এই পাঁচজনের একজনের থেকে উদ্ভূত কেউ। তবে এঁদের আগে একজন বুদ্ধের থেকে তাঁর সূত্রের বক্তব্য ধর্মসম্মত কিনা তা পরীক্ষা করিয়ে নিতে হয়। তারপরই এই সূত্রগুলি বুদ্ধবচন হিসেবে ধরে নেওয়া যায়।


title: বৌদ্ধ ধর্মগ্রন্থ

text: কোনো কোনো ক্ষেত্রে এই গ্রন্থগুলিকে টীকা বলে ধরে নেওয়া হয়। কেউ কেউ এগুলিকে বুদ্ধবচন হিসেবেই ধরেন।


title: বৌদ্ধ ধর্মগ্রন্থ

text:
শিঙ্গোন বৌদ্ধধর্ম এমন একটি ব্যবস্থা সৃষ্টি করেছে যাতে প্রথম দিকের সূত্রগুলি সাক্ষাৎ গৌতম বুদ্ধের বাণী, “একযান” সূত্রগুলিকে সম্ভোঘকায়া বুদ্ধদের বাণী এবং বজ্রযান সূত্রগুলিকে ধর্মকায়া বুদ্ধের বাণী হিসেবে ধরা হয়েছে।
তিব্বতি বৌদ্ধধর্মে বুদ্ধবচন হিসেবে যা ধরা হয়, তা সংকলিত হয়েছে কাংয়ুরে। পূর্ব এশীয় ও তিব্বতি বৌদ্ধ আনুশাসনিক ধর্মগ্রন্থগুলি বুদ্ধবচনকে তাদের অন্যান্য প্রামাণ্য সংগৃহীত সংকলন সাহিত্যের সঙ্গে এক করে রাখে। যদিও সাধারণভাবে বুদ্ধবচন কি আর কি নয়, তা পূর্ব এশীয় বৌদ্ধধর্ম ও তিব্বতি বৌদ্ধধর্মে অনেকটাই এক। তিব্বতি কাংয়ুর বিভিন্ন তিব্বতি বজ্রযান বৌদ্ধ শাখার ধরমগ্রন্থ। এটিতে অন্যান্য সূত্র ও বিনয়ের সঙ্গে তন্ত্রও রয়েছে।
প্রাচীনতম বৌদ্ধ ধর্মগ্রন্থগুলি গান্ধারী, প্রাচীন মাগধী ও পালি ভাষা সহ প্রাকৃত নামে মধ্য ইন্দো-আর্য ভাষায় মুখে মুখে প্রচলিত ছিল। পালি আনুশাসনিক ধর্মগ্রন্থগুলি শ্রীলঙ্কায় রক্ষিত হচ্ছে। থেরবাদী পালি সাহিত্যও ওই অঞ্চলে বিকাশ লাভ করেছে। কুষাণদের উত্থানের পরে সংস্কৃত ভাষায় গ্রন্থরচনা জনপ্রিয় হয়ে ওঠে। সংস্কৃত বৌদ্ধ সাহিত্য পরবর্তীকালে ভারতে প্রাধান্য লাভ করে। ভারতে বৌদ্ধধর্মের পতন পর্যন্ত সংস্কৃতে বৌদ্ধ সাহিত্য রচনার প্রাধান্য বজায় ছিল। অনেক মহাযান সূত্র সংস্কৃত ভাষায় লেখা। পরে সেগুলি তিব্বতি ও চীনা ভাষায় অনূদিত হয়েছে। তিব্বতি ও চীনা বৌদ্ধ আনুশাসনিক ধর্মগ্রন্থগুলি (যথাক্রমে কানয়ুর ও তৈশো ত্রিপিটক) পরে নিজস্ব ধর্মগ্রন্থের ইতিহাস গড়ে তোলে।


title: বৌদ্ধ ধর্মগ্রন্থ

text: মহাযানীরা মহাযান সূত্রগুলিকেই বুদ্ধের বাণী হিসেবে ধরেন। তাঁদের মতে, এগুলি হয় গোপনে, নয় নাগ ইত্যাদি অতিলৌকিক সত্ত্বার মাধ্যমে, নয়তো অন্যান্য বুদ্ধগণ বা বোধিসত্ত্বগণ কর্তৃক প্রেরিত হয়েছে। সংস্কৃত বা চীনা ও/অথবা তিব্বতি অনুবাদে প্রায় ৬০০টি মহাযান সূত্র পাওয়া যায়।


title: বৌদ্ধ ধর্মগ্রন্থ

text: বৌদ্ধদের তিনটি প্রথাগত যানের মধ্যে ধর্মগ্রন্থগুলিকে বিন্যস্ত করতে গেলে বৌদ্ধধর্মের বিকাশের ধারাটিকে বুঝতে অসুবিধে হবে। কারণ, প্রথাগতভাবে শ্রেণীবিভাগ করতে গেলে কিছু কিছু জায়গায় একটি যানের ধর্মগ্রন্থ অপর যানে ঢুকে পড়বে। যেমন, অজিতসেন সূত্র ইত্যাদি তথাকথিত “প্রাক-মহাযানী” ধর্মগ্রন্থগুলির মধ্যে মহাযানী ধর্মগ্রন্থের সঙ্গে যুক্ত হারানো কিছু প্রধান বৈশিষ্ট্য দেখা যায়। কোনো কোনো পালি ধর্মগ্রন্থ কিছু কিছু ধারণার উল্লেখ আছে যেগুলি পরে মহাযানের সমার্থক হয়ে দাঁড়ায়। গর্ভাবক্রান্তি সূত্রে মূলসর্বাস্তিবাদের বিনয় পিটক (অন্যতম প্রাচীন শাখা) ও রত্নকূট নামে মহাযান সূত্রগুলির একটি প্রামাণ্য সংগ্রহ রয়েছে। কোনো কোনো মহাযান সূত্রের একটি স্বত্নত্র তান্ত্রিক চরিত্র রয়েছে। ক্ষুদ্রকায় প্রজ্ঞাপারমিতা সূত্রগুলি এর মধ্যে উল্লেখযোগ্য। মহাবীরোচন অভিসম্বোধি তন্ত্র নামে একটি প্রাচীন তন্ত্র মহাবীরোচন সূত্র নামেও পরিচিত। কানয়ুরের কয়েকটি সংস্করণে তন্ত্রের প্রজ্ঞাপারমিতাহৃদয় আছে। এই ধরনের মিশ্রণ “প্রতিবেশী” যানগুলির মধ্যেই দেখা যায়: অন্তত ৯টি “শ্রবকযান” (“হীনযান”) ধর্মগ্রন্থ কাংয়ুরের তান্ত্রিক বিভাগে পাওয়া গিয়েছে। এগুলির একটি হল অতনাতীয় সূত্র। এটি সিনো-জাপানি বৌদ্ধ সাহিত্যের প্রামাণ্য আধুনিক সংকলিত সংস্করণের মিক্ক্যো (আধ্যাত্মিক) বিভাগে পাওয়া যায়। (এর একটি পাঠান্তর পাওয়া যায় পালি আনুশাসনিক ধর্মগ্রন্থগুলির দিঘ নিকায় অংশে।)


title: বৌদ্ধ ধর্মগ্রন্থ

text: কোনো কোনো বৌদ্ধ ধর্মগ্রন্থ মৌলিক আনুশাসনিক গ্রন্থ হয়ে উঠেছে। এগুলিকে “বৈপুল্য” বা বিস্তারিত সূত্র বলা হয়। উদাহরণস্বরূপ, বিশেষজ্ঞেরা মনে করেন, সুবর্ণপ্রভাস সূত্র সন্নিবিষ্ট হয়েছে এই বইটির বিখ্যাত তৃতীয় অধ্যায়ে। অন্যদিকে অবতমসক সূত্র একাধিক সূত্র দ্বারা রচিত একটি একক সূত্র। এর সূত্রগুলি (বিশেষত গন্ধব্যূহ সূত্র) এখনও পৃথক ধর্মগ্রন্থ হিসেবে প্রকাশিত হয়। অবতমসক সূত্র ও সদ্ধর্ম পুণ্ডরীক সূত্র বৌদ্ধদের একযান ধারণার সঙ্গে যুক্ত। এই গ্রন্থগুলি বুদ্ধের সামগ্রিক শিক্ষাকে বৃহত্তর ক্ষেত্রে একত্রিত করার দাবি করে।


title: বৌদ্ধ ধর্মগ্রন্থ

text: সাম্প্রতিককালে একটি গুরুত্বপূর্ণ পুরাতাত্ত্বিক আবিষ্কারে প্রাচীনতম বৌদ্ধ ধর্মগ্রন্থগুলি পাওয়া গিয়েছে। এগুলি পাওয়া গেছে উত্তর-মধ্য পাকিস্তানের (তক্ষশীলার কাছে রাজধানী ইসলামাবাদের ঠিক দক্ষিণ-পশ্চিমে) প্রাচীন গান্ধার সভ্যতার প্রত্নক্ষেত্রে। প্রথম শতাব্দীতে বার্চ বার্কে লিখিত এই রচনাংশগুলি গুরুত্বে মৃতসাগরীয় স্ক্রোলের সমতুল্য। ১৯৯৪ সালে এগুলি ব্রিটিশ লাইব্রেরিতে দান করা হয়। এখন এগুলি নিয়ে ওয়াশিংটন বিশ্ববিদ্যালয়ে একটি যৌথ প্রকল্পে কাজ চলছে।


title: বৌদ্ধ ধর্মগ্রন্থ

text: অন্যান্য ধর্মগ্রন্থগুলি বৌদ্ধধর্মের একেবারে আদি যুগ থেকেই গুরুত্বপূর্ণ। পালি আনুশাসনিক ধর্মগ্রন্থগুলির বিস্তারিত টীকা পালি, ধ্রুপদি তিব্বতি, চীনা, কোরিয়ান ও অন্যান্য পূর্ব এশীয় ভাষাগুলিতে পাওয়া যায়।


title: বৌদ্ধ ধর্মগ্রন্থ

text: আনুশাসনিক ধর্মগ্রন্থ নয়, এমন ধর্মগ্রন্থগুলির মধ্যে গুরুত্বপূর্ণ হল বুদ্ধঘোষের বিশুদ্ধিমাগ্‌গ। এই বইটি থেরবাদী শিক্ষার সংক্ষিপ্তসার। পালি আনুশাসনিক ধর্মগ্রন্থগুলি থেকে অনেক উদ্ধৃতি এখানে পাওয়া যায়। মিলিন্দ পঞহ বইটিকে কখনও কখনও পালি আনুশাসনিক গ্রন্থাবলির তালিকাভুক্ত করা হয়। কেউ কেউ এটিকে বুদ্ধবচন হিসেবেও ধরেন। বৌদ্ধ সন্ন্যাসী নাগসেন ও ইন্দো-গ্রিক রাজা মিনান্ডারের কথোপকথন এটি।


title: বৌদ্ধ ধর্মগ্রন্থ

text: "মহাযান শ্রদ্ধোৎপাদ শাস্ত্র" (যেটি অশ্বঘোষের রচনা বলে পরিচিত) নামক সনদটি পূর্ব এশীয় মহাযানী মতবাদ কর্তৃক গভীরভাবে অনুপ্রাণিত। বহু প্রাচীন কোরিয়ান ও চীনা বৌদ্ধ শিক্ষকদের টীকাকে এই বইটি প্রভাবিত করেছে। শান্তিদেবের "বোধিচারায়াবতার" মহাযান ও বজ্রযান উভয়কেই অনুপ্রাণিত করেছে। তাঁর শিক্ষাসমূচয় গ্রন্থে এমন কিছু গ্রন্থের উল্লেখ আছে যেগুলি অন্য আকারে আর পাওয়া যায় না।


title: বৌদ্ধ ধর্মগ্রন্থ

text: বেদী সূত্র (হুইনেং কর্তৃক রচিত বলে কথিত) বুদ্ধবচন অনুসারে রচিত। এটি সেই সামান্য কয়েকটি গ্রন্থের একটি যেটি বুদ্ধকথিত না হলেও “সূত্র” বলে চিহ্নিত। মনে রাখা দরকার, এই বইটি অনূদিত। মূল চীনা ভাষায় “সূত্র” শব্দটিকে অনুবাদ করা হয়েছে “জীং”(經) বলে। তবে এই “জীং” শব্দটি অন্যান্য ধ্রুপদি গ্রন্থের নামেও ব্যবহৃত হয়ে থাকে। বেদী সূত্রে লেখক একটি আত্মজীবনী লিখেছেন। এতে দেখা যায়, তিনি কিভাবে জেন অধিপতি হয়েছেন এবং সেই সঙ্গে তিনি জেন তত্ত্ব ও অনুশীলনের কথাও লিখেছেন। জেন ও চ্যান শাখার ভিত্তি জেন শিক্ষকদের অনানুশাসনিক জীবনী ও উপদেশ গ্রন্থাবলি। এগুলির উদাহরণ, "ব্লু ক্লিফ রেকর্ড"।


title: বৌদ্ধ ধর্মগ্রন্থ

text: তিব্বতি বৌদ্ধধর্মে একটি স্বতন্ত্র ও বিশেষ শ্রেণীর ধর্মগ্রন্থ আছে। এগুলিকে বলে থেরমা। মনে করা হয়, এই ধর্মগ্রন্থগুলি (বা ধর্মীয় উপকরণগুলি ইত্যাদি) তান্ত্রিক গুরুদের দ্বারা এবং/অথবা অতিলৌকিক উপায়ে রচিত বা গুপ্ত রয়েছে। তান্ত্রিক গুরুরাই যখন প্রয়োজন বোধ করেন এগুলিকে প্রকাশ্যে আনেন। টেরটন নামে এক ধরনের গুরু থেরমা পুনরাবিষ্কার করেন। কিছু কিছু থেরমা গুহা বা ওই জাতীয় স্থানে লুকানো থাকে। কিছু থেরমাকে বলে ‘মানসিক থেরমা’। এগুলি টেরটনের মন থেকে ‘পুনরাবিষ্কৃত’ হয়। র্ন্যিং-মা শাখায় (ও বোন শাখায়) বিশাল থেরমা সাহিত্য রয়েছে। কথিত আছে, অনেক থেরমা ধর্মগ্রন্থের রচয়িতা পদ্মসম্ভব। র্ন্যিং-মা শাখার এক বিশিষ্ট চরিত্র পদ্মসম্ভব। সম্ভবত সবচেয়ে বিখ্যাত থেরমা ধর্মগ্রন্থটি হল তথাকথিত "বার্দো থোদোল" নামে তিব্বতি মৃতের মই।


title: বৌদ্ধ ধর্মগ্রন্থ

text: অন্যান্য গুরুত্বপূর্ণ বইগুলির মধ্যে উল্লেখযোগ্য হল শ্রীলঙ্কায় বৌদ্ধধর্মের ইতিহাস গ্রন্থ দীপবংশ ও মহাবংশ।


title: বৌদ্ধ ধর্মগ্রন্থ

text: প্রাচীন বৌদ্ধ সম্প্রদায়গুলির ধর্মগ্রন্থসমূহের অনেকগুলি সংস্করণ এখনও পাওয়া যায়। তবে থেরবাদী সম্প্রদায়ের সম্পূর্ণতম আনুশাসনিক গ্রন্থটি হল পালি আনুশাসনিক গ্রন্থাবলি। এটি পালি ভাষায় রক্ষিত। এছাড়াও সর্বাস্তিবাদ ও ধর্মগুপ্তক ধর্মগ্রন্থগুলিও পাওয়া যায়।


title: বৌদ্ধ ধর্মগ্রন্থ

text: একজন বিশেষজ্ঞ পালি সাহিত্যকে মোটামুটি তিনটি যুগে ভাগ করেছেন। প্রথম যুগ বা ধ্রুপদি যুগ হল পালি আনুশাসনিক গ্রন্থাবলি রচনাকাল থেকে মিলিন্দ পঞহ রচনাকাল (খ্রিস্টাব্দের শুরু) পর্যন্ত। এরপর কিছুকাল পালি ভাষার অধঃপতন চলতে থাকে। খ্রিস্টীয় চতুর্থ বা পঞ্চম শতকে বুদ্ধঘোষের সাহায্যে আবার পালি ভাষার নবজাগরণ ঘটে। এই পর্ব স্থায়ী হয় দ্বাদশ শতাব্দী পর্যন্ত। তৃতীয় পর্বটি মায়ানমারের রাজনৈতিক পরিবর্তনের সঙ্গে যুক্ত এবং এর শেষাংশের সঙ্গে শ্রীলঙ্কার সাহিত্য যুক্ত। পালি সাহিত্য দেখুন।